
«Tallinnfilmi» kunstinõukogu. 1982. 
A. Söödi foto 


«KÕIK INIMESE HEAKS...» 


«Marksismi nurgakiviks on — mass, kelle vabanemine on marksismi arvates 
isiksuse vabanemise peatingimuseks, s. o. marksismi arvates pole isiksuse vabane- 
mine võimalik senikaua, kuni pole vabanenud mass, mille tõttu tema loosungiks on 
«Kõik massile!» (Jossif Stalin, «Lühike filosoofia leksikon», Tartu, 1946; originaal: 
Moskva, I trükk 1939, teine, ümbertöötatud trükk 1941; kokkuvõttev lõik märk- 
sõnast isiksus ajaloos.) 

Õieti otsisin ma märksõna indiviid. Seda polnud. Isiksust ka ei olnud, leidus 
ainult eespool toodud determinatsioon. 

Praegu püüame valla päästa rahva loova initsiatiivi. Rahvas aga koosneb indi- 
viididest. Kuivõrd on meil aegade jooksul üksikinimesest ja tema huvidest hoolitud? 
Eestikeelsed filosoofiaalased teatmeteosed näivad seda protsessi üpris hästi peegel- 
davat, sest teatmekirjandusest on välja filtreeritud eriarvamised ja taotletakse 
trükkimise ajaks välja kujunenud «lõpliku instantsi tõe» edastamist. Selletõttu 
peegeldavad meie teatmeteosed oma aega kontsentreeritud kujul. 

«Filosoofia leksikon» (Tallinn, 1965, originaal: Moskva, 1963, endiselt M. Rosen- 
tali ja P. Judini toimetamisel nagu 1939. a väljaannegi). Indiviid puudub. Indi- 
vidualiseerimine kunstis on juba lubatud, «inimkarakterite individuaalset palet» 
peetakse vajalikuks, kuid kohe hoiatatakse, et «individualiseerimine omaette ei ole 
suuteline andma tõeliselt realistlikku kunstilist kuju». «Katsed vastandada 
individualiseerimist ja tüpiseerimist avaldavad kunstiteosele negatiivset mõju.» 
Individualism hoiatab «igandite eest nõukogude inimeste teadvuses», mõistab hukka 
«isiksuse kollektiivile vastandamise, ühiskondlike huvide isiklikele allutamise». 

Isiksus on leksikonides olemas, eraldi veel isiksuse igakülgne arenemine ja 
isiksus ja ühiskond. Viimane sedastab: «Sotsialismi tingimustes iseloomustab isik- 
liku ja ühiskondliku suhet uus seaduspärasus, isiklike ja ühiskondlike huvide koos- 


kõlastatus (---). See ühiskonna ja isiksuse huvide ühtelangemine nende elu põhi- 
küsimustes ei välista üksikuid osalisi ja ajutisi vastuolusid, kui tekib vajadus 
allutada (sõrendasin, J. R.) isiklik ühiskondlikule.» Kooskõla sõltub «juhtivate 
organisatsioonide tegevusest», aga ka sellest, «kuivõrd teadlikult teenib» ühiskonna 
huve iga selle liige. Seega — domineerima jääb üksiku allutamine üldisele. 

«Lühike filosoofiline leksikon», Tallinn, 1975 (originaal: Moskva, 1970). Indiviidi 
ei ole, tekstis aga on väljend juba kasutusel. Individualism hoiatab indiviidi üle- 
oleku tunnistamise eest kollektiivist ja ühiskonnast, samuti isiksuse huvide ja 
vajaduste vastandamise eest ühiskonna huvidele ja vajadustele. Isiksust ei ole, 
kuid isiksus ja ühiskond sedastab: «eraomanduslikud suhted põhjustavad ebasõbra- 
likkust ja vaenu inimeste vahel» ja sellepärast «inimene hakkab juhinduma egoist- 
likest huvidest». Kui hea, et meil seda ei juhtu, sest meie suhetelaad on teistsugune. 

Isiksuse igakülgne arenemine vastandab individualismile kommunistliku tule- 
viku pildid inimesest, kelles on «harmooniliselt ühendatud vaimne rikkus, kõlbeline 
puhtus ja füüsiline täiuslikkus». Teostunud on «isiklike ja ühiskondlike huvide 
harmooniline ühendamine ja töö muutumine esmaseks eluvajaduseks». 

«Filosoofia leksikon», Tallinn, 1985 (originaal: Moskva, 1980). Indiviidi märk- 
sõna pole, küll mõistab individualism hukka «isiksuse autonoomia», sotsialistlikus 
ühiskonnas esinevad sindividualismi igandid inimese teadvuses». Isiksus saab määrat- 
luse: «inimene kui sotsiaalse kajastus indiviidis». Isiksuse igakülgne areng tsiteerib 
Marxi ja Engelsit «indiviidide arenemisest terviklikeks indiviidideks» — kommu- 
nistliku ühiskonna eeldust, ja lõpetab samuti Marxiga: «Kommunismi põhiprint- 
siibiks on iga indiviidi täielik ja vaba areng.» i 

Sellega siis eestikeelses filosoofilises teatmekirjanduses indiviidi märksõna siiani 
ei esine. Kuid näiteks venekeelses erialaentsüklopeedias «Dnuyocobckrnii oHIlMKJ10- 
neunnueckni cyroBappe»; Mocrsa, 1983 peetakse küll juba vajalikuks sisse tuua 
märksõna indiviid — üksiku elusolendi, isendi, üksiku inimese mõiste. Ei unustata ka 
siin hoiatamast, et indiviidi ja ühiskonna vastandamine on lähtekohaks individualis- 
mile. Eraldi käsitlus on individuaalsusel, nähakse ette juba «nähtuse, üksikolendi 
kordumatut omapära». Muidugi on märksõna isiksus. Paljudest puhtpropagandist- 
likest märksõnadest (isiksuse igakülgne arenemine, isiksus ja ühiskond, ühiskonna 
sotsiaalpoliitiline ja ideeline ühtsus, üldrahvalik riik, ühiskonna kommunistlik 
omavalitsus) on siin juba loobutud. Kajastub see filosoofilise kultuuri areng ka 
kateedrifilosoofias? 

Me oleme küll brošüürid täis külvanud Marxi ja Engelsi väidet «Igaühe vaba 
arenemine on kõigi vaba arenemise eelduseks», kuid meie suure riigi kogu ajaloo 
jooksul on ikka esikohale seatud ühetaoline mass indiviidi ees, asutus eraisiku ees, see, 
et üksik üldise hulgas, üldise vastu pole midagi. 

Üldine — see on riik. Riik koosneb ametiasutustest. Ja on üsna tavaline, et nende 
juhid esitavad omaenda kui indiviidide huvisid ametkondlike huvidena, amet- 
konnad omakorda tõstavad endi huvid riiklikeks huvideks, riiklikud huvid — 
need aga ongi juba nõukogude võim. Mida kõrgemal asub otsustav isik riiklikus 
auastmete tabelis, seda vaidlustamatum on tema otsus. Eluaegsuse ja karistamatuse 
kogemus on meie ülemuskonda õpetanud kindlameelseks ja ilmeksimatuks. Tule- 
musena lakkab ühiskonnateener teenimast rahvast ja asub teenima omaenda kui 
indiviidi individuaalseid ja oma ametkonna seaduspäraseid huve. Sellega oleme 
maksnud üksiku äraunustamise eest. Need üksikud, kes kuulutavad end üldiseks 
(«riik — see olen mina»), on tegelikkuses vastandunud üldisele huvile, kaitstes 
selle asemel oma isiklikke (resp. grupi-, ametkondlikku) huvi. Samal ajal, kui 
meid hoiatatakse üksiku ja üldise vastandamise eest all, toimub see — seaduslikus 
korras — ülal. 

Ühiskonnateooria on arenenud (kui seda nimetada arenemiseks?) täielikult lahus 
praktikast, skolastiliselt opereerides kommunistliku ühiskonna väljamõeldud tõde- 
dega. Meie ametifilosoofid hõljutavad meid ilusate sõnadega, nad on loonud kunin- 
gale küll ulmarõivad, ent keelduvad nägemast, millistes kuningas tegelikult ringi 
käib. 


JAAN RUUS 

Klas oma töölaua taga RAT +Estonias» 
A. Pärna foto 

Kuidas möödus hooaeg 1986/877? < 

Möödunud hooaja tegemised olid seotud eelkõige ooperitega. Ka kont- 
serte sai palju juhatatud ja mõnigi neist oli õige kaalukas, näiteks 
Finlandia-talo's ette kantud Verdi Reekviem, või Beethoveni 9. sümfoo- 
nia ettekanne Pariisis, või Rootsi Raadio Sümfooniaorkestri kontsert, 
mille kavas oli Tormise Avamäng nr. 2, Stenhammari Klaverikontsert ja 
R. Straussi «Kangelase elu», või «Estonia» orkestri märtsikuine kontsert, 
kus mängisime Šostakovitši Kolmeteistkümnendat sümfooniat ja Cheru- 
bini Reekviemi. 

Kuid siiski oli see minu jaoks eelkõige ooperihooaeg, sest juhatasin 
esmakorselt tervelt nelja ooperit: Stockholmis Puccini «Boheemi» ja 
Mozarti «Võluflööti», Tallinnas Mussorgski «Hovanštšinat» ja Helsingis 
Verdi «Rigolettot». Need tööd võtsid kõige rohkem aega, sest sisaldas 
ju see ettevalmistust, tööd klassis, tööd orkestriga, lavastusprotsessi ja 
-perioodi. 

Kõige põnevam oli vaieldamatult «Hovanštšina» ettevalmistamine. Elu 
oli nii armuline, luues lausa harukordse võimaluse, et Boriss Pokrovski 
andis nõusoleku meil lavastada. See oli meie muusikateatris vaieldamatu 
suursündmus: näha tema nõudlikkust, seda, kuidas ta viimase detailini 
on läbi mõelnud, mida taotleb. Ja selle juures tema ülimalt professio- 
naalne suhtumine tööprotsessi, kõrge teatrieetika ja kohutavalt suur 
vitaalsus. Hoolimata oma auväärsest east oli ta eeskujuks meie noorema- 
tele, aga varaväsinud tegelastele. Tema oli suuteline neli tundi ilma vahe- 
ajata töötama, paljud lauljad hakkasid juba haigutama, vaheaega paluma. 
Põnev oli jälgida, kuidas ta selles tööhoos nagu taastas iseennast, mida 
rohkem ta töötas, seda rohkem jõudu temasse tuli, seda vähem ta väsis. 
Pärast proove jaksas ta veel ajakirjandusele intervjuusid anda, muusikat 
kuulata jne. Siberi helilooja Gobeikin mängis talle oma 3-tunnise ooperi 
ette, Pokrovski kuulas seda pärast 4-tunnist proovi, et siis õhtul taas 
proovisaali minna. Seda nimetatakse loominguliseks tööks ja selle nimel 
tasub teatris töötada ja elada. Pokrovski näitas, kuidas töötada, ning 
selle tulemusel puhkes tuluke taas lõkkele ka mitmes meie vanas teatri- 
hundis. Rääkimata esmakordselt teatrisse tulnutest ja meile appi rutanud 
RAM-i lauljatest, kes vormusid lühikese ajaga akadeemilistest kontsertlaul- 
jatest elavateks ja põnevateks lavatüüpideks. 

Pingereas teisena nimetaksin Mozarti «Võluflööti» Stockholmis. Ime- 
likul kombel on see maailmas vaat et kõige enam mängitav ooper harv 
külaline Nõukogude Liidu lavadel. «Estonias» on seda kord lavastatud 
(1964. a). Võrdluseks: Stockholmis on see korraga kolme teatri laval, 
rääkimata Saksamaast, kus see igas teatris pidevalt kavas. See on ju võrrel- 
dav lausa šlaagriga, mida kuulavad nii vanad kui noored, lapsed kui 
täiskasvanud. Stockholmis tõi selle välja väga esinduslik koosseis. Lavas- 
taja Knut Hendrikson ja Norrast pärit kunstnik Katrin Hysing tulid 
lähemale Mozarti algideele. Ooperi tegevus polnud toodud kaasaega, nagu 
näiteks Stockholmi Rahvaooperis, mille lavastus tuletas oma tulevikumaa- 
ilma, suurte juhtide ja mehaanilise juhtimisprotsessiga ning ülikõrge 
filosoofiaga meelde Orwelli raamatut «1984». Seda kõike aga Mozartil ja 
Schikanederil polnud ette nähtud. Kuninglikus Ooperis, vastupidi, toimus 
kogu tegevus kusagil Egiptuse püramiidide vahel ja oli lähedane sellele, 
mida Mozart oma vabamüürlaste idee ja selle lahendusega taotles. Eten- 
duses oli üks haruldane seik. Teatavasti kohtab prints Tamino koos Papa- 
genoga mustanahalist orja Monostatost. Stockholmis aga laulis Taminot 
mustanahaline etioopia laulja Esaias Tewolde Berhan. Ja nii ongi lavastuses 
kõik mustanahalised, ainult Monostatos on valge, albiino, nii et Papageno 
lahendab oma kuulsa küsimuse sedapidi: kui on musti ja valgeid linde, miks 
ei võiks siis olla ka valgeid inimesi. Etenduses teevad kaasa haritud ja 
stiilsed Mozarti-lauljad, Tamino osatäitja Stefen Dahlberg on laulnud 5 


teistelgi Euroopa lavadel ja on angažeeritud uueks hooajaks ka mitmesse 
Inglismaa teatrisse just Mozartit laulma. Rootsis on üldse rikkalikult 
lüürilisi tenoreid, eesotsas Nikolai Geddaga, kes on hoolt kandnud ka rootsi 
lauljate uue põlvkonna eest. Praegu on ta üle 60 aasta vana, on oma 
esinemisi vähendanud, pühendunud suuresti pedagoogilisele tööle. Peale 
Rootsi annab ta konsultatsioone ka Prantsusmaal. Gedda mantlipärija 
Gösta Windberg, kes elab Šveitsis, on Karajani ja teiste suurte dirigen- 
tide lemmik, Salzburgi festivali ning Met'i sage külaline. 

Ka Puccini «Boheemi» tegin esmakordselt. Üldse olin Puccinist varem 
juhatanud vaid tema kolme lühiooperit. «Boheem» oli Stockholmis küll 
juba tükk aega kavas olnud, aga ma tõin uue koosseisu välja. 

Helsingi «Rigolettos» olid huvitavad osatäitjad, nimiosas oli Jorma 
Hynninen, Gilda — hiinlanna Dilber, kes aasta tagasi Helsingi rahvus- 
vahelisel vokalistide konkursil esikoha võitis, ja Hertsog — itaalia tenor 
Pietro Ballo. 

Aga muidugi võttis palju aega Savonlinna festivaliks ettevalmista- 
mine, eriti organisatoorses mõttes. 


Kuidas lülitub dirigent lühikese ajaga ooperilavastusse? 


Mul on olnud mõned kogemused, kus tuli etendusse lülituda väga 
lühikese ajaga. Kui lavastus on raudselt kokku pandud, omab kindlat, 
tugevat ja head vormi, siis pole tark ühe-kahe prooviga harjumuspärast 
murdma hakata. Eriti, kui ooper on aastaid laval olnud. (Seda saab teha 
küll kontserdilaval, kus kõik esitajad pingeliselt dirigenti jälgivad.) Diri- 
gent peab olema väga tähelepanelik, tajuma täpselt, kus ta peab järele 
andma, kus midagi omalt poolt lisama. Kui saab mõned proovid teha — 
«Rigolettoga» sain paar orkestriproovi koos solistidega ja paar klassi- 
proovi —, siis saavad tegijad aru, mida dirigent tahab, ja näiteks «Rigo- 
letto» omandas veidi teistsugused sisemised rütmid kui seni. Seda lihtsalt 
tunnetad etenduse käigus. 

Aga mul on ka vastupidiseid kogemusi. Meenub kunagine Prahas 
juhatatud «Jevgeni Onegin», mille etendusel oli võimatu midagi muuta 
ja kus tundsin end nagu kits kahe heinakuhja vahel. 


Olete nüüd kaks aastat juhatanud kahes teatris, Tallinnas ja Stockholmis. Kas 
neil kollektiividel on prooviperioodis olulisi erinevusi? 


Stockholmis on solistide ettevalmistus palju tõsisem. Nad näevad 
rohkem ise vaeva, et vormis olla. Meil oodatakse tihti, et laulja veetakse 
proovidega vajalikku vormi. Seal aga ei või solist proovile ilmuda ette 
valmistamata. Ettevalmistus on suuresti individuaalne, Rootsis muretse- 
vad solistid endale abiks kas kontsertmeistri või käivad lauluõpetaja 
juures, et rolli kujundada. 

Mis puutub orkestrisse, siis «Estonia» omas meeldib mulle see, et ta on 
erk, paindlik, võimeline saatma ka rütmiliselt võrdlemisi raskelt eksivaid 
lauljaid, orkester orienteerub nüanssides ja jälgib väga täpselt dirigenti. 
Etendused pole vennad ja kui juhtub, et partituuris on kirjutatud forte, 
aga johtuvalt laulja häälevõimalusest tuleb mängida piano's, siis sellele, 
nagu ka kõikvõimalikele agoogika märkidele, reageeritakse kiiresti. Ka 
Stockholmi orkestriga oleme leidnud üksteisemõistmise. 


Igas teatris on argipäev ja mn reaetendused. Missugune on nende etenduste 
vahe «Estonias» ja näiteks Stockholmi teatris? 


Ma ei lähekski võrdlust otsima Stockholmi. Võtame näiteks palju 
kõrgema prooviga Moskva Suure Teatri, mis on kahtlemata üks maailma 
teatri metropole. Seal võid nn reaetendusel päris tihti peast kinni haarata 
ja küsida: on see tõesti Suur Teater? Nad on võimelised välja panema 
ühe väga uhke koosseisu, aga etendused toimuvad paraku iga päev. Teatris 
on ikka nii, et kui etendus lõpeb, siis imestatakse päris tihti, et see üldse 
toimus. Kui hommikul hakatakse etendust kokku panema (plaan selleks 
võib kas või aasta tagasi tehtud olla), selgub ikka, et õhtul seda etendust 
anda on peaaegu et võimatu, sest näiteks kõik tenorid on haiged. Siis 
mõistatatakse väljapääsu, otsitakse abiväge teistest teatritest, tehakse käh- 

6 ku lisaproove jne. Ja näe imet — õhtul toimub ikkagi etendus. 


Aga muidugi peaks reaetenduste tase kõrgem olema. On ju maailmas 
teatreid, kus esinevad ainult staarid (Met, La Scala, Covent Garden, Ber- 
liini Ooper), aga on ka ansambliteatreid, kus aetakse põhiliselt oma jõu- 
dudega läbi. Nende hulka kuuluvad ka «Estonia» ja Stockholmi Kuninglik 
Ooper. 


On üsna loomulik, et nn staarideteatris lauldakse oopereid originaalkeeles, 

esinevad ju seal väga erinevatest rahvustest lauljad. Aga ansambliteatris? 

Väikese rahva ansambliteatris ei ole selleks just karjuvat vajadust. 
Aga kui Rootsis tuuakse lavale «Nibelungide sõrmus», ei näe ma põhjust, 
miks seda peaks tõlkima. Rootsi keel on ju germaani keel, Wagneri ooperid 
on niikuinii vanasaksa keeles, kogu tekst läheb aeglaselt, nii et publik peaks 
originaalkeelest aru küll saama. Kui sinna on siis vaja tellida külalist 
mingist teisest riigist või teisest maailmajaost, on lihtsam, sest Wagnerit 
lauldakse põhiliselt ikka saksa keeles. Olin näiteks Dortmundis «Nürn- 
bergi meisterlauljate» etendusel, kus osales üksteist külalist erinevatelt 
maadelt — ja kõik laabus. 

Külalisi on ju ka «Estonias» üsna sageli. 

Meie laval lauldakse tihti isegi neljas keeles — eesti, läti, vene ja itaalia 
— korraga, sellest segapudrust küll keegi aru ei saa. 

Aga «Estonias» on külalissolistide kutsumine paremini organiseeritud 
kui Stockholmis, kus see on küllaltki juhuslik, rohkem asendamise korras. 
Isegi ajakirjandus heidab ette provintsialiseerumist: kuulsus kutsutakse 
asendama kedagi omadest. Saan muide nüüd aru, miks nii paljud rootslased 
prille kannavad: ma pole kusagil mujal näinud nii väikese šriftiga ajalehti, 
ka reklaam on väga väikeses kirjas, sest iga rida ju maksab. 


Milline on teie suhe eesti algupärase ooperiga? 


Suhtun sellesse lootusega. Olen eesti oopereid dirigenditegevuse 23 
aasta jooksul küllalt palju juhatanud. Siin tuleb ennekõike tänada Eugen 
Kappi ja Gustav Ernesaksa, siis muidugi Eino Tambergi, kes on loonud 
kõige enam lavamuusikat, ja ka väga õnnestunult. Väga hindan Veljo 
Tormise «Eesti ballaade», omapärase vormiga teost, mis on avardanud 
teatrikülastajate arusaama vokaal-lavalisest teosest ja toonud folkloori 
lavale lähemale. Eriti rõõmustab Kuldar Singi — Mai Murdmaa etendus 
«Karje ja vaikus». 

Aga ooperi tellimine teatri poolt on seotud suure riskiga. Õigemini, 
riskivad mõlemad pooled, nii teater kui ka helilooja. Loominguprotsess 
ei pea lõppema hetkel, kui helilooja asetab partituuri lauale, see jätkub 
mõlemapoolselt paljude kohtade ümbertegemisel esietenduseni välja. 


Kas siin ei peitu oht, et teatris vaadatakse kaasaegse muusika peale nina- 

krimpsutusega? 

Kaasaegse muusika puhul on lihtne öelda, et see on raske ja kehv, sest 
see on läbi proovimata. Aga need lauljad, kes uut muusikat ei valda, 
on ju palju vaesemad. Et seda hästi esitada, peab seda tundma ja oskama 
laulda. Kehvad ja laisad lauljad ütlevad esimestena, et see pole vokaalne, 
pole lauldav. Tavaliselt peidavad nad kriitikanoolte taha lihtsalt oma suut- 
matust, sest uuem muusika nõuab palju enam vaeva ja pingutust kui tun- 
tud lugu. Muidugi pole paljud neist Bergi ja Schönbergi, st uut Viini 
koolkonda üldse esitanud. 


Kuigi — see muusika on ju tegelikult nii vana, loodud 50—60 aastat tagasi. 

Lihtsam on sulistada Verdi —Puccini nii armsas ja tuntud muusikas, 
jättes näiteks uue Viini koolkonna selle muusika eakaaslastele, nagu oli 
Karl Böhm, keda oleme harjunud kuulma eelkõige Mozartit või Brahmsi 
juhatamas. Aga ta tegi ka näiteks «Lulud», mida nagu ka «Wozzekit», on 
laulnud paljud suurused. Poole nooremad pole seda praegu suutelised 
tegema, ei taha vaeva ette võtta. Või Šostakovitši «Nina». «Estonias» oli 
laval Stravinski «Elupõletaja tähelend», mis võeti ka algul väga teravate 
piikide otsa, ikka, et see on raske, seda on võimatu laulda. Samas näitasid 
paljud juba esimestes proovides, et nad on asjast üle. Esmajärjekorras 
Leili Tammel. Aga ka mitmed teised. 


Orkestri poolel pole kaasaegsele muusikale vist juba ammu erilist vastuseisu. 

Aastat 30 tagasi olid kõik orkestrandid väga ärritatud, kui oli vaja 
mängida col legno või koputada instrumendi pihta, see pidi pilli lõhkuma. 
Hiljem sellega harjuti. Ja kui tuleb kavasse ülikeeruliselt joonistatud 
partituur 60. aastatest, on lausa ime, millise lihtsusega orkester selle 
omandab; kunagi keerulisena paistnud ristsõnamõistatus lahendatakse 
nüüd valutult. 


Me ei tunne eriti kaasaegset ooperiliteratuuri, aga ega kontserdisaalis lood 
palju paremad ole. Teil on kindlasti olnud huvitavaid kohtumisi päris tänase 
päeva muusikaga. 

See on tõesti kurb, kui vähe me teame tänase päeva muusikast. Möödu- 
nud aasta detsembris oli mul põnev kohtumine Pariisis, sealse konserva- 
tooriumi orkester tuli Pierre Boulez' juhatusel välja nüüdismuusika kont- 
serdiga. Boulez, nagu teada, juhib Pompidou keskuses muusikalabora- 
tooriumi ja orkestrit IRCAM. See orkester pole eriti suur, aga sellele 
kirjutavad paljud tänapäeva heliloojad nagu Messiaen, Denissov, Schnittke, 
Gubaidulina jt. 

Mõtlen suure murega, et kui kunagi hakkab muusikateadus uurima, 
mis toimus aastatel 1960—1980 eesti muusikas, siis me koondume ühe 
nime ümber — Arvo Pärt. Ta oli suuteline looma muusikas uue kvaliteedi 
teosega «Tabula rasa», mille esiettekanne toimus juba kümme aastat tagasi 
Tallinnas. Teose kirjutas ta Gidon Kremerile, Tatjana Grindenkole, «Esto- 
nia» kammerorkestrile ja mina juhatasin esiettekannet. Kui me seda TPI 
aulas ette kandsime, olime natuke hämmelduses, pöördusime helilooja 
poole, et kas me ei teeks siiski ühe accelerando, ta ütles, et ei mingil 
juhul. Ühe crescendo? Ei, mitte midagi. Kõik peab muutuma muusika 
sees. Pärast ettekannet olid lummuses, nirvaanas nii esitajad kui ka kuu- 
lajad. Tekkis uus mõiste — seisundimuusika. «Tabula rasa» oli loogiline 
jätk «Perpetuum mobilele», kus kõik muutus spiraali põhimõttel, seesama 
materjal tuli samasse kohta tagasi, kuid juba uues kvaliteedis. «Tabula 
rasale» eelnes vahetult ülilihtne ja -liigutav «Cantus» Benjamin Britteni 
mälestuseks, kus n-ö heliredel sai tervele teosele aluseks. Muide, kui Arvo 
Pärt esindas minimalismi mingil määral, siis pärast teda hakkasid paljud 
heliloojad püüdma sama poole. Võib nentida, et Pärt, jätnud selle jälje, 
nakatas tervet hulka eesti heliloojaid üritama kirjutada heliredelit, ainult 
et mitte nii edukalt. Tuua iga paari-kolme minuti järel üks toon juurde 
pole mingi ande tunnus. Kõik heliloojad peaksid ikka järgima oma käe- 
kirja. 


Olete eesti muusikat aastate jocksul väga palju mänginud, palju ka väljaspool 
koduvabariiki. 


Eesti muusikat olen üritanud mängida peaaegu kõikidel välisesinemistel, 
sest sellega esindan ju oma kodumaad. Seetõttu tahan mängida ainult häid 
teoseid, et head muljet jätta. Teoseid, mis on rahvusvahelisele kriitikale 
hästi vastu pidanud, ei ole just palju, pean ikka ja jälle tagasi tulema 
samade heliloojate juurde. Vahemärkusena olgu öeldud, et minu arvates 
võib heliloojaks nimetada seda, kes on kirjutanud kas või ühe hea teose, 
aga see, kes on kirjutanud palju oopusi, mida keegi mängida ja kuulata 
ei taha, aga mis kõik on ära ostetud, helilooja nimetust minu arvates küll 
ei vääri, kuigi ta võib olla Heliloojate Liidu liige. Nendeks esimesteks on 
vaieldamatult Eller, eriti tema surematud «Koit», «Videvik» ia «Kodumaine 
viis», Villem ja Artur Kapp oma sümfooniatega. Palju olen mänginud 
Ester Mägi, Jaan Räätsa, Heino Jürisalu, Arvo Pärdi, Eino Tambergi, 
Lepo Sumera, Eduard Tubina teoseid. Ükski eesti muusika ja kultuuri 
dekaad pole möödunud ilma Gustav Ernesaksa ja Eugen Kapi loominguta. 


«Estonia» kammerorkester tähistas hiljaaegu oma 10. tegevusaastat. Olete loonud 

kammerorkestri ka Stockholmi teatri juures. 

Seal orkestris mängivad need, kel jätkub mängulusti, eraldi tasu nad 
selle eest ei saa. Tore, kui nad tulevad küsima, kas saaks veel proove 
teha, hoolimata niigi pingelisest tööajast ooperimajas. 

Suureks jõuks on ametiühingud. Neid on näiteks ainuüksi teatris 


seitse erinevat, mis kaitsevad töötajate huvisid, kuid samal ajal sageli 
segavad ka tööd. Ametiühingujuhid on aga tihti sellised, kes oma erialal 
on ebaõnnestunud ja panevad siis kogu oma energia sellele tööle, et oma 
vajalikkust tõestada. Näiteks võivad nad leida, et proove on vähe ja etendusi 
tuleb ära jätta. Ja seda juhul, kui minu arvates on proove piisavalt. Tava- 
liselt on ju vastupidil Aga ametiühingutegelane paneb juhtkonna sellise 
nõudmisega keerulisse olukorda. Kunstiline vastutus peab ikka jääma 
kunstilistele juhtidele, mitte funktsionääridele! Töö teevad keeruliseks 
veel erinevad töö- ja vaheaegade pikkused: orkestril omad, balletil, solis- 
tidel, lavatöölistel omad. Et kogu selles süsteemis leida optimaalne ja 
parim lahendus, peab tükk aega nuputama. 


Jõudsite dirigendiametini läbi TRK koorijuhidiplomi, Draamateatri lavastuudio, 

läbi kergema žanri. On teil praeguse elukutse mõttes suuri eeskujusid olnud? 

Ma ei ole kunagi unistanud saada Karajaniks või Furtwängleriks, kuid 
on palju inimesi, kes on mulle eeskujuks olnud, kellelt olen õppinud, milline 
peaks olema kunstnik ja milline peaksin olema — mina ise. Kõigepealt — 
minu ema, kes on elanud tagasihoidlikult, andunud muusikale, oma peda- 
googitööle. Tänu temale olen aru saanud, kui nõudlik peab olema enese 
vastu, enne kui olla nõudlik teiste vastu. Pedagooge on mul palju olnud, 
aga siin reas on ka neli suurt dirigenti: Arvo Ratassepp, Gustav Erne- 
saks, Leningradi konservatooriumis Nikolai Rabinovitš ja Moskva Suures 
Teatris Boriss Haikin. Kõige lähem neist on olnud Ernesaks, kes sai mu 
masuurikast peast, teadmishimulise, võrdlemisi keerulise, paljuahmiva 
noorukina ja oli suuteline siiski sellest kapriissest savist midagi vormima. 

Minu muusikaliseks ristiisaks oli aga David Oistrahh, kelle lihtsusesse 
mahtus palju osavõtlikkust, kes oli kõige raskemal hetkel võimeline aitama 
nii nõuga kui jõuga. Ja seda mitte ainult muusikas, vaid ka elus. Olin 
poisikesena mitu kuud Moskvas võrdlemisi kehvas seisus haige, ta käis 
mind igal pühapäeval haiglas vaatamas, kaasas söögid-joogid. Oma 
kaugetelt reisidelt, ka Ameerikast, kirjutas ta mulle aastate jooksul kirju, 
tundes huvi, millised on minu edusammud muusikas, dirigenditeel. Tema 
oli ka see, kes lõpetas minu mitte eriti õnnestunud viiuldajakarjääri, mis 
lõppes Tallinna Lastemuusikakooliga ja soovitas astuda muusikakooli diri- 
geerimise erialale. 

Üheks kõige lähemaks ja auväärsemaks eeskujuks on olnud mulle Georg 
Ots, kes oli lihtsuse ja loomulikkuse etalon, kunstnik, kelle sarnast ma 
teist ei tea. Tal jätkus nii lauluannet kui ka inimlikku mõistmist, just 
tema lihtsuse pärast teda kõik ka armastasid. Kui kuulata praegugi tema 
lindistusi, Rigolettot või Jagot, Porgyt või Tšaikovski romansse, estraadi- 
või rahvalaule, siis on kõigist neist palju õppida. Ta ei demonstreerinud 
kunagi oma häält, vaid tema muusikat kandis mõte. 


Olete kohtunud, koos musitseerinud paljude suurte muusikutega. 


On lausa imekspandav, kui lihtne on koos musitseerida suurte kunstni- 
kega, nad on alati lihtsad, küllap ka seepärast suured. Väike kunstnik, kes 
tahab suur olla, peab ju oma suurust kogu aeg alla kriipsutama, tegeleb 
pidevalt sellega. Juba enne mängima hakkamist hakkab ta seletama, et 
siin teeb ta fermaadi ja seal kiirendab tempot. Kui on tegemist välja- 
paistva interpreediga, siis on asi niigi selge, kõik läheb nagu iseenesest 
paigale. Orkester ei hakka ju kõvasti mängima, kui ta kuuleb vaikselt 
mängivat või laulvat solisti, vaid jääb ka kuulatama. Õnn on minu poolel 
olnud, et olen tõesti paljude, nii noorte kui ka vanade suurte kunstnikega 
kokku saanud ja koos musitseerinud. Sest õppida on kõigest, nii heast kui 
ka halvast. Kui näed, kuidas keskpärane muusik läheb üle funktsionääriks 
ja hakkab seda kasutama, kuidas ta enesekindlus, auahnus, mis jäi pro- 
fessionaalsel teel rahuldamata, kasvab. Ta hakkab unistama dekoratsioo- 
nidest oma kuuerevääril, medalitest, aumärkidest ja kõigest muust, mida 
ei anta küsimise peale. Kõrgeim tunnustus kunstnikule on kolleegide, 
publiku ja kogu rahva austus. 


Sel aastal näiteks mängisin koos maailmakuulsa tšellisti Paul Tor- 
telier'ga, kes oma kõrgele eale (ta on 75-aastane) vaatamata on hiilgavas 
vormis. Iga kontserdi lõpul pöördub ta rahva poole üleskutsega laulda 9 


Viiuliõppurina lastemuusikakoolis. 


Džässitrummarina. 


Noore dirigendina. 


Eri Klas, Eduard Tubin, Gustav Ernesaks. 


tema enda loodud laulu rahust. Ta on R. Straussi «Don Guijote» parimaid 
esitajaid maailmas, ongi Don Guijote, üks nendest, kes vaatab elule sini- 
silmselt, on aus, naiivne, usub kaunisse maailma. Oma lauluga näitab ta 
ennast mitte ainult kunstnikuna, vaid ka kodanikuna. Ilma Don Guijote'ide- 
ta oleks elu kurb, pakuvad nad ju inimestele mõtlemis- ja hingetoitu, 
mitte aga toodetavaid materiaalseid väärtusi. Tallinna teatrikülasta jatest 
rääkides märgime, et linn kasvab, aga uusasukad käivad teatris palju 
vähem kui siinsed põlisasukad. Sissesõitnute kultuurihuvid jäävad kõvasti 
maha nende materiaalsetest huvidest. Ja see on väga kurb. 

Alfred Schnittkega olete palju koos töötanud. 

Olin kaks aastat tagasi Pitsundas sel ajal, kui Schnittke sai insuldi. 
Ta oli kaotanud kõnevõime, mälu, oli mitu päeva koomas. Siis ta õppis 
uuesti käima, rääkima, kirjutama, algul vasaku käega, ja — komponeeris 
Tšellokontserdi, õigemini selle kolmanda osa. Esiettekanne toimus Mün- 
chenis. Just see viimane osa on loodud mingi teistsuguse pilguga, kusagil 
juba arusaamatutel-aimamatutel rajamaadel ja ma ei pelga öelda, et see 
on geniaalne.-Schnittkel on määratu töötahe, pärast haigust on ta kompo- 
neerinud suure balleti «Peer Gynt», Koorikontserdi ja muudki. Ta jõuab 
käia peaaegu kõigi oma teoste proovides, kuulata kolleegide helitöid, 
käia kontsertidel, vaadata uusi filme, lugeda, olla kursis ka poliitiliste 
sündmustega, aga istuda ka sõpradega mitmeid tunde ning lobiseda maast 
ja ilmast. Ja siis hämmastab ikka see, kui vähe inimesed elu jooksul jõua- 
vad. 

Aga siiralt — kuidas teie jõuate? 

Paistab, et kõikidele inimestele ei sobi terved elukombed. Tervisejooks 
on muidugi hea asi, aga pole kõigile hädavajalik. Ma ei taha mängida 
fanfaare nende auks, kes üldse spordiga ei tegele, olen ka ise vanasti seda 
teinud. Aga inimene peab aktiivne olema, see on kõige tähtsam. Ma ei 
oskagi nii väga puhata. Ja — kas see ongi puhkus, kui sa midagi ei tee. Olen 


ikka naljatades öelnud, et kui ma olen väsinud teatritöö pahandustest, ja 141 


puudu nendest ei tule, siis lähen ma sõprade juurde. Need on — minu 
sõbrad Mahler, Brahms, Mozart, Beethoven, Verdi... Nendest saab palju 
suuremat kosutust kui mõnest vabast tunnist, millega ei osata midagi 
peale hakata. Aga hästi puhkan, kui ma magan. 

Olete tegelnud väga palju ka filmimuusikaga. 

Olen isegi Kinoliidu liige, ja päris ammu — 1971. aastast. Kinos on 
praegu asutud suuresti kujundusmuusika teele, kasutatakse rohkem neid 
heliloojaid, kes valdavad elektroninstrumente, süntesaatorit jmt. Orkest- 
riga salvestatud muusika on ju tihti ka eraldi tõsiselt võetav, lõi ju näiteks 
Schnittkegi oma 1. sümfoonia Mihhail Rommi filmile «Ja siiski ma usun» 
kirjutatud muusika alusel. Viimasel ajal enim tähelepanu äratanud Nõu- 
kogude filmis «Patukahetsus» kõlab Arvo Pärdi muusikat, filmi algul aga 
kuulutatakse: kasutatud on klassikute muusikat. Kohtusin filmimuusikas 
mitmete tõsiste režissööridega, nagu Elem Klimov, Larissa Šepitko, Igor 
Talankin, Marlen Hutsijev jt. Need olid tihti päris komplitseeritud kohtu- 
mised. Nõuab ju filmimuusika sissemängimine suurt operatiivsust, 3—4 
minutiga peavad kõik aktsendid vastavalt kaadrite rohkusele ja tihedusele 
paigas olema. Tihti juhtus sedagi, et režissöör oli küll heliloojat usaldanud, 
kuid tal võis kokkumängimisel äkki vastuseis tekkida, muusika ja ekraanil 
toimuva vahel ebakõla sündida ning siis tuli uut muusikat kiires korras 
kohapeal luua. Üks asi on luua muusikat klaveriga, aga teine asi, kui sul 
on taga 100-meheline orkester. Dirigendina tunnen end siis nagu rallisõitja, 
selle vahega, et rallisõitjal on treeningul ehk rada läbi sõidetud ja kaardi- 
lugeja kõrval. Minul tuleb üheaegselt tutvuda nii partituuri kui ka filmi 
endaga. 


Missugune on teie suhe elektronmuusikaga? 

Ega ma sellega väga palju kokku puutunud ei ole. Olen olnud paaril 
kaasaegse muusika laboratoorium-kontserdil, kus seda mängiti. Näi- 
teks Lääne-Berliinis «Suurel öömuusikal». Väga suurtes annustes ei taha 
seda küll järjest kuulata, kuid üldiselt on see päris põnev. Pariisis oli 
mul huvitav kohtumine Iannis Xenakisega. Ta dešifreerib graafiliste leh- 
tede alusel pildi helideks ja kannab selle siis noodipaberile. See on võrd- 
lemisi keeruline toiming, kuid kui tegemist on tõsise ja põneva tööga, siis 
on huvipakkuv nii loomisprotsessi jälgimine kui ka lõpptulemuse kuula- 
mine. 

Kuidas kulgeb dirigendi töö, alates uue teose partituuri lahtilöömisest kuni selle 

kõlamiseni kontserdil? 


Oleneb teosest, selle komplitseeritusest, sellest, kas tegemist on tuntud 
või uudisteosega. Uudisteos ei pea tingimata algupärand olema, maailma 
muusikaliteratuuris on ju tohutult tundmatuid teoseid, ka varasemaid, nii 
et uute lugudega tuleb vahetpidamata tutvuda. Saades kätte uue partituuri, 
hakkan selle nimetuse tagant teost dešifreerima, see esimene kokkupuude 
on visuaalne. Noote lugedes kuulen neid kõlamas. Võin silmade kaudu ette 
kujutada, mis, kus ja kuidas. Siis tuleks teos «pulkadeks» lahti harutada, 
ükskõik, kas klaveri juures või ilma selleta. Aega on alati vähe. Kui 
teosest on salvestis, siis võib ka seda kuulata, lihtsalt, et teosega tutvuda. 
Aga siis tuleks plaat ära panna. Nooremana kuulasin Karajani või mõne 
teise suuruse interpreteeringut, sattusin sellest vaimustusse ja püüdsin 
tingimata samuti teha. Nüüd on see kuhugi kaugele jäänud, sest aluseks 
tuleb ikkagi võtta see, mille helilooja on loonud, mitte see, kuidas teine 
interpreet seda esitanud on. Kui dirigent asub helilooja maa peale, püüab 
seal midagi muuta (see piano ei meeldi!), siis seda pean vigurdamiseks ja 
iseenda upitamiseks loojast kõrgemale. Dirigent on siiski helilooja mõtte 
edasiandja, seda enam, kui tegemist on loojaga, keda nii dirigent kui ka 
publik väga austab. Teost tuleb nii palju analüüsida, et enam-vähem 
teada, milline on optimaalne tee selle selgeksõpetamisel. Kuigi seda, kuidas 
proovi läbi viia, ei saa päriselt ette planeerida, see selgub ikkagi töö 
käigus, orkestri ees. Sest nagu on erinevad orkestrid, nii on erinev ka töö 
nendega. Aga dirigendi kõige hinnalisem omadus on see, kui orkestril on 
selge, mida dirigent taga ajab. Tuleb vähem rääkida ja rohkem mängida, 

12 teha ennast selgeks manuaalse dirigeerimistehnikaga. 


Aastate jooksul olete paratamatult mänginud ühtesid teoseid väga palju. Kas 

on ka neid lugusid, mida enam juhatada või kuulatagi ei tahaks? 

«Luikede järve» näiteks võib niisama lihtsalt «maha lüüa». Aga olen 
ka kuulnud, kuidas seda suure hardumusega mängitakse. Või kuidas Kara- 
jan juhatab Supp avamängusid, või «Giselle'i», mida peetakse ju banaal- 
seks muusikaks. Aga kui see on hästi tehtud... Minu arvates on viga 
kusagil mujal. Ei ole kõrget ja madalat kunsti, nagu ei saa aru ka spetsiali- 
seerumisest õ la Wagneri-dirigent või balletidirigent. Ma ei usu, et hea 
dirigent oleks võimeline kehvasti dirigeerima Straussi valsse, mida on 
muide väga keeruline juhatada. Aga nende lihtsalt mahalöömisega saab 
hakkama ka iga sõjaväekapellmeister. Ei tohi süüdistada žanrit ennast 
andetuses. Näiteks, et operett on madal žanr. Ei ole. Operetti on hästi teha 
palju raskem kui midagi ülimalt tõsist. Tavaliselt peidetakse siin end taas 
millegi muu taha. Ei tule operetiga toime, siis juhatan ainult Beethoveni 
sümfooniaid. Mulle ei meeldi ka, kui keegi ütleb midagi põlastavat džässi 
kohta. Mina olen igatahes džässist vaimustuses. Need on ju erilised heli- 
loojad, kes on võimelised hästi improviseerima, püüdma sealjuures tavalist 
vormi, orienteeruma hästi harmoonias ja olema suurepärased ansamblis- 
tid. Need muusikud, kes džässist peavad, on palju rikkamad kui need, 
kes seda ei hinda. 


Kas teos, mida te palju juhatanud olete, on teil nii vertikaalselt kui ka horison- 

taalselt pähe kulunud? 

Hakkasin, jah, kunagi kontrollima, kas ma olen võimeline tuttava teose 
laua taga uuesti üles kirjutama. Ei ole. Mul ei ole fotomälu. Aga dirigendil 
on esmavajalik hea kuulmine ja alles siis hea mälu, vastupidine variant 
oleks mõeldamatu. Mälu jaoks on mul ju noot ees, aga kuulda ja tajuda 
tuleb tasakaalu, vormi ja kõike muud. Tunnen end palju paremini, kui mul 
noot ees on. 


Kuidas toimub ümberhäälestus kontserdil, kus teil tuleb juhatada erinevate heli- 

loojate, erinevate ajastute teoseid? 

Ega see väga raske olegi, kui ei ole just tegemist ülisügavate teostega. 
Aga neid ülisügavaid teoseid ei tohigi mitut ühe kontserdi kavasse kõrvuti 
panna. Publikule tuleb ka mõelda. Kaua aega oli komme, et kontserdi 
alguseks mängitakse mingi ekstra moodne teos, siis mingi romantiline 
lugu ja lõpetuseks klassikaline sümfoonia. Viimasel ajal meeldivad mulle 
ühele heliloojale pühendatud kavad. Näiteks juhatasin Moskvas terve 
õhtu Šostakovitšit ja Richard Straussi. Mida noorem oled, seda rohkem 
tahad suuri lugusid juhatada, hiljem saad aru, et väikesi on palju raskem 
mängida. Kui tihti kuuleme, et mõtle, millise keerulise kaasaegse partituu- 
riga ta hakkama sai. Aga sageli on selle ettekandmine nii orkestrile kui ka 
dirigendile märksa lihtsam kui näiteks mingi Mozarti või Haydni süm- 
foonia mängimine. Ega asjata ei nõuta orkestrisse kandideerijatelt mitte 
kaasaegse muusika, vaid Mozarti mängimist, sealt saab kohe selgeks män- 
gija sisemine puhtus, musikaalsus ja ka instrumendi valdamine. 


Kas te saate kontserdikavade koostamisel lähtuda oma maitsest või peate arves- 

tama kontserdiorganisatsioonide tahet? 

Kavad koostatakse võrdlemisi pikalt ette. Tihti esitab kontserdiorga- 
nisatsioon valmis kava ja küsib nõusolekut. Eriti juhul, kui tegemist on 
abonementsarjaga. Olen tihti ka etteantud kavaga nõustunud, sest mina 
ju ei tea selle konkreetse kontserdi asukohta üldises kavas. Nii juhatan 
järgmisel aastal Pariisis kava, milles on vähemtuntud vene muusika: 
Balakirev, Ljadov. Ma pole mingi vene muusika spetsialist, aga see kava 
on ka mulle endale huvipakkuv. Olen seal juhatanud enne Tšaikovski, 
Stravinski, Beethoveni, Wagneri kava. Aga tihti saan ka ise välja pakkuda 
teoseid, mis mind huvitavad, see on nii-öelda oma vastutusel. Siia kuulub 
ka eesti muusika. 

Pariis, Stockholm, Helsingi. Selle loo ilmumise ajaks olete suundumas New Yorki. 

Kuidas te keeltega toime tulete? 


Ega ma keeli suurt õppinud ei ole, nad on nagu ise külge jäänud. Praegu 
räägin kuut keelt (eesti, vene, soome, saksa, inglise, rootsi), aga kui vaja, 13 

saan ehk ka seitsmenda ja kaheksandaga hakkama. Minu suur miinus on 
see, et ma ei räägi prantsuse keelt, luban, et õpin selle ära. Kuigi... Kui 
ma viimane kord Prantsusmaal olin, tulin tõreldes dirigendipuldist ära 
ja lubasin keele ära õppida. Saalis istus Daniel Barenboim, kellele ütlesin, et 
olen viis aastat järjest Pariisis olnud ja nüüd aitab jamast, mul on juba 
häbi. Ta ütles, et ärgu ma seda viga mingil juhul tehku. Kuidas, palun? 
Ta arvas, et ma olen eelisolukorras. Tema ütleb orkestrile ühe lause, 
nemad kümme vastu. Aga mina teen neile käte-jalgadega vajaliku selgeks 
ja neil pole mõtet minuga seletama hakata, ma ei saa niikuinii aru ja — 
proov läheb palju kiiremini. Arvan siiski, et see keel tuleb ära õppida. Ega 
ma rootsi keelt ka õppinud ole, aga koosolekute rohkus ja suhtlemisvajadus 
pluss austus maa vastu õpetavad keele ise selgeks. 


Vahendanud MARE PÕLDMÄE 


Sümfooniahooaja kulminatsiooniks sai 


«Joonase lähetamine» 


MARE PÕLDMÄE 


«ERSO Stuudiotund» 1. oktoobril 1986, juhatab Peeter Lilje. 
P. Sirge foto 


Sümfooniahooajale kriipsu alla tõm- 
mates võib kergendatult hingata: korda 
läks! Hooaeg, mis avati 23. septembril 
hoopis Viljandis ja alles 16. oktoobril 
Tallinnas (erinevate kavadega), oli pii- 
savalt vaheldusrikas. Seda nii kava ter- 
vikuna, st kuuldud teoseid, kui ka kont- 
sertide taset silmas pidades. Oli korra- 
likke keskmisi kontserte, millele midagi 


erilist ette heita ei oska (avakontsert* 


näiteks). Õnneks oli piisavalt ka neid 
õhtuid, kus sündis väike kohalik ime, 


kus esitatava teose intensiivne kiirgus 
saali paiskus ja kuulajad oma võimu- 
sesse sai. Nagu ERSO Soome-sõidu eelne 
Tubina Neljanda, «Lüürilise» sümfoonia 
valuline, hinge kinni pidama sundiv tõl- 
gendus (11. XII, dirigent Peeter Lilje) 
või Respighi «Rooma pidustuste» kirev 
tulevärk (18. II, Paul Mägi) või Tobiase 
oratooriumi «Joonase lähetamine» või- 
mas, kuulajat justkui endasse haarav 
kõlamass (25. V, Peeter Lilje). Need olid 
orkestri pühapäevad. Saali jõudis kau- 


Eri Klas. 


Vello Pähn. 


Roman Matsov. 


Paul Mägi. 


Peeter Lilje. 


Jüri Alperten. Arvo Volmer. 


K. Suure fotod 

neim heli, kandev piano ja jõuline, ent 
mitte robustne forte, erinevad tämbrid 
sulandusid ühtseks ansambliks. Kuid eks 
tõestagi kollektiivi võimeid sellised pidu- 
päevad. ERSO puhul ehk seda enam, et 
häirivat tehnilist praaki kostis sel hoo- 
ajal senisest hoopis vähem. Argipäeva- 
sema poole näiteks võiks tuua Heino 
Elleri juubelikontserdi (5. IIL, Peeter 
Lilje), kus Esimene sümfoonia jättis läbi 
töötamata mulje. (Aga eks seda juhtu 
eelkõige teostega, mis orkestrile uudi- 
seks — nagu antud juhul Eller!) 


Kui lasta mõtetest läbi möödunud aas- 
ta kontserdid, võib öelda, et ERSO tege- 
vus järgib suundi, mida teame juba mõn- 
da hooaega. On heliloojaid ja teoseid, 
mida rohkem mängitakse ning mis pal- 
juski ilmutab peadirigendi maitset ja 
natuuri — nagu näiteks Brahms. Juba 
aastaid on tuttavad abonemendisarjad 
«Maailma muusikaliteratuuri šedööv- 
reid» ja «Instrumentaalkontsertide kul- 
lafondist». Muide, nendel sarjadel on 
rohkesti publikut. Nii et sümfoonilise 
muusika klassikaline osa on üha popu- 
laarne. Samas satub igasse hooaega 
«ootamatuid» tippsündmusi, nagu see- 
kord Tobiase oratooriumi kaks ettekan- 
net puupüsti täis saalile, kes oma tänu- 
likkust ei varjanud. 


Viimastel hooaegadel on näha diri- 
gentide püüet tuua meie kuulajatele lä- 
hemale selliseid suuri sümfoniste nagu 
Mahler (Teise sümfoonia sisutihe ette- 
kanne, Peeter Lilje), Bruckner, Sibelius. 
Möödunud hooaja kavadest hakkas silma 
ka eesti muusika paremiku mängimine, 
tihti just esinduslikumatel kontsertidel. 
Nii kõlasid ERSO . juubelikontserdil 
(9. IV, Peeter Lilje) Rudolf Tobiase ava- 
mäng «Julius Caesar», Eduard Tubina 
Teine sümfoonia, Eino Tambergi Trom- 
petikontsert ja Jaan Räätsa Teine kla- 
verikontsert, mis kokkuvõttes andsid ül- 
latavalt tervikliku pildi meie sümfooni- 
lise muusika arenguteest. Soome-sõidu 
eelne Lepo Sumera Esimese sümfoonia 
esitus võbeles vaikuse kuulamise pin- 
gest. Hooaja triumfikski kujunes eesti 
heliteos, seesama 80 aastat tagasi loodud 
Tobiase «Joonase lähetamine». Küll ikka 
veel alles pool oratooriumi, mis andis 
aga uudse ettekujutuse Tobiasest kui 
suurejoonelisest polüfonistist ja suur- 


18 vormimeistrist. Samas pani see küllap 


enamikku kuulajatest hämminguga mõt- 
lema, milliseid tähtteoseid veelgi juba 
aastakümneid riiulitel võib oodata. Ja 
seda meie nii väikese rahva väikeses 
muusikas! 

Esmaettekandel kõlasid seekord Eino 
Tambergi tundeküllane Teine sümfoonia 
(23. X, Peeter Lilje) ja Tarmo Lepiku 
lausa askeetlikult lakooniline kantaat 
«Igavene tuli» (28. IV, Vello Pähn). Kõr- 
valepõikeks tahaksin pöörduda ühe kont- 
serdi poole, mis lisaks vaieldamatule 
elamusele ka mõru pilli neelata jättis. 
Oleme ju harjunud maailma parimaid 
orkestreid ikka vaid plaadilt kuulama 
ja nii võisidki London Sinfonietta kont- 
serdile pääsenud õhata selle üle, mis 
vahe on heliplaadil ja elaval kontserdil. 
(Samas, kui ebaõiglaselt me tihti ERSO-t 
hindame: võrdleme tema elavat ettekan- 
net koos hetkeloomingust tulenevate 
apsudega tipporkestrite stuudiosalves- 
tistega.) Pidime paratamatult tõdema, et 
tänapäeva muusikaga on meil asjad 
muutumatult väga kehvasti. Siin ei paku 
meile kuigi olulist abi ka ERSO, jäävad 
vaid nimed entsüklopeediates. Muidugi 
on meie ainus sümfooniaorkester koor- 
matud, iganädalased kontserdid, stuu- 
diotunnid, plaadistused, lindistused, kus- 
juures eesti heliloojate uudisteostest 
mängitakse ju peaaegu kõik vähemalt 
linti. Aga ikkagi on kahju, et kontserdi- 
elus kõige uuemad on teosed, mis loodud 
30—70 aastat tagasi, põhiliselt Šostako- 
vitšilt, Prokofjevilt, Stravinskilt, kelle 
hulka sel hooajal eksis ka Respighi. Kui 
näiteks Stravinskiga mindi seekord tra- 
ditsioonilist rada — «Kuningas Oidipus» 
ja «Tulilind» on meie kontserdisaalis 
kõlanud ka varem —, siis päris toreda 
vahelduse pakkus Šostakovitši vaimu- 
kas, ootamatustest pakatav süit balletist 
«Kuldne ajastu», mille interpreteerimi- 
sest ka orkestrandid ise lõbu paistsid 
tundvat (27. XI, dirigent Andrei Tšist- 
jakov). Uuema muusika klassikale oli 
pühendatud Jüri Alperteni juhatatud 
kontsert (22. 1) — R. Straussi «Don 
Juan», Šostakovitši Teine klaverikont- 
sert, Brahmsi Valss. Seni on paistnud 
uuem muusika meil eelkõige Eri Klasi 
südameasjaks olevat, nüüd näitas ka 
Alperten XX sajandi muusikale sobivat 
dirigendinärvi, temperamenti, mis on 
aldis vaheldusrikkusele, kiiretele ja äge- 
datele kontrastidele. 


Kaasaegse (XX sajandi) muusika, 
muide, nagu pahatihti ka eesti muusika 
(kuulub ju seegi tervikuna XX sajan- 
disse) suhtes on jäänud mulje, et publik 
seda eriti ei armasta. On mõistetav, et 
armastatakse korduvalt kuulata oma 
lemmiklugusid. Aga samas olen veen- 
dunud, et paljud XX sajandil loodud 
teosed on palju kergemini vastuvõeta- 
vad kui näiteks Mahleri ülipikad ja filo- 
sofeerivad sümfooniad, mis ometi menu- 
kad. (Mahler on moes?) Kas või Respighi 
esitusest, mis saalis nii ilmset elevust 
tekitas, jäi paratamatult kummitama 
mõte, et ka efektset ja löövat muusikat 
on XX sajandil piisavalt kirjutatud. 
Meenub näiteks Orffi looming. Aga üh- 
tegi uut heliloojanime ei õnnestunud 
seekordsest hooajast küll leida. 


Üksikutest kontsertidest tahaksin esile 
tõsta veel ERSO, Kalle Randalu ja 
Peeter Lilje ühist maratoni — kahel 
järjestikusel õhtul ette kantud viit Beet- 
hoveni klaverikontserti: suurejooneline 
ettevõte ja mõttetihedad õhtud. 

Mis puutub dirigentidesse, siis möödu- 
nud hooajal sai neid orkestri ees näha 
arvukalt, lisaks Peeter Liljele Paul Mägi, 
Jüri Alperteni, Roman Matsovit, Vello 
Pähna. Oli külalisi Leningradist, Riiast, 
Sverdlovskist — ja mitte kedagi väljast- 
poolt Nõukogude Liitu... Kui mõned 
aastad tagasi hõiskasime, et meil on 
esile kerkinud terve plejaad noori diri- 
gente, siis tänaseks on nad enam-vähem 
kolmekümnendasse eluaastasse jõudnud 
ning kuigi selles eas dirigent on veel 
väga noor, peaks ta tingimustes, kus 
piisavalt tööd, olema juba üsna välja- 
kujunenud. Ja tööpuuduse üle ei tohiks 
kurta — toetub ju «Estonia» teatri iga- 
päevane elu põhiliselt noorte dirigentide 
õlgadele. Säravaid plahvatusi pole aga 
noorem põlvkond endaga kaasa toonud. 
Siiski pakkus möödunud hooaeg meel- 
divaid üllatusi ka dirigentidelt — Peeter 
Lilje üle ootuste jõuline «Joonase lähe- 
tamise» juhatamine, «Rooma pidustus- 
te» väga emotsionaalne tõlgendus Paul 
Mägilt. 

ERSO kontserdid toimusid väikeste 
eranditega peaaegu igal neljapäeval. 
Sellel hooajal ei külastanud meid ükski 
sümfooniaorkester väljastpoolt Eestit 
(piiritagused külalised on nii harvad, et 
neid mäletad kümmekond aastat, ka siis 


kui tegemist polegi esmaklassilise or- 
kestriga), ERSO-le jäid konkurentideks 
seega «Estonia» (21. IV, Eri Klas) ja 
Konservatooriumi sümfooniaorkester 
(23. XI, Igor Bezrodnõi, kava oli tõsiselt- 
võetav: Brahmsi Kontsert viiulile ja 
tšellole ning Sibeliuse Esimene sümfoo- 
nia). «Estonia» orkester näitas end või- 
meka kontsertorkestrina, kavas pikka 
aega riiulil lebanud Šostakovitši Kolme- 
teistkümnes sümfoonia ja Cherubini 
Reekviem. Nii see kui ka ERSO Soome- 
sõidu eelne kontsert viitasid taas, kui 
olulised on vastutusrikkad esinemised 
väljaspool kodumaad. Mõlema kollektiivi 
kokkuvõtmine näitas, kui paljuks ollak- 
se suutelised, kui ees seisavad kontser- 
did võõra publiku ees. Aga paraku lan- 
geb see õnn suurtele kollektiividele osaks 
üliharva. 

Sümfooniakontsertidel esinenud arvu- 
katest solistidest tuleb eelkõige nimeta- 
da muidugi Kalle Randalu, keda näeb 
Tallinnas sagedamini orkestriga mängi- 
mas kui sooloõhtutel ning kelle peami- 
seks võlumise vahendiks on ikka Mozart. 
Kindlana näitas end ka Peep Lassmann, 
esitades Griegi ja Räätsa kontserte. Eesti 
viiuldajatega on lugu kurvem. Möödu- 
nud hooajast jäid enam särama Viktor 
Tretjakovi mängitud Brahmsi Viiuli- 
kontsert ja Mendelssohni kontsert Ilja 
Kaleri esituses. Ja taas — ei ühtegi 
solisti välismaalt. Küll aga väärib eraldi 
märkimist ERSO juubeliõhtul kuuldud 
Eino Tambergi Trompetikontserdi tehni- 
liselt keerukas soolopartii, et see ometi 
kord ka eestlasest trompetistile allus — 
Neeme Birgile nimelt. 

Lõpetuseks: ei saa mööda minna keva- 
del Tallinnas toimunud üleliidulisest 
dirigentide valikvõistlusest, millest võt- 
tis osa kolm meie vabariigi noort — Jüri 
Alperten, Toomas Kapten ja Arvo Vol- 
mer. Võimaluse võistelda rahvusvaheli- 
sel konkursil Katowices päris Arvo Vol- 
mer. 


Claudio Abbado 

28. mai 1986. Esietendus La Scala's: 
Claudio Abbado juhatab Debussy ooperit 
«Pellšas ja Mõlisande», oma viimast tööd 
La Scala peadirigendina. Sügisel ootab 
teda Viini Riigiooper. 

Õhtut looritab leplik lahkumismeele- 
olu. Orkester, mis kuulub tippklassi nii 
taseme kui ka tujukuse poolest (alatasa 
streigid kord väärilistel, kord väiklastel 
põhjustel), mängib ideaalilähedaselt, rea- 
geerib kuulekalt maestro vähimalegi 
viipele. Lauljad (peaosis Frederica von 
Stade ja Kurt Ollmann) musitseerivad 
andunult. CA tõlgendus on «täis õhu 
värelust, päikesehelke»', värvitoreduse 
asemel valitsevad saladuslikud ülemine- 
kutoonid. 

Publik on vaimustatud. Teatri ümber 
ripuvad plakatid «Grazie Claudio! » 

CA: Ma ei oleks osanud arvata, et 
lahkun La Scala'st. Viini Riigiooperi 
muusikajuhi kohta pakuti mulle juba 
1979. aastal. Siis keeldusin — liiga pal- 
jud kavatsused olid seotud La Scala'ga: 
Debussy-, Bergi-, Mussorgski-festivalid, 
Wagneri «Lohengrin» jt. 

1986. aastal paistis kõik hoopis teisi- 
ti, 

Sest vahepeal vapustasid teatrit 
järjekordsed kriisilained: kehv majan- 
dusseis, organisatsioonilised :segadu- 
sed, probleemid repertuaari valikul... 
«Maestro Abbado on kül! geniaalne diri- 
gent, aga keskpärane organisaator. Pea- 
legi on ta koormatud lõpmatute külalis- 
esinemistega ja plaadistustega... » 

CA: Itaalia teatrikorraldus on jäik. 
Mitmed kitsendused takistavad muusi- 
kutegevust. Austria aga on maa, kus 
elatakse muusikale — nagu ladina maa- 
des spordile. 

(Muide, CA on innukas jalgpalli ja 
tennise harrastaja.) 

Õigupoolest on CA Viini minek täiesti 
seaduspärane. Milano ja Viin on kuulsad 
muusikalinnad, ent erinevate traditsioo- 
nide ja temperamendiga. Milano tahab 
olla ikkagi itaalia ooperi residents, 
Viin — muusikamaailma pealinn. Viinis 
on esindatud CA suurimad kiindumu- 


' «Opernwelt» 1986, nr 7. 

* C. Abbado mõtteavaldused pärinevad ajakirja- 
dest «Le Monde de la Musigue» (T. Terasmaa tõl- 
kes), «Opernwelt», «Opera News», «Music and 
Musicians», «Osterreichische Musikzeitschrift». 


sed: ooper, sümfoonia (Viini Filhar- 
moonikud!) ja nüüdismuusika. Mõlemad 
linnad on olulisteks pidepunktideks CA 
kujunemisteel ja ka tema mitmekülgsuse 
lätteiks. 

CA sündis 1933. aastal MILANOS. 
Isa — viiuldaja ja dirigent, ema — pia- 
nist, vend — pianist ja helilooja. 

CA: Minu jaoks oli muusikaõppimine 
loomulikem asi maailmas. Ma polnud 
küll mingi imelaps, tõeliselt avastasin 
muusika alles 16-aastaselt. Eredad muu- 
sikaelamused pärinevad siiski juba hoo- 
pis varasemast ajast, näiteks Debussy 
«Nokturnid» Antonio Guarneri juhata- 
tud kontserdil La Scala's. Tol ööl kirju- 
tasin päevikusse, et suureks saades hak- 


kan tingimata dirigendiks. Mäletan ka 


Toscaninit, Furtwänglerit, Bruno Wal- 
terit... 

Konservatooriumis õppis CA klaverit 
ja kompositsiooni (tema teosed olevat 
kandnud tugevat Bartöki pitserit); õn- 
nestavamad hetked kuulusid aga mitte 
muusika, vaid kirjanduse valda: tuntud 
luuletaja Salvatore Guasimodo, Nobeli 
preemia laureaat, luges komponistidele 
poeesiakursust. Ehk soodustasid need 
«imepärase õpetaja, fantastilise isiksu- 
se» tunnid ka CA vormitunde kujune- 
mist? Rääkimata muidugi kirjanduse- 
armastusest. 

CA: Musil, Kafka, Mann, Böll on aida- 
nud mul mõista Mahleri ja Schönbergi 
teoseid. Kui dirigeerin Bergi «Woz- 
zeckit», süvenen Büchneri loomingusse. 
Vene muusika (Tšaikovski, Mussorgski, 
Prokofjev) juurde viivad Tšehhov, Gogol 
ja Dostojevski. 


Pärast konservatooriumi lõpetamist 
osales CA dirigentide täienduskursustel 
Sienas, kaaslasteks Zubin Mehta, Daniel 
Barenboim, Salvatore Accardo... Meh- 
ta oligi see, kes viis CA VIINI Muusika- 
akadeemiasse nimeka professori Hans 
Swarowsky klassi. 

CA: Swarowsky õpetas suurepäraselt 
dirigeerimistehnikat ja partituuri ana- 
lüüsi. Ainult et teistest dirigentidest 
kõneles ta tihti üpris halvustavalt. Kõige 
enam mõjus meisse Viini kunstiatmos- 
fäär. Astusime Musikverein'i koori, et 
pääseda Bruno Walteri ja Herbert von 
Karajani proovidele. 

Kui Milanos ümbritses CA-d eeskätt 
Toscanini kultus, siis Viinis sattus ta 


mõjuringi, mille taga aimusid kaks nii- 
sama võimukat dirigenti: Gustav Mahler 
ja Richard Strauss. Mahleri põhimõtteid 
kajastasid ehtsaimalt tema õpilase Bru- 
no Walteri tõlgendused (CA arvates tol- 
lal parim Mahleri interpreet). Swa- 
rowsky aga oli õppinud Straussi ning 
Schönbergi ja Weberni juhendamisel. 
Nii vormus CA dirigendiisiksus justkui 
erisuunaliste viitadega teeristil: Verdi — 
Toscanini (CA: Toscanini on minu jaoks 
suurim dirigent; hämmastas tema võime 
kätte saada orkestrilt ja lavalt maksi- 
mumi), Mahler — Walter pluss uue Viini 
koolkonna heliloojad; Wagner —Strauss; 
Furtwängler, CA eeskuju Beethoveni, 
Brahmsi, Bruckneri ja Wagneri alal. 
CA pole mitte ainult andekas ja terane 
õpilane-jätkaja, vaid oma iseseisvus- 
õigust taotlev otsija. 1958. aasta suvel 
suunduvad CA ja Mehta Tanglewoodi, 
Bostoni Sümfooniaorkestri suvekodusse, 
osalemaks noorte dirigentide võistlusel. 
Mehta tuli teiseks, CA pälvis esimese, 
Koussevitsky preemia. Jalamaid püüdsid 
impressaariod teda Ameerika orkestrite 
juurde ahvatleda. 

CA: Keeldusin, sest polnud enda mee- 
lest veel valmis, pealegi ei tõmmanud 
mind Ameerika kuigivõrd. 

1963. aastal otsustab CA minna New 
Yorki Mitropoulose-nimelisele konkur- 
sile, ehkki on täis kõhklusi (Montreali 
retsensendid on tal just soovitanud ame- 
tit vahetada) ja põhimõttelist vastumeel- 
sust konkursside suhtes. Ent 65 osaleja 
seas osutub ta parimaks ning New Yor- 
gi Filharmoonikute peadirigent Leo- 
nard Bernstein kutsub ta oma assis- 


tendiks. 

CA: Bernstein on mõõtmatult musi- 
kaalne, väga ekspansiivne, tempera- 
mentne, isegi eksalteeritud ... Olin New 


Yorgis ühe hooaja. 

Euroopas tunneb ta vastu huvi Kara- 
jan. Kuid CA-st ei saa Bernsteini ega 
Karajani jüngrit. Dirigent, kelle järgi- 
jaks ta end meeleldi laseb nimetada, on 
Toscanini. 

1967. aastal dirigeerib CA esmakord- 
selt MILANO La Scala's (Bellini «Capu- 
lettid ja Montecchid»). Varsti on CA juba 
peadirigent, oletatavasti noorim La Sca- 
la ajaloos, mõnda aega ka kunstiline 


juht. 
CA värskendab teatri repertuaari, 


töötab väsimatult orkestriga ja tõs- 241 


tab selle parimate tasemele, suhtub staa- 
ridesse-solistidesse mõistvalt, ent üli- 
nõudlikult; kutsub lavastama põnevaid 
teatrimehi: Jean-Pierre Ponnelle'i, 
Franco Zefirelli, Giorgio Strehleri, Luca 
Ronconi. Sünnivad peaaegu täiuslikud 
ja üllatavalt elujõulised ooperilavastu- 
sed («Tuhkatriinu», «Simone Boccaneg- 
ra», «Macbeth», «Don Carlos» jt). La 
Scala ülessööstu 1970. aastate algul võr- 
reldakse Toscanini läbimurdeperioodiga 
sajandivahetusel. 

CA näitab end peene Rossini- ja Verdi- 
tundjana; «Simone Boccaregrat» ja 
«Macbethi» loetakse epohhi loovateks 
Verdi-tõlgendusteks. Miks? 


Kõigepealt: tõelise nüüdismuusikuna 
huvitab CA-d muusikateksti eheduse 
küsimus. Võrdlused originaalkäsikir- 
jaga, trükivigade avastamine ja paran- 
damine, muidugi käsikäes muusika- 
teadlastega — CA tahab Verdi teostelt 
kõrvaldada aja jättekihi. Ja seda ehedat 
Verdit tuleb viimseni uskuda. (Riccardo 
Muti, kes jagab koos CA-ga Toscanini 
järgija ja Verdi interpreedi mainet: 
«Verdi partituurid tuleb puhastada ve- 
ristlikest maneeridest — fermaatidest ja 
teistest omavolitsemistest.») 


CA: Verdi partituuris on kõik kirjas, 
tuleb ainult suuta välja lugeda ja teos- 
tada... Õigupoolest seisab interpreedi 
ülesanne selles: jätta kõik nii nagu on, 
algupärandi lumma ja tihedust ei tohi 
kaotada. 

Jevgeni Nesterenko mäletab «Don 
Carlose» proovi, kus CA nõudis di Posa 
osatäitjalt Piero Cappuccillilt, et surma- 
eelse aaria neli esimest fraasi tuleb laul- 
da ühe hingamisega. Cappuccilli: «See 
on võimatu. Tavaliselt hingatakse fraa- 
side vahel üks, kaks või isegi kolm kor- 
da.» 

CA: See on võimalik. Verdil pole siin 
pause. 

Cappuccilli katsetab. J. Nesterenko 
väidab, et ta pole iialgi kuulnud seda 
lõiku nii kaunilt ja situatsioonitäpselt 
lauldavat. 

CA hoiatab äärmusse langemast: Ei 
tohi lugeda ooperit kuivalt, külmalt, ki- 
retult. Tuleb jälgida autori joont ning 
leida omapoolne loogiline interpretat- 
sioon. 

CA ooperitõlgenduste selgrooks on or- 

ei eksisteeri mõistet «orkestrisaade», 
orkester on ooperi erksaim osaline, kes 
mängib läbi kõik rollid ja ka kommen- 
teerib toimuvat, näitab helilooja (ja diri- 
gendi) suhet. CA nõuab orkestrilt sama- 
sugust paindlikkust ja reageerimisval- 
midust kui häälelt — ja vastupidi. Lausa 
väsimatult lihvib ta fraseerimist. «CA 
on täiuslikkuse fanaatik,» ütleb Teresa 
Berganza, CA plaadi-Carmen. Jelena 
Obraztsova, kelle tähtroll ZLa Secala's, 
«Don Carlose» Eboli, valmis CA juhen- 
dusel: «Fraasile pöörab CA väga suurt 
tähelepanu... Ta ei kannata helisse 
«sissesõitmist», portamento't, heli peab 
algama täpselt, õigel kõrgusel. CA töö- 
stiil oli väga meeldiv: ta rääkis võima- 
likult vähe, põhiliseks olid žestid, vih- 
jed...» 

CA: Oskus teisi kuulata on üks oluli- 
semaid asju elus. Minu meelest pannak- 
se õpetamises rõhk rääkimisele, mitte 
kuulamisele, ja see on halb. Õpetasin 
Parma konservatooriumis kammeran- 
samblit, üheks meie tööks oli Hindemithi 
«Sinna ja tagasi». Tähtsaim polnud 
mitte see, kuidas üliõpilased mängisid, 
vaid kuidas nad üksteist kuulasid. Õppi- 
sin ise neilt tohutult. B. Waltergi on ju 
kirjutanud, et dirigent peab hästi kam- 
mermuusikat tundma. 

CA tõlgitsusi iseloomustab alati in- 
terpreetide (orkester, solistid jne) lait- 
matu ansambel, pillirühmade koostöö 
laabub häireteta, keerulisemagi teose 
puhul on partituuri vertikaal paigas. 
Eksimatu ansambli üheks eelduseks on 
aga rütmitunne, ja selle poolest on CA 


isegi tippdirigentide seas haruldane 
nähtus. Või tuleks seda nimetada hoopis 
muusikalise aja tundlikuks tajumiseks? 
CA ehitab suurteosest täiusliku terviku, 
milles loogiliselt kujunevad sisulised 
pingekaared ning tempo- ja dünaamika- 
astmestused. 

CA dirigeerib tavaliselt peast. 

CA: Minu arvates pole selles midagi 
hämmastavat. Kui mul pole partituur 
peas, siis järelikult ei valda ma teda 
piisavalt. 

CA püüdis La Scala publikut harju- 
tada XX sajandi muusikaklassikaga 
(Berg, Stravinski) ja nüüdisautorite 
(Berio, Nono) uudisteostega. Ta võis uh- 
kelt väita, et üheski teatris ei tähistata 
Mussorgski 100. surma-aastapäeva (1981) 
nii ulatuslikult kui Za Scala's: «Naise- 
võtt», «Boriss Godunov», «Hovanštši- 
na», «Sorotšintsõ aastalaat» ... «Boriss 


Godunovi» esitati helilooja 1872. aasta 
originaalvariandis, lavastaja oli Juri 
Ljubimov. (CA on suur sõnateatri kum- 
mardaja, oskab põnevaid lavastajaid 
hinnata.) Retsensioonide järgi otsusta- 
des oli lavastus nii suurepärane (+«oma- 
moodi passioonimäng, kurnatud rahva 
kannatuslugu»*), et varjutas isegi diri- 
genditöö — ilmselt väheseid sellelaad- 
seid juhtumeid CA teel. 


CA on veendunud nüüdismuusika 
viljeleja, valmis igaks eksperimendiks. 
Ta võiks lausuda 4J.-P. Ponnelle'i kom- 

bel: «Üle kõige vihkan ma rutiini...» 
Ent La Scala publik pole eriti uuealdis, 
pealegi ei suudetud leppida sellega, et 
maestro Abbadol jääb muude kohustuste 
tõttu nii vähe aega oma teatrile. Sest 
CA tegutses alaliselt Londoni ja Chicago 
sümfooniaorkestrite ning Viini Filhar- 
moonikute juures, kahe viimasega on 
ta muu hulgas plaadistanud Mahleri 
sümfooniad. 

CA Mahleri-tõlgendusi võiks kaalult 
võrrelda tema Verdi-esitustega. CA esi- 
mesed Mahleri-võidud langevad juba 
1960. aastate keskele (1965 dirigeerib 
ta Salzburgis Teist sümfooniat). 

Mahler on öelnud, et sümfoonia kir- 
jutamine tähendab talle maailma loo- 
mist — CA äratab selle maailma taas 
ellu vapustava jõu ja haardega. Siin 
põrkuvad inimlik ja jumalik, deemonlik 
ja ingellik; argipäev püüdleb ülevaks. 
Vaatamata ekspressiivsusele ei kaota CA 
kunagi kontrolli teose üle, ei lase tal 
laguneda, tema dirigeerimisviis on ikka 
kontsentreeritud. (Just Mahleri-tõlgen- 
duste põhjal on teda loetud Walteri — 
Klempereri suuna jätkajaks.) Tihedaim- 
gi faktuur ei kõla ebamääraselt-raske- 
kaaluliselt, vaid on läbipaistev, iseseis- 
vatest mõtteliinidest põimitud. 

CA: Kõikidel orkestritel on üks 
tunnusjoon: mida parem orkester, seda 

pärane orkester vajab vähem proove, 
tal ei teki tehnilisi raskusi ja me saame 
keskenduda ainult muusikalistele prob- 
leemidele. Mõningatele kontsertidele 
Chicagos ja Londonis olen kulutanud 
vähe prooviaega, ent saavutanud taseme, 
mis oleks mõeldamatu Itaalias. Parim 
ooperiorkester on muidugi La Scala's. 
Ameerika orkestritel on suuremad vali- 
kuvõimalused, mängijate ettevalmistus 
on põhjalikum. 

1986. aastal juhatas Za Scala hooaja 
traditsioonilisel avapäeval, 7. detsemb- 
ril, uus peadirigent Riccardo Muti Verdi 
«Nabuccot». Poolteist kuud varem 
(19. X) oli Verdi esietendus VIINI Riigi- 
ooperis — CA dirigeeris «Maskiballi». 

CA: Kohustusin oopereid dirigeerima 
ainult Viinis — kakskümmend viis eten- 
dust aastas. Riigiooperi repertuaar on 
kavandatud kuni 1991. aastani, suure 
Mozarti-festivalini. Tahame esitada kõik 
Mozarti tähtsamad ooperid. Nikolaus 
Harnoncourt tegeleb «Idomeneo» ja «Võ- 
luflöödiga», minul seisab kavas «Don 
Giovanni». Varsti võtan kätte Mus- 
sorgski «Hovanštšina», ilmselt kasutan 
Stravinski tehtud finaalivarianti. Ka- 
vatseme avada noorte muusikute kooli, 
mille uksed oleksid lahti ka ida poole, 
õppejõudude seas on Natalia Gutman ja 
Juri Bašmet. Koos Rudolf Serkini ja 
Maurizio Polliniga asutasime fondi, mis 
aitaks Euroopa noortel orkestritel pille 
hankida. 

Viin on ainus Euroopa pealinn, mille 
maitse pole rikutud. Pariis, London, 
Rooma — kõik on amerikaniseerunud, 
kõikjal vohab pealiskaudsus. Räägitakse 
rahast, spordist... Austrias on muusi- 
ka igapäevase eluga kokku kasvanud. 


KRISTEL PAPPEL 


Etnograafist 
filmirežissöör Jean Rouch 


ANDRAS BÄLINT KOVACS 


Kas on filmi vahenditega võimalik anda 
«ehtsaid tõendeid ajastust»? Seda igatahes 
taotlesid prantsuse režissöör Jean Rouch ja 
sotsioloog Edgar Morin, kes 1960. aastal läksid 
Pariisi tänavaile ja küsisid inimestelt: «Kas 
olete õnnelik?» Valminud «Ühe suve kroo- 
nika» oli Rouchile endale pöördeks inimeste 
seniselt objektiivselt etnograafiliselt kirjelda- 
miselt nende subjektiivsetesse taotlustesse 
sisseelamisele. Kuid pöörde tekitas see film ka 
maailma dokumentalistikas: nüüdsest peale 
sai kinoekraanil tähtsaks filmitavate sise- 
maailm, iseendast rääkiv inimene. 

Ka Eestis, kus «Ühe suve kroonika» valmi- 
mise ajal dokumentaalfilmi pildis võidutses 
veel stalinlik ilustamisvaim ja tegelaste sead- 
mine «nii nagu peab olema» printsiibil, hak- 
kas tõsielufilm vähehaaval edastama filmi- 
tava — aga ka filmija — isiksuse hõngu. 
Vabalt kõnelev inimene ja vahetu heli on 
viimaste aastakümnete evolutsiooni tulemus, 
Rouchi taotlused on võitnud ka meil — kaks- 
kümmend aastat hiljem. 


J. R. 


Umbes viisteist aastat tagasi nägin 
«Ludas Matyis» naljapilti: see kujutas 
kangi all kallistavat armastajapaari ja 
nende kõrval prügikasti, kust piilus väl- 
ja tumedate prillide, pikkade juuste ja 
habemega noormees, käes filmikaamera. 
Mees küsis naiselt: «On see nüüd sinu 
mees või mõni cinõma-võritö-filmi re- 
žissöör?» Huvitav oleks teada, missugu- 
ne arusaam on sellel karikaturistil 
praegu cinõma-võrite'st, aga tõenäoliselt 
ei olnud ta viisteist aastat tagasi ainus, 
kellel kaasnes selle sõnaühendiga ku- 
jutlus filmimehest-piilujast. Kuigi ci- 
nõma-võritš on alati just vastupidist 
tähendanud. Kes muu võiks seda pare- 
mini tõendada kui Jean Rouch, kelle 
kaudu see mõiste on üldsuse teadvusse 
jõudnud? 


Pravda või verite 


Kui päris täpne olla, esines see väl- 
jendus, mis tahab tähistada spetsiifi- 


list filmireportaažimeetodit, prantsuse 
ajakirjanduses esimest korda seoses fil- 
miga «Ühe suve kroonika» (1960). Sõna- 
ühendi teke on aga seikluslikum, see esi- 
neb esimest korda George Sadouli filmi- 
ajaloos ja on sõnasõnaline tõlge Dziga 
Vertovi loodud «Kino-Pravda» nimetu- 
sest, mida Vertov kasutas tegelikult oma 
filmiringvaadete kohta, sest ta käsitas 

Jean Rouch. 


neid ajalehe «Pravda» filmi-kaasanne- 
tena. Seetõttu ei olnud sõnasõnaline 
tõlge päris korrektne ja Sadoul oleks 
pidanud pravda tõlkimata jätma, kui- 
võrd see on ajalehe nimi (Vertov räägib 
ka «Raadio-Pravdast»). Kui Sadoul 
eksitust taipas, oli juba hilja. Lyonis 
kutsuti 1963. aastal kokku esimene 
cinõma-võrite-alane kohtumine. Sadoul 
sattus paanikasse, nagu ta ise tunnis- 
tab, kuna tema tõlkekomistusest läh- 
tus terve uue liikumise teooria. Asi ei 
olnud siiski kuigi traagiline, sest nagu 
hiljem selgus, on Vertovil ka artikkel, 
(mida Sadoul raamatut kirjutades veel ei 
tundnud), kus ta laiendab «Kino-Prav- 
da» mõistet samas mõttes, nagu Jean 
Rouch seda 1960. aastal uuesti kasutama 
oli hakanud. See mõiste ärkas niisiis 
uuesti ellu, sai ühe kunstiliikumise 
tunnussõnaks, väljus Prantsusmaa pii- 
ridest, tema algne tähendus laienes ja 
hägustus sellele vastavalt, ja nii võiski 
ta lõpuks, pärast kümneaastast levikut 
tähendada ühe ungari karikaturisti jaoks 
«piiludes filmimist» — just vastupidi 
algtähendusele. 

Mis kallutas Jean Rouchi tunnistama 
cinema-võrite Dziga Vertovit ja Robert 
Flahertyt oma eelkäijaiks? Teiste sõna- 


dega: omaks võtma meetodit, mis püüab 

teatava ühiskonnakihi või etnilise killu 
elust tõepärast pilti saada sel teel, et 
katsub asetuda selle kihi või killu igapäe- 
vasesse ellu, otsekui seestpoolt komba- 
tes ja jälgides antud populatsioonile 
iseloomulikke sündmusi ja suhteid. Ta 
laseb elul voolata tavalises sängis ega 
rakenda filmis kahtlemata erakordset 
olukorda mitte seda varjata püüdes (pii- 
ludes), vaid just seda oma objektide tead- 
vusse tuues, see tähendab püüab sobi- 
tuda elu normaalsesse kulgu, tahtmata 
vaatajat hetkekski uskuma panna, et 
tegelased ei tea seda. 

Rouch jõudis selle meetodini etno- 
graafia kaudu. Pole kahtlust: Jean 
Rouch on eeskätt etnograaf ja tema 
filmimehetegevus on mõistetav õieti ai- 
nult sellest vaatepunktist. Tema 1981. 
aastani valminud 110 filmist on vaevalt 
kümmekond, millel ei ole kokkupuute- 
punkte etnograafiaga. Peale filmide tä- 
histab ka arvutu hulk etnograafiaala- 
seid publikatsioone seda tema tegevuse 
peasuunda. Kuidas kujunes siis ühest 
aafrika kultuuriga tegelevast etnograa- 
fist, kes armastas juhuslikult rohkem 
filmida kui kirjutada, kuuekümnendate 
aastate filmikunsti uuenemise promi- 
nentne isiksus? 


Peategelane on Kahvatu Rebane 


Rouchi filmidest moodustavad arvu- 
kaima rühma puhtalt etnograafilised 
filmid, milles ta tutvustab selle või teise 
suguharu seda või teist tava, riietust, 
traditsioonilist tegevust jne ja mida saa- 
davad pidevad seletavad kommentaarid. 
Ta on teinud ka mängufilme, kus ama- 
tööridest osalised (peamiselt aafriklased) 
mängivad oma igapäevast elu, aga nii, 
et sellest ei kujune ümmargust dramaa- 
tilist lugu, vaid me saame vähem vormi- 
tud elupildi. Neid filme kommenteerivad 
osalised ise, nemad seletavad situatsioone 
ja otsekui pühendavad vaataja oma iga- 
päevasesse ellu. Nende etnograafia- 
alane tähtsus on juba väiksem, aga — 
mõeldavate esteetiliste kvaliteetide kõr- 
val sisaldavad nad tähtsaid sotsiograa- 
filisi andmeid urbaniseeruva Aafrika, 
samuti iidse ja moodsa kultuuri vastas- 
tikuse toime mõistmiseks. Kolmanda 
rühma moodustavad filmid, millega kõi- 
ge lähemalt seostub cinõma-võritöš ja 


spetsiifiliselt Rouchi meetod. Neid filme 25 


oleks kõige kohasem võrrelda psühho- 
draamadega: režissöör asetab esinejad 
kindlasse situatsiooni, mille koostisosaks 
on alati ka filmimine ise. Rouchi huvitab, 
kuidas (muidugi amatööridest) osa- 
lised reageerivad sellele avalikult kunst- 
likule olukorrale, kuidas nad avanevad 
kaamera ees. Korduvaks elemendiks neis 
filmides on, et osalistele näidatakse 
neist tehtud filmi ja jutt jätkub siis juba 
filmi enda teemal. 

Peale selle on Rouch teinud üheainsa 
traditsioonilises mõttes võetava lühikese 
mängufilmi «+Põhjavaksal» (Gare du 
Nord, 1964). Film kuulub autorite kol- 
lektiivi loominguna kavandatud ja vän- 
datud sarja, pealkirjaga «Pariis, nagu 
nemad seda näevad...» (Paris vu par...) 
Autoriteks Jean-Daniel Pollet, Jean 
Duchet, Eric Rohmer, Jean-Luc Godard, 
Claude Chabrol ja Jean Rouch. Sari 
koosneb kuuest lühikesest, enamasti 
grotesksest filmietüüdist ja näitab nii- 
öelda Pariisi igapäevast elu nimetatud 
autorite pilguga. Rouchi film on huvi- 
tav selle poolest, et ta sisaldab elementi, 
mida tema loomingus minu teada kusagil 
mujal ei esine: absurdi. Filmi esimeses 
pooles oleme tunnistajaks ühe abielu- 
paari hommikusele tülile, millest on 
enam-vähem ilmne, et selle on provot- 
seerinud naisuke: ta on tüdinud elu 
üksluisusest. Sinna juurde kostab aknast 
Põhjavaksali ehituse hullukstegevat mü- 
ra. Lõpuks tormab naine, kui tal on 
õnnestunud oma vaevalt ärganud mees 
üles ärritada, solvunult kodunt minema. 
Raudteesillal aga satub ta kokku mehe- 
ga, kes just valmistub enesetapuks. Nad 
saavad jutu peale ja selgub, et mees 
annaks talle kõik, mis ta igatseb, 
kui ta nüüd temaga läheks. Mees teatab, 
et sel tingimusel loobuks ta ka enese- 
tapukavatsusest. Naine ütleb ei, ja mees 
viskub naise suurimaks kohkumuseks 
sillalt alla rööbastele. Seda laadi ehma- 
tamistest ja üldse sündmuste järskudest 
pööretest ei ole Rouchil mujal ühtegi 
jälge. Võib arvata, et siin on tegemist 
ülejäänud viie režissööri mõjuga. 

Oma filmides püüab Rouch järjekind- 
lalt välja töötada ja rakendada spetsii- 
filist vaatenurka, olgu tegemist mis 
tahes žanri või esitusvormiga. Oma kont- 
septsiooni aluse kohta ütleb ta ühes 

(Malis elav rahvas — Toim), et lugude 
peategelane ei ole mitte Jumal, kes esin- 
dab korda, vaid Jumala vastane Kahvatu 
Rebane, korralageduse deemon. Selle- 
pärast kaldun ma filmi tehes pidama 
tegevuspaika, mida ma filmin, tõepoolest 
Jumala kätetööks, oma kaamera juures- 
olekut aga talumatuks korralageduseks. 
See talumatu korralagedus muutub 
kreatiivseks. Kaamera juuresolekul võib 
toimuda midagi niisugust, mida muidu 
ei oleks iial toimunud.» Rouch ei ole nii- 
siis hoopiski mitte huvitatud sellest, mis- 
sugune on maailm, sõltumata tema vaat- 
levast pilgust, vaid sellest, kuidas see 
avaneb objekti ja tema kui vaatleja vas- 
tastikusel mõjul. Teda huvitab see, mida 
tähendab kaameraga maailma uurida, 
kuidas muutub maailm uurija juures- 
olekul. Ja sellepärast rajab ta oma etno- 
graafilised filmid väljaütlemata, aga 
tema töödes sisalduvale eeldusele: see, 
kuidas keegi reageerib filmimisele, see 
tähendab, kuidas ta end maailmale näi- 
tab, on niisama iseloomustav nagu see, 
kuidas ta käitub siis, kui teda keegi ei 
näe. Sellepärast ei tule etnograafilise 
filmi tegijal end peita ja salaja oma 
objekti luurata, mis on võimatu, vaid 
tuleb panna objekt filmimissituatsiooni 
omaks võtma, kutsudes sellega temas 
esile reaktsioone, mida tal tavaliselt ehk 
ei esine, mis on aga tema suhtes niisama 
iseloomustavad nagu muud, tavalised 
tegevused. Juba sellegi tõttu on Rouchi 
etnograafilised filmid kahe kultuuri vas- 
tastikuse mõju elavad dokumendid. 


Aga see mõlemasuunaline vastasti- 
kune mõju ilmneb aeg-ajalt ka väga mar- 
kantses vormis. Rouchi kahtlemata kõige 
suurejoonelisem etnograafiaalane ette- 
võtmine on filmisari dogonitest, mille 
esimene osa on tehtud 1951. aastal, siiani 
viimane osa aga 1981. aastal. Sarja 
selgroo moodustab rituaalsete pidustus- 
te fikseerimine, mis korduvad iga kuue 
aasta järel ja kestavad mitu aastat. Tolle 
riituse ärafilmimine on juba iseenesest 
tähelepanuväärne, aga kui me mõtleme, 
et riitus põhineb sellel, et keegi ei või 
näha üle kahe Sigi (nende pidustuste 
nimi), siis nüüd see loomulik tabu mur- 
dub, sest juba dogonid isegi saavad 
niimoodi neid pidustusi korduvalt vaada- 
ta. Rääkimata sellest, et Rouch filmis ka 
initsiatsioonikoobast, kuhu võivad sisse 


astuda ainult vähesed asjassepühenda- 
tud, ja tegi niimoodi nähtavaks ka selle, 
mida rituaalsetel põhjustel keegi ei tohi 
näha. Alles 2029. aastal selgub, missugu- 
seid muutusi on Jean Rouchi kaamera 
dogonite iidses kombetalituses põhjusta- 
nud. 


Rouchi puhul on olemas näide ka ni- 
metatud vastastikuse mõju teise poole 
kohta. 1951. aastal tegi ta filmi tradit- 
sioonilisest jõehobujahist. Kui seda kom- 
mentaaride ja algupärase muusika ja li- 
sanditega varustatud filmi näidati fil- 
mis esinevatele kaluritele, ütlesid nood: 
«Hea küll, ainult et jõehobul, kes on vee 
all, on väga hea kuulmine, ja kui kalurid 
laulavad, põgeneb ta ära.» Rouch oli 
muusika sissemonteerimisel kasutanud 
euroopalikke draamakonventsioone, aga 
aafriklaste jaoks ei olnud sellel dramati- 
seerimisel mingit mõtet, kuivõrd jahi- 
pidamiseks on eeskätt vaja vaikust. 
Rouch jutustas selle loo Jaapanis ühel 
loodus- ja etnograafiliste filmide tegijate 
kokkutulekul, kui ta oli näinud seal üht 
jaapani kalurifilmi, kus oli muusikat 
kasutatud sama dramaturgiaga. 

Kultuuride vastastikune mõju on 
Rouchi Aafrika-aineliste filmide peamisi 
teemasid, olgu tegemist puhtalt etno- 
graafilise dokumentaalfilmiga või siis 
lavastatud +«dokumentaalse filmiga». 
Üks huvitavamaid selleteemalisi töid on 
«Hullud peremehed» (Maitres Fous. 
1959), mis näitab Hauka-deemonitest 
vallatud neegrite märatsuslikku riitust. 
Need deemonid tulid ilmsiks 1927. aasta 
paiku, Inglise ja Prantsuse koloniaal- 
vägede mõjul. Hauka-pidustused ei ole 
midagi muud kui koloniaalsüsteemi, selle 
asutuste ja ametiisikute esilemanamine 
vahutavasuises,. hullumeelses märatse- 
mises. Nii hullumeelsena nägid tollal 
aafriklased Euroopa .institutsioonide- 
süsteemi, ja nad töötlesid selle «hul- 
luse» omal kombel ümber: tegid sellest 
riituse. 

Rouch on lovesselangemise riitusest 
rohkemgi filme teinud. Tema jaoks 
tähendab nende riituste filmimine vahe- 
tut osavõttu transiseisundist. Nii ta ni- 
metabki neid situatsioone: filmitranss 
(cine-trans), — kaamera üksnes ei fiksee- 
ri transiseisundit, vaid kutsub oma juu- 
resoleku ja liikumisega seda ka esile ja 
võimendab seda. Filmi objektidega koos- 


liikumine on Rouchi meetodi põhiele- 
ment. Ja selle meetodi iseloomulikud il- 
mumid on lavastatud «sotsiograafiad». 


Esimese seesuguse filmi väntamist 
alustas ta 1954. aastal, lõpetas aga alles 
1965. aastal, ja selle nimi «Jaaguar» 
ei viita mitte metsloomale, vaid auto- 
margile kui staatussümbolile. Kolm 
nigeeria talupoissi lähevad Ghanasse 
õnne otsima, igaüks neist tegeleb ise 
asjaga, ja kui jõuab jälle kätte vihmane 
aastaaeg, otsustavad nad naasta kodu- 
külla. Kogutud vara kulutavad nad viim- 
se krossini kingituste ostmiseks ja jaga- 
vad need tagasi jõudes laiali, nüüd on 
nad külas kuningad. Nad asuvad uuesti 
oma endise tegevuse juurde: üks on 
põllumees, teine karjane, kolmas kalur. 
Film kujutab seda kultuuride segune- 
mist, mis tänapäeva Aafrikas iidse sugu- 
kondliku ja moodsa urbanistliku kultuu- 
ri vahel toimub. Rouch ise kommentee- 
rib seda filmi «Mina, neeger» (Moi, 
un noir) alguses niimoodi: «Need noored 
elavad pitsitatuna traditsioonide ja teh- 
nika, islami ja alkoholi vahele, nad ei 
ütle lahti ebausust, aga samal ajal kum- 
mardavad poksi ja kino ebajumalaid.» 
«Mina, neeger» on nagu jätk «Jaagua- 
rile»: see näitab kahe nigeeria noormehe 
argipäevi (Elevandiluuranniku pealinna 
vaestekvartalis Treichville'is). Koos nen- 
de kahe poisiga — üks on oma nime 
laenanud Sugar Ray Robinsonilt, kuul- 
salt poksijalt, teine Eddie Constantine'ilt 
— vrändame läbi kõik Treichville'i 
ühiskondlikud institutsioonid, igasugus- 
test töökohtadest turu kaudu Gumbeni, 
noorte nigeerlaste lõbustusasutuseni, 
ameerika katoliku misjonist hävinenud 
lokaalide kaudu kuni vanglani, kuhu 
lõpuks üks poistest — ka tegelikult — 
kolmeks kuuks kinni pannakse. Me õpime 
tundma nende poiste igatsusi, lootusi, 
pingutusi, vaesust ja ikka suuremat 
meeleheidet, ja film lõpeb koduküla 
rahu ning vaikuse kibeda ja nostalgilise 
esilemanamisega. Rouch on selles filmis 
kõige süngemates värvides näidanud 
seda protsessi, mille jooksul inimene 
peab, lahtikistult traditsioonilisest 
eluviisist ja kultuurist, omaks võtma 
võõra eluviisi ja võõra kultuuri, mille 
tagajärjeks on, nagu nimetatud juhulgi, 
vaid täielik juuretus. See on Rouchil 

lilt kõige ühtlasem film. Siin ei ole selli- 
seid mängufilmikaadreid ega etnograa- 
filisi kõrvalepõikeid nagu «Jaaguaris», 
mis annab siiski täpsema pildi kul- 
tuuride segunemisest ja kahe maailma 
pidevast läbipõimumisest kui see film, 
mis on ülearu läbi imbunud ühiskonna- 
kriitilisest paatosest. 

Kultuuride vastastikusest mõjust on 
Rouch visandanud ka lõbusamaid pilte, 
kui pakub «Mina, neeger». Tema suhtu- 
mist iseloomustab anekdoot, mille koha- 
selt inglise filmimehed olevat talle ette 
heitnud, et mõned jahimehed ei olnud tal 
küllalt arhailised, sest nad kandsid tek- 
saseid ja tenniseid. Kuigi Rouchi jaoks 
oli huvitav just see, et hoolimata ten- 
nistest ja teksastest jahtisid need mehed 
lõvi ikka veel mürgitatud nooltega ja 
pidasid püssi kasutamist arguseks. Ühe 
teise loo järgi loeti Nigeerias tollal heaks 
masinakir juta jaks seda, kes oma masinal 
oskas välja toksida rafineeritud rütme, 
nagu taoks ta trummi. Nagu nigeer- 
lased ütlevad, on hea masinakirjutaja 
büroos kõik lõbusad. Sellest seisukohast 
on üks huvitavamaid filme ehk «Vähe- 
haaval» (Petit ä petit, 1969), mis on teh- 
tud samal meetodil nagu eelmisedki. 
Selles loos otsustab ühe ekspordi-impordi 
ettevõtte juhataja (osalised on samad mis 
«Jaaguaris»), et ta laseb ehitada kõr- 
gema mitmekorruselise maja, kui on 
naaberlinnas. Selleks sõidab ta Pariisi, 

Vähehaaval. 


majas. Siitpeale areneb lugu vastavalt 
prantsuse valgustusaja  lemmikteemale 
(metsmees tsiviliseeritud suurlinnas), 
selle vahega, et Damurš teab juba iga 
asja kohta, mis on selle otstarve, ja 
niisiis üllatumise asemel pigem osatab 
seda maailma. Üks paremaid stseene fil- 
mis on, kui Damurš paneb pariislaste 
kallal toime +«antropoloogilisi» uuri- 
musi — uurib kõike õlgade laiusest ja 
peaümbermõõdust kuni hammaste sei- 
sundini, esitab uuritavaile mõttetuid kü- 
simusi — ja paneb hoolega kirja ka kõik 
nende «sugukondlikud» kombed ja ta- 
vad. Film ei ole eriti õnnestunud, mis 
tuleneb tõenäoliselt sellest, et komöödia- 
situatsioonide loomine oleks režissöörilt 
nõudnud palju intensiivsemat sekkumist, 
kui niisugune vahetu filmimine võimal- 
dab. 


Psühhodraamad filmis 

Igal juhul äratasid Rouchi filmid 
viiekümnendate aastate lõpul prantsuse 
filmikunstis tähelepanu. Suuremat uud- 
sust kujutasid endast aga siiski kitsamas 
mõttes võetult cinõma-võrite filmid: 
«Inimpüramiid» (La pyramida = hu- 
maine, 1959) ja «Ühe suve kroonika» 
(Chronigue d'un etš, 1960), mis võitis 
peaauhinna Cannes'is, Venezias ja Mann- 
heimis. Kui Rouch eespool käsitletud 
filmides keskendus eeskätt mõnele ühis- 
kondlikule situatsioonile ja viitas filmi- 
misele ainult sedavõrd, kuivõrd seda oli 


vaja usutavuse säilitamiseks, siis neis 
kahes filmis on filmi väntamine kui olu- 
kord juba avalikult sees katsesituatsioo- 
nina, ja see, kuidas osalised sellele olu- 
korrale reageerivad, on vähemasti nii- 
sama tähtis nagu see, mida nad selle 
kaudu endast esile toovad. 
«Inimpüramiidi» võib rahulikult ni- 
metada filmi-psühhodraamaks. Filmi al- 
gul jagab režissöör osad välja: valged 
ja mustad gümnasistid koos ühe Aafrika 
gümnaasiumi klassis, ühtedel on rassi- 


lisi eelarvamusi, teistel ei ole. Ülesanne: 
mängida seda, missuguseks kujunevad 
inimsuhted niisuguses seisus. Loo mõtle- 
vad välja lapsed ja improviseerivad ise 
ka olukorrad. Aeg-ajalt nad vaatavad 
juba võetud filmi ja arutavad loo jätku. 
Filmi lõppu kommenteerib režissöör 
nii, et filmi väntamise nädalate jooksul 
kujunes nende noorte vahel välja tõeline 
sõprus ja filmimise tõttu neile peale- 
surutud intensiivne koosolu puhastas 
inimvahekorrad igasugustest rassilistest 


Babatu, kolm head nõuannet. Alles 2029. aastal selgub, missuguseid muudatusi on Jean 
Rouchi kaamera dogonite iidses kombetalituses põhjustanud. 

eelarvamustest. Selle filmi problemaati- 
lisus on sama laadi kui eelmistel. Loos 
on niisuguseid dramaatilisi pöörakuid — 
nagu näiteks enesetapuna võetav traa- 
giline õnnetusjuhtum —, mille esile- 
tõstmine oleks nõudnud tihendatumat 
dramaturgiat. Ka filmi võttegrupp pol- 
nud suurem kui keskmise etnograafilise 
filmi puhul. Sellest tuleneb filmi pildi- 
line üksluisus — lähivõtteid me selles 
peaaegu ei näe — ja staatilisus. Aga 
igal juhul piisas omal ajal pelgalt fak- 
tist, et film võib teraapia mõttes reaal- 
susena mõjuda. 

Veel suuremat vastukaja äratas «Ühe 
suve kroonika», mille selgroo moodus- 
tavad intervjuud. See film lubab pilku 
heita kuue pariislase igapäevasesse ellu. 
Filmile annab kaalu eeskätt see, et vä- 
gagi subjektiivsete intervjuude kaudu, 
milles usutletavad räägivad tõesti oma 
probleemidest ja tunnetest, saame pildi 
ühe ajastu tunnetemaailmast ja mõtle- 
misviisist. Ka selle filmi peategelaseks 
on filmi tegemine. Usutletavad esinevad 
teadlikult kaamera jaoks, andes tunnis- 
tust oma olemusest. Selle meetodi tõttu 
segunevad reportaažistseenidega ka nii- 
sugused osad, mille lavastust film ei eita. 
Me ei taju neid aga siiski võõrkeha- 
na, sest Rouch annab meile teada, et 
ta ei taha usutavat reaalset pilti luua 
mitte filmist sõltumatult, vaid kutsub 
vajaduse korral usutava käitumise esile 
just filmi abil. Rouchil on selles töös 
õnnestunud luua mõned suurepärased 
kaadrid, mis sellega, et osalised on soos- 
tunud filmi jaoks õige subjektiivseks 
eneseavalduseks, pakuvad aeg-ajalt jah- 
matavaid elamusi, ja nende nimel con 
vaataja valmis unustama ka filmi eba- 
ühtlust. 


Etnograafi tõde 


Rouchi filmide stiili ei saa mõõta 
ühegi traditsioonilise mõõdupuuga. Mee- 
todi nõudmised ühelt poolt ja oma aja 
tehnika tase teiselt poolt ei võimaldanud 
neil filmidel jäägitult rahuldada kehti- 
vaid erialaseid nõudmisi. Aga see on 
ainult üks põhjus. Teine, tähtsam põh- 
jus on see, et Rouchil ei olnud üldse ka- 
vatsustki vastata mingitele nõudmistele. 
Ta katsetas teadlikult niisuguste võtte- 
mooduste ja dramaturgiaga, mis oli just 
kutsutud neid konventsioone murdma. 

kohandada elu keskendamata ja hajusale 
voolule, pildimaailma aga igapäevasele 
nägemisviisile. Tema meetod on läbinisti 
ebadramaatiline, vaatlev. Stiilis ta ei 
püri ühtsuse poole, ta hüppab repor- 
taažisituatsioonist rahulikult artistlikku 
kaadrisse, etnograafiliselt kirjelduselt 
ja kommentaarilt aga mõnda silmanäh- 
tavalt lavastatud dialoogisituatsiooni. 
Ta on oma mõtlemise seadnud nii, et 
ta saaks vastu võtta kõik, mis ta näeb, 
ja integreerida see ühtsesse filmistruk- 
tuuri, nii et iga asi omandaks säärase 
vormi, mis tõstab kõige paremini esile te- 
ma sisu. Niimoodi esineb kõige ootama- 
tumates kohtades dramaatilisi situat- 
sioone, mis mööduvad niisama ootama- 
tult. Terviklikku dramaturgiat, tänu 
millele filmil on algus, keskpaik ja lõpp, 
Rouchil me ei leia. Tema filmid algavad 
kuskilt ja lõpevad kuhugi, ja kui inimene, 
võttes üle selle suhtumise, vaatab mee- 
leldi enda ees kihavat elu, siis ta leiab 
need huvitavad olevat, kui mitte, siis ta 
igavleb. Rouchi tegelaskujudel on kas 
oma individuaalne iseloom, nagu tema 
cinõma-võrite-filmides, kus loo või repor- 
taažisituatsiooni tõttu on igaühel oma 
kindel funktsioon, või neil ei ole üldse 
mingit individualiseeritavat või tüpisee- 
ritavat iseloomujoont, nad on lihtsalt 
«sotsiaalsed näited», nagu tema sotsio- 
graafilistes mängufilmides. 


* 


Viiekümnendate aastate lõpul alanud 
filmikunsti ümberkujunemine seostub 
tihedalt selle eluviisikriisiga, mis muu 
hulgas tipnes kuuekümne kaheksanda 
aasta = üliõpilasliikumistes. Uuenevad 
rahvuslikud fiimikultuurid peaaegu ko- 
gu Euroopas — ja ka Ameerikas — väl- 
jendasid kõik omamoodi rahulolematust 
olemasolevate eluviisimallidega. Mängu- 
film traditsioonilisel kujul, mida Prant- 
susmaal nimetati «papade kinoks», oli 
uue põlvkonna silmis eitatava elulaadi 
kivinenud apoloogia. Küsimus oli nüüd 
selles, kas film suudab kujundada vormi, 
mis on võimeline väljendama seda eluvii- 
sikriisi, tähendab: kas ta on võimeline 
suhtuma maailmasse erapooletult, mitte 
apologeetiliselt. Kogu kuuekümnendate 
aastate filmikunst sisaldab peale selle 
kriisi ka küsimust, mis puudutab tema 
enda võimeid tegelikkust kujutada. See 
oli see, mida Yvette Birö nimetas filmi- 


kunsti teiseks revolutsiooniks, see tä- 
hendab: see hetk, kus filmikunstis ilm- 
neb huvi omaenese väljendusvahendite 
vastu, «keele-teadlikkus». 

Jean Rouchi cinõma-võritõe sai tol 
ajajärgul avastuseks selle tõttu, et tal oli 
just sellele probleemile adekvaatsena 
tunduv vastus. Etnograafia poolt lähene- 
des jõudis ta küsimuseni, kuidas on või- 
malik filmis kujutada tõelisi eluviise. 
Vastandina neljakümnendate aastate lõ- 
pu itaalia neorealismi naturalistlikele 
tendentsidele, milles sotsiaalne paatos 
andis filmi väljendusvahenditele teatava 
ühemõttelisuse ja stiiliühtsuse, peegel- 
dub siin pidevalt ebakindlus selles suh- 
tes, kas film on võimeline eluviisi mõist- 
miseks vajalikke sügavamaid kihte tõe- 
truult välja tooma. See peegeldus, see 
«filmikeele-teadlikkus» oli just prant- 
suse filmikunstis kõige tugevam või 
vähemasti kõige väljendusrikkam, ja 
selles on Rouchil, etnograafil, aeguma- 
tuid teeneid. 

Ajakirjast «Filmviläg» 1985, nr 7 
tõlkinud EDVIN HIEDEL 


JEAN ROUCH (sünd 31 mail 1917 Pariisis) 
on hariduselt ehitusinsener ja etnoloog; filosoo- 
fiadoktor. Alates 1941. aastast on JR pikka aega 
töötanud ekspeditsioonidel Aafrikas (Senegalis, 
Nigeerias jm). 1946 —1947 väntas esimese 16-mm 
filmi (ühes Jean Sauvy ja Pierre Pontyga) 
«Au pays du mages noirs» — «Mustade maagide 
maal». Esiotsa oli film JR-i jaoks pelgalt antro- 
poloogilise (-etnograafilise) ja sotsioloogilise aine- 
se fikseerimise abinõu. Tema filmimeetod, mis 
kujunes kauaaegse kogemuse vältel ning teoree- 
tiliselt peajoontes Dziga Vertovi toel, mõjutas olu- 
liselt Prantsuse tõsi(elu)filmi ning ka («uue 
laine») mängufilmi arengut 1950. ja 60. aastate 
vahetusel. JR on Rahvusvahelise Etnograafia- 
filmi Komitee rajajaid (1952), alates 1987. aasta 
juunist Prantsuse Filmoteegi president. 

Olulisematele JR-i töödele on A. B. Koväcs 
omajagu osutanud, esitatagu siin veel kord välja- 
võtteid filmograafiast: «Vee pojad» («Les fils de 
Veau», 1955; antoloogia varasematest lühifilmi- 
dest), «Hullud peremehed» («Les maitres fous», 
1956), «Mina, neeger» (+«Moi, un noir», 1956/58), 
«Inimpüramiidid» («La pyramide humaine», 1960), 
«Ühe suve kroonika» («Chronigue d'un Etõ», 1961); 
«Karistus» (+La punition», 1963), «Põhjavaksal» 
(«Gare du Nord», 1964), «Lõvijaht vibuga» («La 
chasse au lion a l'arc», 1965), «Jaguar» (1967), 
«Märk» (+Le signe», 1969), «Vähehaaval» / 
«Aafriklane Pariisis» («Petit ä petit», 1970). JR 
on filmitegemist jätkanud kuni viimase ajani; 
kirjutanud raamatud +«L'Afrigue Fantõmes, «La 
Petit Dan», «Migrations au Ghana». 

7. oktoober — LEIDA SOOM, 

Neli kuningat näitejuhtimise meelevallas 


1 


Jaan Kaplinski «Neljakuningapäeva» 
mängitiTRA Draamateatris Mikk Miki- 
veri lavastuses 1977. aasta kevadtalvel 
kümmekond korda, siis võeti ta lavalt 
maha. Nüüd, mil maha on võetud ka osa 
toonaseid mahavõtjaid, tuli näidend 
Noorsooteatris Rudolf Allaberdi käe all 
jälle publiku ette. Et aga näidend ise on 
kirjutatud seitsmekümnendate aastate 
algul ja et autor on teda aastate vältel 
ka muutnud, siis on kõige huvipakku- 
vam see, kuidas sobib põhiliselt publit- 
sistliku paatosega tükk tänasesse päeva, 
kuidas tookordsed akuutteemad täna 
vastu võetakse? 

Saal reageeris etendusele heasoovliku 
mõistvusega, aga ka mitte ülemäära in- 
nukalt. Erilist indu ei tundunud olevat 
ka laval. Teatraalid, keda etenduse järel 
kohtasin, nurisesid peamiselt lavastuse 
üle, autor rehmas ebamääraselt käega. 
Mida öelda kokkuvõtvalt isikliku mulje 
kohta? Domineerib raam, etendus eten- 
duses jääb raami koloriitsusele alla nagu 
astraalne hing telluurses kehas. Neli 
kuningat, kes peaksid oma üleajalise 
moraalse jõuga nüüdisseltskonna alis- 
tama, st sundima nad tapatööle, ei suuda 
seda teha. Kuningad «notitakse tuimalt 
maha», nagu esmalavastuse puhul kirju- 
tas M. Mutt (M. Mutt. Ühest algu- 
pärandist. Rmt: Kõik on üks ja see- 
sama. Tallinn, 1986, lk. 98). 

Et ma esmalavastust näha ei jõudnud, 
siis lavastusi võrrelda ei oska, üht-teist 
saab järeldada ainult tookordse arvustu- 
se põhjal. Mulle näib, et asi pole lavas- 
tuses ega lavastustes, vaid näidendis 
endas, veelgi enam — selle idees. Seits- 
mekümnendate algul innustus suur hulk 
eesti haritlasi new left'i maiku varju- 
poksist, võitlusest tõusikluse vastu. Min- 
gites ringkondades on see vist tänasenigi 
aktuaalne, ehkki uus-uus majandus- 
poliitika ei tõota edu mitte vaimusõdu- 
32 ritele, vaid ikka arvukamatele nepma- 

nitele. Toona kangastus vist paljudele, et 
eesti meel hakkab eesti mehele rubla- 
himu kõrval võõraks jääma ja et eesti 
meest tuleb selle eest korralikult nuhel- 
da. Ajakirjandus häbistas tõusiklust ehk 
pürjellust innukalt «Sirbist ja Vasa- 
rast» EPA lehe diskussioonini välja. 
Sündis isegi ideid ajaloovagu tagurpidi 
künda, nagu irooniliselt ja poleemiliselt 
üldistas neid pürgimusi J. B. Isotamm. 
Selsamal ajal aga toimus midagi hoopis 
olulisemat: sotsiaalsete ja vaimsete vää- 
rastumiste kandjaiks kergitatud tõusi- 
kute materdamise sekka taastati positiiv- 
seid väärtusi — ajaloost. Ning pöörduti 
niisuguse ajaloolise aine poole, millest 
aastakümnete ja aastasadadegi vältel ol- 
di võõrdunud või võõrutatud. L. Meri, 
J. Kross, V. Tormis, K. Põllu, M. Traat, 
J. Kaplinski, H. Runnel ja paljud teised 
asusid tänapäeva ellu tagasi tooma rah- 
valoomingu ja rahvuse ajaloo väärtusi. 
Täna on eesti kultuurielu raske ette kuju- 
tada selle uudse eneseteadvuseta, mida 
aitasid kujundada rahvaloomingu ehtsu- 


se taasväärtustamine ja ajalooline 
proosa. 
«Neljakuningapäeva» ideeline vas- 


tandus pärinebki otsejoones just sellest 
ajast. Neli kuningat kõnelevad lausa 
jutluse keeli neidsamu mõtteid, mida 
leidus J. Kaplinski tollastes artiklites ja 
luuletustes, Peremehe tõusikuhingega 
klassikaaslased aga käituvad just nõnda 
drastiliselt ja jämekoomiliselt, nagu ees- 
ti intelligents neid oletas käituvat. 
Vaimset ja moraalset allakäiku sümboli- 
seerib paremini see, kui tänased elu pere- 
mehed, meie head rahvuskaaslased tapa- 
vad oma kuningad nii ideeliselt kui ka 
tegelikult. See on rahvusliku enesevää- 
rikuse suitsiid. Klassikaaslased on laval 
tapjatena tegelikumadki kui kavala ja 
kõrvaltvaatava = poliitikuna mõjuv 
Ordumeister. 

M. Mutt juhtis esmalavastuse arvus- 


tuses tähelepanu loogikavigadele (seal 
mängis Ordumeistrit ja Peremeest üks- 
sama näitleja). Ajaloo loogikast tahaks 
mõne sõna öelda praegugi. Nelja kunin- 
ga ajalooline saatus, mida kirjeldavad 
üksnes mõned read Bartholomäus Hoene- 
ke ja ka Marburgi Wigandi kroonikast, 
on märksa mitmemõttelisem näidendis 
nähtavast. Harjus valisid jüriööl üles- 
tõusnud eestlased endale neli kuningat, 
kes seejärel saatsid abipalve Turu foog- 
tile. Kui aga ordumeister kutsus saadi- 
kud Paidesse, siis pakkusid nood oma 
sõnakuulelikkust ka talle, ehkki olid 
Harjus ja Läänemaal maha nottinud 
hulga sakslasi ja ise hoopis Taani kunin- 
ga alamad. Näeme, et XIV sajandi eest- 
lasele oli keskaegse Euroopa vürstiriigi- 
keste mauruslik poliitika üsna omane: 
ühe naabri abil tuli sõdida teise vastu, 
olukorra muutudes aga toimida vastu- 
pidi. See oli üldine tava Kiievi-Venest 
ja Igori sõjaretkest Kolmekümneaasta- 
se sõjani. Seda fooni ja ka Jüriöö üles- 
tõusu, eestlaste viimase suure vastu- 
haku sõjalist kriisihetke arvesse võttes ei 
saa päris sinisilmselt uskuda kuningate 
õilsaid eluvaatelisi selgitusi. Need me- 
hed saadeti Paidesse kavaldama ja aega 
võitma, mitte ebadiplomaatiliselt hinge 
puistama. Nad langevad provokatsiooni 
ohvriks ja see ongi nende ajalooline sõ- 
num. Või õigemini on ajalooline sõnum 
see, et kui lähed ühe naabri käest teise 
vastu abi küsima, siis õige pea tekib 
vastupidine vajadus, ja nõnda lõpmatu- 
seni, sest aeg-ajalt lepivad need naabrid 
omavahel kokku, ning seda sinu arvelt, 
või pööravad ise tülli — just sinu maa- 
del. Seda sõnumit sisaldab ajalugu Lää- 
nest Itta, vanaajast uusima ajani. 


Asi pole mitte nelja kuninga loo aja- 
loolises tões, kunstil on ju ses suhtes 
vabadusi, vaid selles, et kuningate men- 
taliteedi ja Peremehe seltskonna menta- 
liteedi vastandus on ebaloogiline. Tõu- 
sik, väikekodanlane, filister, või kes ta 
just on, ei kasuta iialgi poliitilist initsia- 
tiivi, kuningad on aga ülimalt pingelises 
poliitilises situatsioonis kohustatud vas- 
tu võtma kui tahes lühinägeliku või 
meeleheitliku hädalahenduse, isegi pro- 
vokatsiooni. Laval lasevad end aga Näi- 
tejuhil provotseerida ka tublid täna- 
päeva eesti mehed ja naised. 

Miks see Näitejuhil nii hõlpsasti kor- 


da läheb? Nähtavasti seepärast, et selts- 
kond on ajaloo käigust täpselt teadlik, 
teab, millega lõppes ülestõus ja mida 
ajalugu kõik veel kaasa tõi, aga teab ka 
seda, et rahvas pole sellest hoolimata 
kadunud, vaid elab nende eneste kehas- 
tuses ja eluvormis tänaseni edasi. Rahul- 
olematuseks ei näi olevat alust ning aja- 
loo didaktiline õppetund tahetakse talgu 
jõul kiiremini lõpetada. Seltskond kipub 
ajalootunnist vahetundi, sest filisterluse 
meeldivaim koolitund on ikka ja alati 
vahetund, interregnum, solipsismi õitse- 
aeg, kaemuse ja abstraktsiooni maan- 
damine praktikasse. See ajaloost vahe- 
tundi ja kunsti tinglikkusest eluprak- 
tikasse kippumine tuleb nii näidendis 
kui ka lavastuses hästi esile, see on üldse 
selle etenduse üldistavamaid kujundeid. 
Et aga selle nimel näitlejad ja ühtlasi 
kuningad maha lüüakse — siin on küll 
kirjanik liiale läinud, midagi eestlasele 
olemuslikku paigast nihutanud. Tegu ei 
ole ju isegi mitte vennatapuga, mida 
vastavas poliitilises situatsioonis on juh- 
tunud kõikide rahvastega, vaid isatapu- 
ga, rahvusliku suitsiidiga. Tõsi küll, 
kõnesolevat põlvkonda on püütud kunagi 
ka pavlik-moroozovliku = mõtteviisiga 
vääristada, aga et see ka korda on läinud, 
pealegi niisuguses drastilises vormis, 
seda küll uskuda ei suuda. Näidendi 
plaanitsetud haripunkt on nii kistud ja 
kunstlik, ebaajalooline ja jämesotsioloo- 
giline, et seda ei suuda paika panna ükski 
lavastus, mis näidendi teksti juurde pü- 
sima jääb. Hoopis tõenäolisemalt võtaks 
üks eel- või järeltõusiklik eesti seltskond 
üles mõne haleda ärkamisaegse või ka 
sõjaka hilisaegse rahvaliku laulu, an- 
naks kere peale liigõpetlikuks tükkivale 
Näitejuhile, läheks isegi kallale Ordu- 
meistrile või asuks kuningate surma- 
oiete saatel januselt elumõnude manu — 
kõike seda võiks vastavalt seltskonnalt 
küll uskuda, mitte aga seda, mida eten- 
duses näeme. 


Võib-olla veel mõni sõna sellest, miks 
tõusikute vastane meelsus omal ajal üle- 
üldse nii suure leviku sai. Teame, et 
selle ühiskonnakihi inertsuse vastu põr- 
kus nii kuuekümnendate aastate noor- 
sooliikumine kui ka new left'i ideoloo- 
gia. Tollesama filisterliku jõu vastu põr- 
kuvad alati kõik revolutsioonilised ja 

J. Kaplinski Veljakuningapäev» TRA Draamateatris, vastaja Mikk Mikiver). Ordu 
meister go Saller, uningad — Mati Klooren, Heino Mandri, Maria Klenskaja, Martin 
Veinmann 


H. Saarne foto 


J. Kaplinski «Neljakuningapäev» Noorsooteatris, 1987 (lavastaja Rudolf Allabert). Kanin- 


gad — Eero Spriit, Toomas Lõhmuste, Sulev Luik, Tõnu Tepandi; Ordumeister — Rein 
O ja. 

«Neljakuningapäev». Külaline — Marje Metsur, Heldur — Ants Vain, Peremees — Enn 
Kraam. 


P. Lauritsa fotod 

liikumised. Väikekodanlikkus on muu- 
tumatuse ja poliitilise inertsuse kants, 
ta toitub olemasoleva ja püsiva reaalsuse 
tingimustest, ta ei päri selle reaalsuse 
olemuse või iseloomu järele, ta kasutab 
olemasoleva täiuslikult oma huvides ära. 
Eesrindlik kunstimõte, mis aastaküm- 
neid püüdis stagneerunud ühiskonda 
sotsiaalset aktiivsust süstida ja mis põ- 
hivastasele kallale ei pääsenud, leidis 
asevaenlase omaenese kõrvalt: elus edu- 
ka, kompromisliku, ettevõtliku, mugan- 
duva rahvuskaaslase või üldistatud üks- 
kõikse kaaskodaniku, ja tungis siis täiel 
rindel tollele peale. Igaühel seisis pealegi 
silme ees, kuidas mõni eakaaslasest en- 
dine tulipea vajus üliedukalt eluhüvede 
ja karjääriahvatluste sohu, enese ja 
ühiskonnaga rahulolu sohu. Nii muutus 
too kaaskodanik aina košmaarsemaks 
ja košmaarsemaks, jälestatavaks ja ihal- 
datavaks (loetagu meie tõusikluse-vas- 
tastest kirjandusteostest vaid tõusikute 
elu-olu kirjeldusi — milline asjatund- 
lik ja nõtke kujutlusega realism!), kor- 
ruptsiooni, juurtetuse ja amoraalsuse 
kehastuseks. Ja ajaloolise materialismi 
eksami sooritamisest hoolimata näis pal- 
jüdele, et väikekodanluse massiline taas- 
sünd on midagi suvalist — vale kasva- 
tuse, tahtejõuetuse, unustatud väärtuste 
ja ajaloolise ükskõiksuse, ühe sõnaga, 
inimeste enesevaliku tagajärg. Et selle 
taga võinuks aga olla peen sisepoliitiline 
manipulatsioon, vastav sotsiaalne ise- 
reguleeruv mudel, seda kas ei tahetud 
näha või sellest ei saanud rääkida. Tõu- 
sikute vemmeldamise eest ei löödud kel- 
lelegi suu peale. Pigem toetatigi: andke 
nendele kodanlasehingedele, jah! Ning 
samas toetati ka teist poolt: ärge kuula- 
ke esteedikeste ja intelligendikeste viri- 
semist, nad on lihtsalt kadedad, meie 
kord peabki tagama inimeste ainelise 
külluse ja moraalse rahulolu! 


Ning nüüd, pärast seda selgitust, ker- 
kib hoopis põrgulikum küsimus: kes siis 
tegelikult on või pigem, kes võiks selles 
etenduses teistsuguse rõhuasetuse puhul 
olla too tagasihoidlik Näitejuht? Praegu 
on ta lavastuses tõesti uje, aga ta võiks 
loogiliselt olla just see saatanlik jõud, kel 
on kasulik elu ja mängu segamini ajada, 
kes lõikab tulu sellest, et üks osa ühis- 
konnast põlastab teist ja et teine osa 

rohkem ja rohkem. See Näitejuht laseb 
ajaloo seaduspärasustele viidates ja 
progressiahvatlusega meelitades tappa 
meil enestel ajaloos nii kuningaid kui 
terveid ajastuid, ta kirjutab meie eneste 
käega ajalooõpikuid, mida praegugi 
laval tsiteeritakse. Tõesti, tal on lavastu- 
ses liiga tagasihoidlik roll või siis pole 
ta see Näitejuht, kes pidanuks laval 
olema. 

Niisiis, lavastus ei kaota näidendi 
puudusi, vaid pigem süvendab neid. 
Näidendil ehk polegi häda teatava ohu- 
draamana, kui vaid asetada ta tagasi 
oma õigesse aega, allegooriate otsimise 
ja pseudopeksukottide materdamise. aas- 
tatesse. Tänases päevas aga, mil on katet 
nihutatud ka mõnelt algsemalt ühis- 
kondlikult vastuolult, mõjub lavastuse 
rõhuasetus anakronistlikult, häbelikult. 
Mankurtide mälukaotus või oma ku- 
ningate tapmine ei ole asjad iseeneses, 
mankurtidest on tehtud mankurdid 
ja kuningaid tapavad ikka peamiselt 
ordumeistrid, peremehed ja näitejuhid. 
Mängu juhib süsteemne ja totaalne võim. 
Kas on mõtet otsida metsa raiumise põh- 
just kirve ja kirvevarre vahelises erine- 
vuses, kui tegelik jõud on kirvest hoid- 
vas käes seal taga? Aitab tõusikute vem- 
meldamisest ja rahvuslikust enesepiit- 
sutamisest. Kui uus aeg osutub tõepoo- 
lest uueks ajaks, siis peab see olema 
näitejuhtide lavaletirimise aeg. 


Üks elu... võib-olla 


Mis oleme meie ise? Meie sisemine, 
oma sihi ja otstarvega? See elu, 
mille lainetust pinnalt ei näe, mille 


pulbitsust ei kuule, kuid mis on? 


Kust? Kuhu? Mistarvis? 
F. Tuglas 


P. 0. Enguisti «perekonnapilt 1856. 
aastast» «Vihmausside elust» esietendus 
«Ugalas» 16. aprillil 1986. Ligi aastases 
toimumises on lavastus oluliselt teise- 
nenud. Nähtud etenduste põhjal (16. apr, 
17. ja 26. mai, 10. ja 11. aug, 26. okt, 
22. nov , 20. dets 1986 ja 26. veebr 1987) 
võib rääkida mõneti ebaharilikust sisuli- 
sest arenemisprotsessist. Küllalt lõpeta- 
tud ja tervikliku mulje jättis esieten- 
dus, sama võib öelda ka praeguse va- 
riandi kohta. Lühidalt: asjad on endi- 
selt paigas, aga paik on teine. Seda 
võiks nimetada tasandinihkeks. Sellest 
hiljem. 

Muutumise kaugemaks põhjuseks tu- 
leb ehk pidada asjaolu, et näidendi 
lavaletoomise mõte pärineb peaosatäit- 
jalt Katrin Saukaselt. Lavastaja Merle 
Karusoo sõnutsi (Kultuurikaja 26. apr 
86) poleks ta ise sellist tükki valinud või 
julgenud valida. See on nähtavasti tin- 
ginud mõneti teistsuguse lähenemise, 
ebakarusooliku kontseptsiooni paindlik- 
kuse, andnud suurema võimaluse näit- 
lejaile realiseerida rohkem enda, vähem 
režissööri kujutlust. Eelduse taolise la- 
vastuse sünniks olid loonud Karusoo ja 
Saukase mõttekaaslus ja varasem koos- 
töö. 

Näidend puudutab üldisi ja inimlikke 
tõdesid-valesid, mille konkreetseist aval- 
dusist reaalsuses moodustubki inimese 
elu. Tekib hulgaliselt seostevälju. Ees- 


TOIMETUSELT: Käesoleva aasta kevadel 
korraldati nii Viljandis kui ka Rakveres 
(rajooniajalehe ja teatri ühisettevõtmisena) 
järjekordselt retsensioonivõistlus. Kaks järg- 
nevat lugu ongi kummagi võistluse võidu- 
tööd. Avaldame need jäädvustamaks kaht 
omapärast lavastust meie rajooniteatrites, 
mida seni trükisõnas vähe avatud. 


INNA GRÜNFELDT 


märkidest ja vahenditest, enesele loodud 
väärtus(hinnangu)test ja nende järgimi- 
sest: kas lõpptulemus on teeloleku ohv- 
reid ja kaotusi väärt. Geniaalsusest ja 
andekusest. Soovidest ja suutlikkusest. 
Loovisiku enesehinnangu küsitavast ob- 
jektiivsusest. Üksindusest, üksildusest 
üksildaste seas. Armastuseunistusest. 
Valehäbist ja häbist. Inimese suurusest, 
väiksusest ja väiklusest — kuis mõõta 
nende määra ja vahekordi. Kõige laie- 
malt — inimelust, vaevasest eksistent- 
sist kahe suure tühjuse vahel. Per 
aspera... 


Lavastus ei eelista üht võimalikku 
tõlgendusvarianti teistele. Etenduseti 
tähtsustuvad erinevad aspektid, kuid see 
on tõenäoliselt ka suuresti vaatajast, 
tema hetkemeeleoludest sõltuv, sõnade 
ja fraaside tähendust on niisama raske 
mõista kui elus — on ju tähendus igale 
erinev. Nagu on erinev see, mis sõnade 
taga, ning too kõige tähtsam, millest 
vaikitakse või mis kaudselt, läbi elavaks- 
tõusva mineviku, väljenduse saab. 

P. 0. Enguisti loomingus on nähtud 
olulisena müüdi ja tegelikkuse vahekor- 
da (1. Mullamaa). Lavastuses on oluline 
inimese ja inimese, inimese ja tema ole- 
miskeskkonna suhe ning vastastikune 
mõju. Müüt on seal pigem teadvusta- 
matu paine, mis müüdi kangelast rõhub, 
on mõjutanud ta maailmataju ja hinge, 
kuid on ka kaitsekilbiks ning suhtlemise 
ja suhtumiste lähtepositsiooniks. «Pere- 
konnapilti 19. sajandi keskpaigast» võiks 
vaadata kui pilguheitu ilusate müütide 
hirmuäratavalt valulisse ja inetusse sise- 
musse. 

Laval (kunstnik Ingrid Agur) pole ei 
suurt rahu ega suurt turvalisust. Näivalt 
mugavas toas peitub kõleduseaimus. 
Tähelepanu tõmbab sein — mahakooruv 
tapeet, kunstlilledest ja kassikullast pär- 
jad. Lehvik. Parukas. Daami portree. 

roob eluteatris. Seinakate on lahti mit- 
melt kihilt, ka kõige alumine servadest 
rebenenud ja nööriga raami õmmeldud. 
Lõuend? Kes on kunstiteos? Kas see elu, 
inimeste elu nende seinte vahel? Hei- 


bergide abielu, mis Andersenile (kas 
ainult?) näib kõikevõitva armastuse 
kehastusena. Kujundus on kui eelmäng, 
kui vihje tegelikkuse avamisele, lahti- 
koorumisele lavastuse jooksul. 

Kindlana ja rangena mõjuvad kaks 
ust, mis hoiavad piiri välismaailma ja 
siinse elu vahel. Neist tullakse ja min- 
nakse üksindusse. Eeslaval valgussõõris 
(alguses, vaheajal, lõpus) laialipudene- 
nud kuivanud lillekimp otsekui näitle- 
janna elu. Lõpuslaidid loovad fataalsuse- 
tunde: väike tüdruk ja väga vana naine. 
Tee ühest teiseni. Milline on inimese osa 
oma saatuses? 

Muusika (Kuhlau, Thomas — kujun- 
daja V. Ernesaks), mis pärineb maail- 
mast väljaspool uksi, nähtumuslikust, 
müütide maailmast, on meloodiline, lee- 
be, loob helge meeleolu alguseks. Annab 
lootust, et armastus tõepoolest võidab 
kõik. Lõpumuusika, mõtlik ja aeglane, 

mingu, mis nõuab inimesest tema parima 
osa. 


Menuett vaatuste vahel kui kahe ini- 
mese kohtumishetk elulabürindis. 


Kohapeal, ruumis sees tehtav muusika 
on teistsugune. Hanne mängib ksülo- 
foni — helid nagu vihmapiisad raskes 
õhus; nad ei too kergendust. Ksülofoni 
tuhm kõlksumine kui Hanne raevu ning 
hirmu ainus väljapääs, kui õlekõrs, mis 
teda Hermanni ja Heibergi antud «kas- 
vatuse» pinnal hoiab, teda Anderseni 
minevikupaljastuste eest kaitseb. 


Loo alguses valgustub välja laua taga 
kirjutav Hanne (Katrin Saukas), see- 
järel Kiilaspea (Anu Vabamäe) tugitoo- 
lis, selg saali. Liikumatu, eemaletõukav. 
Võib-olla polegi ta inimene, vaid osa 
butafooriast? Seda enam, et ta pole laval 
ainus kiilaspea (mannekeenid!). Selgub, 
et ta on siiski elus, laseb aeg-ajalt 
kuuldavale häälitsusi, hüüatusi. Kaasa- 
mängimiseks pole talle võimalust jäe- 
tud, ta on pigem taust, mälestus vara- 
semast elust. Kiilaspea olemasolu lisab 
toimuvale tavatust, müstilisust. Kuid 


sisemised seosed teiste tegelastega jää- 


vad nõrgaks, võimalikud paralleelid ja 
üldistus samuti. Siiski osaleb ta tegevu- 
ses (tekstis) kui faatum, toimuva taht- 
matu suunaja. Tema hüüatustest saavad 
alguse uued teemad, mõtteliinid, vas- 
tasseisud. Ka mõistmisvõimalused. Kii- 
laspea kustumine jääb erinevais eten- 
dusis tihtipeale tagaplaani, märkama- 
tuks. Või polegi see lavastuses tähtis? 
Oleks see ehk liiga selge lootuse (Hanne 


side eluga) hävitamine? On siiski kahju, 
et Kiilaspea suuresti vaid illustratiivseks 
jääb. 

Johan Ludvig Heibergis (Viljo Saldre) 
võib näha lavastuse võtmetegelast. 
Temast kui esimeste repliikide lausujast 
lähtub järgneva eeldatav tonaalsus. 
Edaspidiseist pisut reaalsuseväliseist 
etteasteist sõltub mõneti ka lavastuse 
vastuvõtutasand. Esimestel etendustel oli 

varjatum, «kõrgem», dialoog Hannega 
laetud nähtamatuist pingeist. Järjekind- 
lalt sfinksilik, stiilne. Alles kõneluses 
Hans Christian Anderseniga (Sulev 
Luik) aimus läbi jää endist vodevillide 
autorit — mõni hoogsam žest, mõni 
vaade, mõni intonatsioon. 


Praeguseks on Heiberg teistsugune — 
liikuvam, reageerivam, ägedam, konk- 
reetsem. Temas on vähem «jumalat» ja 
rohkem «kasvatajat». Looja uhkuse ja 
varjatud kibedusega jälgib ta oma naise, 
oma «kunstiteose» etteastet — ksülo- 
fonimängu ja kaunist lauset. Hoiab en- 
dast väljaminevat Hannet pilguga vaos, 
vaigistab tema raevuhoo. Heibergi vä- 
line harjumuslikkus ei suuda varjata 
sisemist valvelolekut, ehkki oma «kunsti- 
teost» arvab härra Heiberg põhjani 
tundvat. Maailma samuti. Siit iroonia. 
On see mask? Saab ju Heibergi suhtumis- 
avaldustes ja seisukohtades nähtavaks 
tema kui «arhiivikriitiku» piiratus. Här- 
ra Heiberg kuulub loomulikult sellesse 
maailma, seltskonda, «valitsevasse klik- 
ki», kuhu Hanne ja Andersen ennast 
ära salates on pürginud. Ta on olnud 
tuntud ja tunnustatud, autoriteet. Seda 
talumatum on hirm «nähtamatuks muu- 
tuda», unustatud saada. See on hullem 
kui surm. Kui ei jää mingit märki ega 
mälestustki. Ometi viitab kõik sellele — 
tema vaateid ei vajata enam, nende 
aeg on ümber; teda ennastki mitte. Kuns- 
titeos on ta murdnud. Võtnud hinge, 
elurõõmu, loomisvõime. Ta ei kirjuta 
enam. Heiberg põlgab, vihkab ja kades- 
tab Anderseni, toda saamatut kohmust, 
sest tema suudab luua. Anderseni takti- 
tusele ja taipamatusele vastab julma 
vaimuteravusega. Hanne kirjutatu ja 
etteloetu ei puuduta Heibergi. Tema teab 
tõde jäätumisest, hinge lämbumisest 
klaaskupli all. Nähes naise visklemist, 
tajub selle asjatust ja paratamatust, kuid 
ei võta Hannelt ta lootusetut lootust. 


Näitlejanna Johanne Luise Heiberg 
— paariaks sündinud, tundlikum kui 
tavaline mülkalaps. Keskkond teeb aina 
haiget, kuni selgub, et väärtusi muutes 
võib luua endale teise elu, valupunkti- 
deta, näivalt õnneliku ja kadestamis- 
väärse. Ainult pesta endalt minevik ja 
hing, muld, mis eluga seob. Hanne on 
tahtnud kõrgele tõusta. On trüginud 

gest haarates, kõike segavat tallates. 
Kartmatult sildu põletanud. Inimese 
tapnud. On ta pärale jõudnud? Ta on 
kätte õppinud karjääritegemise, elamis- 
oskuse, tagakiusamise kunsti, saanud 
«uskumatult vihatuks». Ja saavutanud 
tühjuse, jääkelme, üksinduse. Hanne on 
küll elus, kuid hingetu. Nagu Kiilaspea. 

«Kuidas ma sääraseks sain?» küsib 
Hanne. Püüab vedada elujoont valu- 
punktist valupunkti, teadvustada neid: 
piljardilaud, Hermann, balletikool, tea- 
ter, Heiberg ... Hanne kirjutab, et mõis- 
ta. Loeb ette. Leiab hetke, kust sai alguse 
igatsus mülkast välja pääseda. Tõuseb 
oma senise elu kohale, hakkab nägema 
tervikut, seoseid. Hanne suhtumine abi- 
kaasasse on vastuoluline. Pidev sees- 
mine kaitseseisund ja torkevalmis mürgi- 
okas naeratuse ja demonstratiivse lee- 
buse varjus. Vahel näib selles soovi 
«kasvatajast» kordki üle olla. Teinekord 
on see pigem tänuvõlg (kes oleks Hanne 
Heibergi kasvatuseta?), mis ärritab, 
tõukab eemale ja seob ühtaegu. Naises 
vahelduvad trots, vihkamine, poolehoid 
ja kaastunne. Süümepiinad Heibergi 
muutumise pärast. 


Esialgu domineeris Katrin Saukase 
mängus absoluutne negatiivne hoiak, 
«kunstiteose» protest, tahe mehele hai- 
get teha, teda solvata. Hiljem on suhtu- 
mine pehmenenud, torkeile ja sihilikele 
õelustele järgneb sisemine leebumine, 
hetkiti isegi kahetsus. Otsekui oleksid 
Hanne ja Johan hakanud teineteisest 
rohkem pidama. Praegune Hanne mäle- 
tab varasemast elust ka mõnd helgemat 
momenti. Tahab vahel natuke hea olla. 
Vähem on lõikavat vaenu ja ülivalvsust, 
rohkem ebalevust hääles, mõni pilk, isegi 
mõni puudutus Heibergi jaoks. 

Täpsuse ja intensiivsuse on saavu* 
tanud nn duellid Hanne ja Heibergi 
vahel — lühikesed ja varjatult ägedad. 
Hanne solvab Heibergi väga sihilikult 
(«Mõnedele annab jumal maitset...»). 
Heiberg jätab tugevama õigusega vastu 
löömata. Läheneb Hannele, et öelda talle 
midagi tavalist või koguni head. Leiab 
kirjavea. Võtab «kasvataja»-poosi, noo- 
mib. See kõlab kättemaksuna (kui ta ehk 
otse sellena mõeldud polegi). Hanne plah- 
vatusele Anderseni kaitseks vastab Hei- 
berg neile mõlemale suunatud torkega: 
«Ma ei usu, et sellest saaks hea näidend.» 


Hanne jaoks vihje neile endile, nende 
perekonnale, Andersenile — tema võime- 
tele. 

Etenduseti saab erineva sisu dialoog: 
«Hanne? Kas sa kirjutad täna öösel?» — 
«Jah. Ja sina? Sa istud ja ... ootad?» 
Varieeruvaist intonatsioonidest ja suh- 
tumistest moodustub iga kord pisut eri- 
nev mosaiik — iroonia, külm viisakus, 
kõhklus, soov inimlikule lähedusele — 
kuid põhiliseks üks, ehkki detailides ja 
tähendustes erinev. 

Nii näidendisiseselt kui lavastusli- 
kult on kõige püsivam Hanne —Ander- 
seni liin. Anderseni esimese hõljuv- 
ebaleva etteaste jooksul kogub Hanne 
end ja valib mõttes käitumisviisi. Ot- 
sustab mõnitamise kasuks. Vahel on 
suhtumine varasemast olemas — ta liht- 
salt alustab etendust, hakkab mängima 
üht eluteatri kätteõpitud rollidest. Nau- 
dib pisut kogu nalja, kuni «Danneri- 
eide» lugu teda isiklikult puudutab (osa- 
vam trügija). Hanne läheb endale mär- 
kamatult sündmuste sisse, roll saab tema 
üle võimuse ja sunnib mängima iseen- 
nast. Kuid maskita olek teeb ebakind- 
laks, see omakorda 'okkaliseks. Hanne 
on pinevil, kui Heiberg ja Andersen 
kohtuvad. Tajub situatsiooni plahvatus- 
ohtlikkust ja koomilisust. Muinasjuttu 
arhiivikriitikust kuulab muige ja koh- 
kumusega. Hakkab Anderseni naiivsuses 
kahtlema, muutub ettevaatlikumaks ja 
provotseerivamaks. 

Mida enam aimab Hanne enda ja An- 
derseni sarnasust, seda teravamaks ta 
muutub. «Niisugused nagu meie...», 
ütleb ta Anderseni üllatuseks. Enese 
teadmata leiab Andersen neile üldnime- 
taja — sootaimed. Käsi sirutub käeni. 
Tajutud hingesugulus ajendab pihti- 
muse — hoolimatu ja elegantselt jõhkra. 
Anderseni ärritav lihtsameelsus ja «kö- 
harohi» vallandavad õeluse. Hanne 
püüab leida Anderseni kõige hellemat 
kohta, kuid kui too ei näi solvanguid 
taipavat, laseb käiku oma lihvialuse 
kihi. 

Andersen teeb järjest naiivseid vale- 
käike («teil pole ju vaenlasi»), Hanne 
näib teda üha rohkem vihkavat ja üht- 
äkki ka vajavat. Tema puhtsüdamlikku 
lapsemeelsust ja geniaalse spontaansu- 
sega sündivaid muinasjutte. Andersen 
räägibki loo Hannest ja Hansust, jää- 


kuubikutest ja armastusest. Nii ilusa, 
et Hannegi enda viivuks sellesse unus- 
tab ja usub, et «väikeveli» oleks tedagi 
päästa suutnud. Kuid kes oleks ta olnud 
siis? Ja nüüd on juba hilja. Jääloss 
kaob, valgus muutub argiseks. Nüüd 
võib Hanne rääkida peamisest. Emast. 
See on usalduse kõrghetk. Andersen 
suudab usaldust hinnata. «Üks elu 
võib-olla,» on öeldud sügava austuse ja 
lugupidamisega, avala osavõtlikkusega. 
On ju Hanne ükskõiksus Kiilaspea suh- 
tes näiline. Kiilaspea häälitsusi kuuldes 
Hanne kangestub, tõmbub krampi. Kuigi 
vahepeal paistab ta unustavat. Nagu 
tahtes kaitsta ennast või Kiilaspead, 
sikutab Hanne tema köidikud lahti, kor- 
rates jõuetus vihas peaaegu mehaani- 
liselt: «Tal on aeg voodisse heita...» 
Seosevõimalus. 


Katrin Saukase mängulistel «abiva- 
henditel» (lehvikul ja valgel suurel 
rätikul) on lavastuses oma koht. Lehvik 
kuulub Hanne teatraalsesse poolde ja 
jääb kõrvale, kui jõutakse elutõeni. Sel- 
les, kuidas Hanne rätikut ümber mäs- 
sib, laiali laotab, rippu laseb, hoogsalt 
üle õla heidab, järele veab, väljenduvad 
tema tunded, suhtumised, avatus ja 
varjamine, poos ja siirus*rohkem kui 
sõnades. Saukas on muutunud rollis 
vabamaks ja veenvamaks, sellega kogu 
lavastus emotsionaalselt mõjuvamaks. 
«Ühest suurest kannatamisest» (T. Kar- 
ro) on välja selginud tõusud ja hinge- 
tõmbehetked. Soengu ja grimmi muu- 
tumisega on kaasnenud muutus hoiakus. 
Hannest on saanud «faim». 


Hans Christian Andersen saabub Hei- 
bergide majja soovimatu võõrana. Tun- 
gib stiihiana nende elu harjunud korra- 
pärasse, ei tunnista reegleid, lammutab 
süüdimatult. Kõik temas liigub, muu- 
tub, vaheldub. Meeleolud eelkõige. Eba- 
kindel ja enesekindel ühtaegu, laps(el)ik. 
Elab olnu uuesti läbi — särast langu- 
seni. Tunded näos kui peeglis. Kord 
püüab «käituda», kord tormab kinni- 
silmi läbi kõigi tabude. Tõelise geeniu- 
sena ei tunneta oma suurust, tajub 
ainult, et on väga teistsugune ja kanna- 
tab selle all. Piinleb, et ei suuda luua 
midagi «tõelist», mis sobiks Kuningliku 
Teatri lavale. Loob otsekui muu seas mui- 
nasjutte, ise neist õige vähe hoolides. 
Usub kõike hiilgavat kullaks. See õhtu 


Heibergide juures on talle tõeline koš- 
maar. Isegi «nutunumbri» jaoks ei jäeta 
aega. Helgeiks hetkiks muinasjutud. 
Räägitud sellise õhina ja vaimustusega, 
kõike unustades, et neis ei saa kahtlus- 
tada tagamõtet. Kuigi lugu arhiivi- 
kriitikust mõjub nagu tuletikk plahva- 
tusohtlikku õhku. Andersen ei teadvusta 
endale selle tähendust. Egotsentriline. 
Tahab olla armastatud — mida abstrakt- 
semalt, seda parem. Naiivne armastuse- 
kujutlus ja -usk, mis Hanne enesekao- 
tuse äärele viib. Jutustab talle osaks 
saanud pahatahtlikkusest — «lemmik- 
poisud» saavad harva oma elust tõtt 
kõnelda. 

Kõrgeks ja puhtaks peetud Hanne 
osutub Anderseni hämminguks hoopis 
teistsuguseks («Proua Heiberg! Missu- 
gune keel!»), madaldub, et lõpuks jälle 
tõusta, küll juba teises valguses. Pärast 
hulgalisi jahmatusi jõuab Andersengi 
«meie»-arusaamani. («Meid on nii pal- 
ju.») 


Sulev Luige Andersen or oma veid- 
ruses siiski usutav ja inimlik, vahetu ja 
väljapeetud. Peaaegu täiuslik. Nagu 
õieleht? Ometi etenduseti erinev, variee- 
ruv detailides. Kord kuulab vaikselt ja 
alistunult, kössivajunult tugitoolis, kord 
püüab sekkuda Hanne sõnavalinguisse, 
tahab vaielda, kord on sel määral ene- 
sesse süüvinud, et ei mõtle niivõrd Hanne 
loole kui selle tekitatud seostele ja mäles- 
tustele iseendas. Pilk kohkunud, ülla- 
tunud, kaastundlik, solvunud, raevukas, 
melanhoolne, uhke, imetlev. Kohutav ja 
abitu äkilises raevus. Tardunud hämmel- 
dusest, kui Hanne Heibergi isaks nime- 
tab. 

Üks suurem muudatus on osalahen- 
duses siiski aset leidnud. Kui esialgu 
kõlas lugu väikesest Hannest ja tema 
emast Dyrehavenis samuti nagu muinas- 
jutud, peaaegu teadvuse vooluna, siis 
äkki sai sellest teadlik, lapselikult julm 
kättemaks, räägitud kiuslikult, teise 
reageeringut oodates. 

Suheldes Heibergiga on Andersen 
pisut kammitsetud, vahel kohmakalt 
püüdlik. Nad on sedavõrd eri tasandeil, 
et see mõjub peaaegu absurdselt. 

Lavastus tervikuna on sujuvalt, eten- 
dusest etendusse väikesi nihkeid ja muu- 
datusi endasse võttes, kandunud ühelt 
tõlgitsustasandilt teisele. Järkjärgulise 


inimlikustumise suunas. Esialgses vas- 
tasseisus inimene—igavik tähendasid 
tegelased pigem märke, kus mänguruu- 
miks kosmos ja kategooriateks elu, loo- 


ming, geniaalsus, kurjus. Igaüks oma 


klaaskupli all, omaenda kannatustest 
hõivatud, tahtega enesest kõrgemaks, 
elavaks. Aegapidi on tähendus teisene- 
nud. Tähtsustunud on inimese olemise 
mõte; unistuste ja reaalsuse vastuolud. 
Lisandunud on pilgud, puudutused, 
tundevirved. Hinge surnud olek on haka- 
nud taanduma kunstile. 

See kõik on nagu jäämägi — pole tõe 
ja vale tajutavat piiri. On vaid vihjed 
vaataja jaoks «halastavasse pimedusse», 
mis osalistele on pigem halastamatu. 
Lisaks aimused, mõistatuslikkus. Assot- 
siatsioonide vaba ränd. Igale tema elu- 
kogemust ja maailmanägemist mööda. 
See loob sügavuse. Paljutähenduslik- 
kuse. Avatuse. 

Amor vincit omnia kajana läbi näi- 
dendi, vaevu läbi jää kostva hüüdena 
sellest elust, kus me kõik otsime vas- 
tust, teadmata, missugune on küsimus. 


INNA GRÜNFELDT (sünd 01961) lõpetas 
1984. a TRÜ filoloogiateaduskonna, töötab 
TRÜ Teaduslikus A teadusbib- 
liograafia osakonnas. 

Kontrastide värelus ja pinge 


Fereac “Molnir +LIILIAs. Rakvere Teater. 
Lavastaja Roman Baskin. Kunstnik Ervin Õuna- 
puu. Esietendus 12. juuli! 1985. 


«Süda tuksub noa all» — äravõitma- 
ta kiusatus oli nii alata, sest see repliik 
tundus «Liilias» kõige kujundlikum, 
kummitamajäävam. Aga ega see üksi, 
näidendi keel on rikas, kindlasti ka tänu 
E. Hiedeli tõlkele. Olulisemad on teksti 
tagamaad, lavastuse mõistmisulatus. 
Lõppude lõpuks võib kõike võtta ka sõ- 
nasõnaliselt: kööginuga Liilial pluusi 
all 


«Süda tuksub noa all» — kas ei kõla 
siit vastu ka lavastuse (meele)heitlikult 
pulseeriv rütm, katkemispiirini tundlik 
tukse. Laval näeb tähelepanuväärselt 
palju välistegevust, mitte sedavõrd sü- 
žeelist, kui just hingeseisundeid avavat. 
Määrav on siin kindlasti nimiosalise Ma- 
dis Kalmeti mängulaad. Tema rollidele 
(«Vaata raevus tagasi» — Jimmy Porter, 
«Libahunt» — Margus) on üldse tunnus- 
lik tavalisest aktiivsem tegutsemine, 
siseelu tõlkimine füüsise abil. See mõjub 
vahel rabedalt, lausa ärritavalt. Huvi- 
tav, kas nõnda erinevad lavastajad 
(M. Mikiver, P. Urbla, R. Baskin) arves- 
tavad kõik ühtemoodi Kalmeti näitleja- 
natuuri või ahendavad seda, ehk paneb 
ta ise režissuurile vastu? Liiliale, kes 
võngub ülbuse teesklemise ja seesmise 
õrnuse, haavatavuse piiril, Kalmeti pa- 
lavikulisus sobib. Aga püsib unistus 
näha tulevikus ka staatilisemat, vaik- 
semat Kalmetit — näitleja enda arengu 
huvides. 

Kui Kalmet-Liilia oleks ainuliselt 
lava valitsev, puuduks pingelanguste 
võimalus, Roman Baskini lavastus elab 
ja hingab kontrastidel, traagilise ja koo- 
milise vaheldumisel ning ühtimisel läbi 
nukra mõistva muige. Tegelikult on see 
võti juba näidendi pealkirjas, alapeal- 
kirjas ja žanrimäärangus, juba neis kõ- 
lavad kokku ülev ja madal: Liilia —siidi- 
vend, elu—surm, agul—legend. Ja nii 


; PILLE-RIIN PURJE 
see vastandumine algab ka laval, tege- 
lase sees ja tegelaste vahel. Liilia räine- 
dus varjab ebakindlust, Juli (Terje Pen- 
nie) ebalus sisetunde püsikindlust. Juli 
tundeehtsusele vastandub Mari (Marika 
Vernik) lapsik armastuse mängimine. 
Muskati-emanda (Viive Aamisepp) vul- 
gaarsuse varjus on hirm Liiliat kaotada, 
Liilia poosetamises tüdrukutega on tüdi- 
must. 

Mitmekihilise siseeluga inimesed. 
Nende kõrval teised, kes on rohkem 
märgi või karikatuuri piiril. Arvi Mägi 
Jaoskonnaülem, nii siin- kui sealilmas 
patseeriv, valvas pilk nuhikaabu alt. 
Talvo Pabuti Hugo, kelle kõnnaku ja ma- 


neeride veidruses on algul vaid hea poisi 


ebakindlus koos rahvuskompleksiga. Ma- 
ri ja tema mõjul Hugo hilisem mandu- 
mine on päästmatu, halastamatult 
avatud. Sellise elukäigu aimus on juba 
esimese vaatuse lõpul, nende kahe «õn- 
neliku» päevapildi välkvalgusviivus (vrd 
«Grupipildi» või «Viletsa korteri» finaa- 
li — Roman Baskini lavastustele tunnus- 
lik aja peatamise hetk) — ja kõrval 
Juli, käed suule surunud. 

Või Väino Laesi Kergats küüneviili- 
ga, pisut sirgelt kohtlane. Tema kõneviis 
ja näokrimpsud madaldavad koomiliseks 
sisult traagilistki arupidamist tapmise 
üle. Ja siingi lisandub nukrushetk, kui 
Kergats võrdleb taevast politseijaos- 
konnaga. Liilia loodab jumalale, Ker- 
gatsil pole mingeid illusioone ega ideaa- 
le. Temast on seepärast kahjugi. Lavas- 
tuse kontrastide kulminatsioon on vist 
küll raudtee juures, kui «ohver» oma 
«mõrtsukad» leiab kakluses püherda- 
mas. Naer saalis, kui kabuhirmus pool- 
paljas Kergats üle lava kihutab, ja veelgi 
naer, juba hõrenev, kui Liilia õieli köögi- 
noaga läheneb Linzmannile (Peeter Ja- 
kobi), kelle käes laskerelvake tudisema 
hakkab... Ja siis ootamatu hetk, mil 
Liilia lööb noa endasse. Punases valgus- 
sõõris tõuseb köis. 

F. Molnäri «Liilia» Rakvere teatris (lavastaja Roman Baskin, külalisena). Liilia — Madis 
Kalmet. 


«Liilia». Liilia — Madis Kalmet, Juli — Terje Pennie, Mari Marika Vernik 
> H. Kössi fatod 


Siin peakski rääkima lavastuse kaas- 
komponentide täpsusest, Ervin Õunapuu 
napist kujundusest, kus seesama köis 
on erinevalt keskne. Kodupildis oma elu 
tähthetkel mängib Liilia köiel nagu flöö- 
dil; «teises ilmas» harutavad enesetap- 
jad köiepuntraid. Valguse punane-kol- 
lane-roheline foorisümboolika pole liht- 
sustamine, pigem selgus. 

Veel täpsem on helide partnerlus — 
Peeter Volkonski on ju valdava osa 
R. Baskini lavastuste muusikaline ku- 
jundaja. Liilia surmapildi taust oli seda- 


võrd tähenduslik, et peaaegu varjutas 
näitlejad. Orel ja kõu ning järgnevad 
mõrased kellalöögid koos kellavedru ra- 
ginaga — liiga mõjuv, et sõnastada osa- 
ta. Helide kuma läbi sureva mehe, hil- 
jem läbi üksijäänud naise hinge ja tead- 
vuse — see pidigi katma maise sagimise 
ia kaasatundjate totrad käibefraasid. 
Pinge langeb kahes viimases pildis. 
On see juba autorist lähtuv? Näiteks 
T. Wilderi «Meie linnakeses» oli naas- 
mine surnute riigist elavate sekka kõige 
ängistavam, haaravam (Pärnu teatri 

lavastust meenutades). Liilias ei ilmne 
pärast puhastustuld midagi uut, tema 
võimetus avada oma loomuse headust, 
siiruse pelgus on avanenud juba tema 
eluajal igast küljest. Ka Kiiri Tamme 
Lujza lapsemängimine ei kanna eneses 
sügavamat plaani, nagu ootaks. Või 
aimub tütre trallitamises isa hoolimatus, 
nende tujude kokkupõrkes vastastikune 
kangus? Igal juhul väärtustab finaali 
tõeliselt Terje Pennie Juli vaikne kirkus, 
äratundmise ülevus. Terje Pennie on 
praegu üks huvitavamaid noori näitle- 
jannasid, Juli ta parimaid rolle. Julis 
on koos pehmus ja jõud, tasasus ja 
uhkus, andestamine ja alistumatus: 
kõik nii siiralt ja selginult, et Liilia iga 
poos-jõhkrus võimetuks osutub. Ikka si- 
rutub mehe käsi naise poole helluseks — 
esimene kord pargis varjub õrnus kohv- 
ris tuhlamiseks; alles surres ei tõmba 
Liilia enam oma kätt Juli käest ära. Juli 
imeteldav vaoshoitus teiste ees, hääle 
rahulikkus — ja sisepinget reetvad te- 
gutsemissööstud, nagu kohvri korrasta- 
mine või surnu kingade nühkimine, 
tema silmades peegelduv meeletus välise 
sordiini all. Kõik see vastandub Liilia 
alalisele ilmetevahetusele. Kui «Vaata 
raevus tagasi» Marika Verniku ja Madis 
Kalmeti mänguline rabedus kooskõlas- 
tuvad ja Vernik ilmselt ses partnerluses 
näitlejana rikastub, siis Juli ja Liilia 
rütmide-pingete kontrasti läbi saab 
Kalmet lisalaengu. 

«Liilia» lavastusse sisse pääseda pole 
päris kerge, tean palju eitavapoolseid 
hinnanguid, rohkem küll loole endale 
või Liilia kujule. «Kõle» või «jõhker» 
on siin aga niisama ahtad märksõnad 
kui ainult «naljakas» või «kurb» või 
«õnnetu». Seoses sellega meenub mulle 
vaidlus, kas Roman Baskini mängitud 
Cyrano oli õnnetu või õnnelik inime- 
ne... Elu ja looming ei mahu ju ühte 
tonaalsusse, inimene ühte omadussõnas- 
se. Kurva ja naljaka, kannatuste ja õnne, 
aguliproosa ja legendi ülluse varjundid 
värelevad meis lahutamatutena. Kui 
loojad, need tundlikumad meie seast, 
suudavad seda kunsti kaudu avada, on 
igaühele jäetud mõistmisvõimalus. Oma 
vastuvõtusuutlikkuse-suutmatuse tasan- 
dilt. 


Lev Dodin 


Lev Dodini tee nõukogude teatrirežis- 
suuri eliidi hulka kestis kaua, kuid läbi- 
murre toimus hoogsalt. Leningradi Riik- 
liku Teatri-, Muusika- ja Kinoinstituudi 
lõpetajana, professor B. Zoni õpilasena 
tegi ta oma esimese lavastuse juba 1967. 
aastal, kui Leningradi teatritaevas sära- 
sid kaks esimese suurusjärgu tähte — 
Tovstonogov ja Akimov. Näis, et Neeva- 
linna teatriorbiidi määrab paljudeks aas- 
tateks nende tähtede võimas külgetõm- 
bejõud. 

Niisiis, alustanud 1967. aastal, on 
Dodin 20 aasta jooksul lavastanud kaks- 
kümmend kaheksa näidendit, mida pole 
sugugi vähe, eriti kui arvestada tema 
kuni viimase ajani kestnud rändurielu. 
Ta on jõudnud töötada Noorsooteatris, 
draamateatris Liteinõil, Akadeemilises 
Komöödiateatris, olla õppejõud Lenin- 
gradi Teatri-, Muusika-ja Kinoinstituu- 
dis, lõpuks 1983. aastal sai ta oma teatri 
— Leningradi Väikese Draamateatri. 
Selline lavastuste küllus (ka kõrg- 
professionaalsete lavastuste puhul) võiks 
paremal juhul iseloomustada vaid režis- 
sööri haruldast töökust, kui nende alusel 
poleks välja töötatud oma, sõltumatu 
teatrimudel. 


Jõukogumine läks nähtavasti aegla- 
selt (ma pole loomulikult näinud kõiki 
Dodini kahekümne aasta jooksul teh- 
tud lavastusi, kuid vastukajad ajakir- 
janduses on üksnes lugupidavad, mitte 
enam), täistabamus õnnestus alles 1980. 
aastal. Siis valmis Väikeses Draama- 
teatris veel tema kui külalislavastaja 
käe all F. Abramovi «Kodumaja» inst- 
seneering, mis kutsus esile vaatajate ja 
kriitikute tormilise reaktsiooni. Me pöör- 
dume selle lavastuse juurde veel tagasi, 
praegu tahaksin vaid märkida, et siit- 
peale võtsid peaaegu kõik retsensendid 
Lev Dodini lavastusi vastu kui avastusi. 
Väike Draamateater, keda seni polnud 
väsitanud publiku pealetükkiv armastus, 
pidi nüüd taluma piiramisseisukorda — 
palveid, nõudmisi, kaebusi, isegi üht krii- 
tilist saadet Leningradi TV-s piletimüügi 
ebaõige organiseerimise asjus. Dodin 
muutus kuulsaks. NSV Liidu riiklik 
preemia 1986. aastal vaid fikseeris selle 
kuulsuse. Kuid huvitav, 1981. aastast on 
ta teinud kutselises teatris vaid neli 
tükki — «Tasane» F. Dostojevski, « Ven- 
nad ja õed» ikka sellesama F. Abra- 


movi, «Härras*t! Golovljovid» N. Sal- 
tõkov-Stšedrini ja «Kärbeste jumal» 
W. Goldingi järgi. Kõigest neli. Tempo 
on tunduvalt langenud. 

Tõsi... 

«Tasane» Oleg Borissoviga peaosas 
on lavastatud kaks korda — algul Gorki- 
nim Suures Draamateatris Leningradis, 
pärast Borissovi üleminekut Moskva 
Kunstiteatrisse — Kunstiteatris. Ja need 
on täiesti erinevad lavastused. 

«Vennad ja õed» on sisuliselt kaks 
lavastust, mida mängitakse järgemööda 
kahel õhtul ja millel on erinevad peal- 
kirjad (seda, muide, keegi ei mäleta). 

«Härrased Golovljovid» on kestuselt 
ka tubli kahe etenduse pikkune. Intel- 
lektuaalse ja kunstilise sisukuse mõttes 
samuti. 

«Kärbeste jumal» — viimane esieten- 
dus, ja sellest aega arvama hakata on 
veel vara. 

On olnud veel kaks lavastust Lenin- 
gradi Teatri-, Muusika-ja Kinoinstituudi 
õppelaval — «Vennad Karamazovid» ja 
kuulus «Ah, need tähed», mis lavas- 
tatud koostöös A. Katzmaniga. 

Nii et loorberitel puhkamisest rää- 
kida ei saa. Lavastaja töötab, ja ükski 
tema lavastus ei kutsu mingi kumma- 
lise seaduspärasuse tõttu võrdlema seda 
eelmisega, rääkima sammust edasi või 
tagasi — igaüks on huvitav, täiesti 
iseseisev kunstiilming. Neid viimase pe- 
rioodi lavastusi ühendab vaid kuuluvus 
uue teatri juurde, Lev Dodini teatri 
juurde. Sealjuures tuleb täie kindlusega 
väita, et režissöör ei avasta mingit 
Ameerikat. Ta pole välja mõelnud min- 
git uut näitleja lavalise eksisteerimise 
viisi, ta pole välja töötanud lavaruumi 
organiseerimise uusi printsiipe, temast 
pole saanud uue dramaturgia majakat. 
Tema novaatorlus seisab väljaspool 
teatritehnoloogiat. Dodini teatriliidri 
positsioon on ülimalt spetsiifiline, kuna 
tema lippude all, niipalju kui mina 
tean, on seni üksainus režissöör — tema 
ise. 

Paljud viimasel ajal ilmunud artik- 
lid tuntud kriitikute E. Surkovi, A. Svo- 
bodini, M. Dmitrijevskaja jt sulest ana- 
lüüsivad põhjalikult Dodini lavastuste 
kunstilisi väärtusi, märgivad läbimurret 
teisele, harjumatule tasandile kirjandus- 
liku aine lavalisel vahendamisel, pa- 

F. Abramovi —L 


kuvad lavastuste üldistusi «proosateat- 
ri» kontseptsiooni raames. Viimasel 
tahaksin peatuda pikemalt, kuna minu 
arvates just selles kontseptsioonis pei- 
tuvadki Dodini teatri erandlik kva- 
liteet, uue kunstilise nähtuse mängu- 
reeglid, kõik see, mis annab meile õiguse 
rääkida suveräänsest teest kunstis. Ehk 
leiame ka vastuse huvitavale küsimu- 
sele: miks Lev Dodini suurimad saavu- 
tused, vähemalt tänase päeva seisuga, 
on seotud just proosa lavalise interpre- 
teerimisega? Teiste sõnadega miks 
Dodin ei lavasta näidendeid? 

Seni on Dodini kõige kuulsam töö 
Fjodor Abramovi eepilise romaani inst- 
seneering — lugu Põhja-Venemaa Pe- 
kašino külast alates sõja-aastatest kuni 
isikukultusejärgse ajani. Seda lugu on 
Abramov kirjeldanud pealtnägija kire ja 
eepiku meisterlikkusega, siin jälgitakse 
üheaegselt kolme omavahel põimunud 
liini — Prjaslinite pere, Pekašino küla, 
kogu ühiskond. Sealjuures näitab Abra- 
mov jahmatava meisterlikkusega nende 
lülide omavahelisi seoseid ja omavahe- 


sm list sõltuvust, lülide katkemise tragöõ- 


Dodini «Vennad ja õed». 1985. Stseen lavastusest. 
diat, tragöödiat isegi neil juhtudel, kui 
katkemine on lähtunud kõrgematest 
huvidest. Pekašinot ei tule võtta minia- 
tuurse riigina, omaette maana, see on 
just suure maa lahutamatu osa, ja iga 
vale Pekašinos ei saa peegeldumata jää- 
da kogu riigi kõlbelises tervises. Ning 
Mihhail Prjaslin pole mitte meie kaas- 
aegse üldistatud kuju, vaid üks konk- 
reetne talupoeg, nooruk sõja lõpul, see- 
järel brigadir, siis kolhoosi tallimees, 
ja iga ebaõiglus, mis pannakse toime 
tema kallal või mida tekitab ta ise, ei 
saa jääda kajastumata kogu ühiskonnas. 

Ons võimalik näidata laval kogu Ab- 
ramovi eepose mahukust, säilitades maa- 
rahva sajandite jooksul kujunenud kee- 
rulised vahekorrad, säilitades sõjajärg- 
ses külas, või mis külas — kogu sõja- 
järgses ühiskonnas toimunud moraalse ja 
sotsiaalse murrangu konteksti? Dodin 
suutis seda. Ta suutis kombata seost 
lülide vahel ja saavutas laval toimuva 
absoluutse tõetruuduse — mitte elusar- 
nasuse, vaid ellusüvenemise. Ta ei ko- 
handanud Abramovi proosat lava jaoks, 
vaid leidis proosa enda struktuuris tõelise 


dramatismi ning asetas Prjaslinite draa- 
ma vahetult laiema nähtuse konteksti. 
Nälgiv sõjajärgne Pekašino «Vendades 
ja õdedes» (see pealkiri sisaldab seesmist 
irooniat ja valu: «Vennad ja õed» — 
nii pöördus tollal rahva poole Sta- 
lin) astub laval meie ette hirmutavas 
tõepärasuses: laste käed, mis sirutuvad 
ennenägematu maiuspala — tükikese 
leiva poole; purjus küla, purjus mitte 
niivõrd samagonnist kui lahja lehma 
lihast, kes on külapeoks salamahti maha 
löödud; pudel piima, mis on varastatud 
farmist laste jaoks — kõike seda usud, 
selles pole mängu, etendamise elementi. 
Milliste vahenditega on režissöör ja 
näitlejad niisuguse ehtsuse saavutanud? 
Kuidas on neil õnnestunud väljuda faa- 
bula kütkest, muuta vähemoluliseks see, 
mis toimub, ja kontsentreerida tähele- 
panu sellele, kuidas toimub ja kellega 
toimub? Tõetruudus, mis välistab lava- 
lise vale, oli saavutatud näitlejate süü- 


vimisega tõelise Pekašino maailma. La- 
vastaja viis sinna (küla õige nimi on 
Verkola) näitlejad, tookord veel üliõpi- 
lased, ja nad hakkasid elama ühist elu 
mitte Abramovi tegelastega, vaid tema 
teose prototüüpidega. Nad õppisid maa- 
tööd, kuid mis veelgi olulisem, nad mõist- 
sid, mis on maatöö. Nad õppisid laitma- 
tult laulma põhjamaiseid rahvalaule, 
kuid, mis veelgi olulisem, nad mõistsid 
nende laulude ja rahvakommete osa 
oma kangelaste elus. Siin oleks kergesti 
võinud langeda etnograafiasse või lin- 
likku heldimusse moraalselt puhta maa- 
elu teemadel, mis ju nii moes, kuid õn- 
neks sai takistuseks juba Abramovi karm 
proosa ise. 

Niisiis, see tungimine «ellu», mis oli 
vene teatris peaaegu MHAT-i «Põhjas» 
lavastamise aegadest saadik unustuse 
hõlma vajunud, kindlustas näitlejate 
adekvaatse käitumise prototüüpide käi- 
tumisega samasugustes situatsioonides. 


F. Abramovi—L. Dodini «Kodumaja» Leningradi Väikeses Draamateatris, 1980. Stseen lavastusest. 


J. Belinski fotod 


m 


Ep 


v 4, 
EN A) 


Lavaliste olukordade adekvaatsus, vas- 
tavus Abramovi raamatule on täielikult 
dramatiseeringu autorite — Dodini enda, 
tema kauaaegse kolleegi teatriinstituudi 
päevilt A. Katzmani ja trupi ühe juhtiva 
näitleja S. Behterevi teene. Vaatajale 
polnud esitatud mitte näidend, s t mitte 
tegevus sündmuste kontekstis, vaid just 
nimelt proosa — sündmused nähtuse 
kontekstis. Dramatiseerijad oleksid nagu 
nimme eiranud draamaseadusi: ei tervik- 
likku faabulat, ei põhikonflikti, ei dra- 
maatilise konflikti meeldejäävaid pöör- 
depunkte — midagi sellesarnast polnud. 
Ruttamata jutustati draamast — mitte 
lava-, vaid eludraamast, tragöödia ei 
eeldanud siin katarsist, kuna toimuv oli 
ajas välja venitatud. Paremat võrdlust 
kui raamatu lehitsemine on raske leida. 
Teater andis võimaluse autori mõtte läbi- 
elamiseks, süüvimiseks ainesse, mis seni 
oli allunud vaid kirjandusele. Kõik see 
erines küllaltki tugevasti dramatisee- 
ringutest, millega oldi harjunud. Proo- 
sa instseneerimise ajalugu Venemaal 
on kujunenud proosa tõlkimiseks draama 
keelde, kuid sellega on paratamatult 
kadunud proosa kontekst — nähtus. 
Oma parimal kujul on instseneering ikka 
olnud kvaliteetne näidend, kuid just 
nimelt näidend. Proosateater, Dodini 
teater ei tegele proosa ümbertegemisega 
draamaks, vaid lavakunsti otsingutega 
proosa enese voolusängis. Abramovi 
proosa konteksti säilitamine sai 
Dodini kõige tähelepanuväärsemaks 
kunstiliseks saavutuseks. Lavalise tri- 
loogia populaarsuse tagatiseks sai 
aga konteksti lähedus enamiku vaatajate 
elulugudega — sest keda küll see julm 
aeg ei puudutanud, kelle saatust vähemal 
või rohkemal määral ei rikkunud! 


Kontekstist huvitus režissöör ka 
«Kärbeste jumalas» (eemaldun lavastus- 
te kronoloogilisest järgnevusest meele- 
ga, kuna tahaksin ühendada Dodini töid 
tema oma teatris, tema enda kasvatatud 
keskkonnas). Ja jällegi täielikus koos- 
kõlas autoriga, sest William Golding 
on kirjutanud mõistujutu, mõistujutt 
ühendab aga konkreetse sündmuse üldis- 
tava nähtusega eriti tihedalt. Goldingit 
huvitas tsivilisatsiooni kõlbeliste aluste 
tugevus või täpsemalt — haprus. Need 
alused on kujunenud tuhandete aasta- 


52 tega (kui lugemist alustada piibli moraa- 


likoodeksist), kuid indiviidi teadvus on 
nad omandanud mitte kategoorilise 
imperatiivi, vaid olmeharjumuste tasan- 
dil. Inimese ehmatavalt kiire moraalne 
degradeerumine on kirjanikul paiguta- 
tud laste avantüüriromaani eredasse 
maailma — faabula järgi satuvad ju 
paarkümmend last asustamata saarele, 
kus oleks küllalt ruumi kõikmõeldavaile 
seiklustele James Fenimore Cooperi või 
Daniel Defoe* vaimus, seda enam, et saa- 
rel pole lihasööjaid loomi. Jõudmine 
totemismi, rituaalsete ohvrite, tapmise 
juurde, kamba hoolimatuseni isiksuslike 
väärtuste vastu toimub Goldingil pööra- 
selt kiiresti — kaheksal trükileheküljel. 
Lavastuses toimub see ahastamapaneva 
aeglusega — sellist hinda tuleb maksta 
seetõttu, et otsitakse draamat kirjandus- 
liku algupärandi enda koest, et loobu- 
takse keskendumisest faabulale. Lavas- 
taja on teadlikult läinud kurnavat teed. 


Ta on üldse lülitanud selle võtte oma 
publiku mõjutamise vahendite hulka (nii 
vähemasti selgub tema hiljutisest inter- 
vjuust ajakirjas «Teatralnaja Žizn»). 
Hingelise degradeerumise hüpoteesi ta- 
hab lavastaja psühholoogilise filigraan- 
susega kontrollida oma tegelaste käitu- 
mises — sündmuslikkust ignoreerib ta 
peaaegu demonstratiivselt, tegevus are- 
neb nimme venivalt, tegelased ilmuvad 
ei tea kust ja kaovad ei tea kuhu. Ri- 
tuaalne tants on lavastatud minimaal- 
sete väljendusvahenditega, see-eest ri- 
tuaalsed loitsud «Tapa siga! Kõri maha! 
Veri välja!» korduvad nii kaua ja peale- 
tükkivalt, et peavad lõpuks välja kutsu- 
ma režissööri soovitud reaktsiooni — 
vastikuse. Sellises lavastuses võib 
läbikukkumine olla kindlalt garantee- 
ritud, kui lavastajamõte ja näitle- 
jate käitumine ei vasta üksteisele. 
Vähimgi kaldumine enesega rahulole- 
vasse mängitsemisse või välisesse faabu- 
lasse oleks viinud režissööri Goldingi- 
tõlgenduse eitamisele. Dodin kasutas 
taas läbiproovitud sisseelamise mee- 
todit — ta viis näitlejad Kaspia mere 
tühjale rannale ja laskis neil tunda 
reaalset üksiolekut, reaalset sõltumatust 
igapäevasest, igahetkelisest ühiskondli- 
kust arvamusest, mis kujundab inimese 
käitumise ühiskonnas. Loomulik, et saa- 
nud toitu neist reaalidest, polnud näitle- 
jatel enam huvitav mängida asustamata 


saart, «robinsonaadi». Goldingi hirm 
tsivilisatsiooni moraalse enesehävita- 
mise ees omandas laval ürgse alasti- 
oleku ja karmuse. 

Moskva 1984. aasta teatrisündmus — 
«Härrased Golovljovid» — nagu ka eel- 
nimetatud lavastused ja «Tasane» nõua- 
vad iseenesest põhjalikku retsensiooni — 
sedavõrd harjumatuteks ja tähendusli- 
keks osutusid need lavastused, kuid siin- 
kohal võib viidata vaid A. Svobodini 
artiklile («Teatr» nr 1, 1985)*, minu 
ülesanne on aga muus — visandada 
selle lavastuse koht Dodini teatris. Niko- 
lai Saltõkov-Stšedrini, vene satiiri gee- 
niuse loomingut pole teatrid just tähele- 
panuga hellitanud. Nagu Tjuttševi loo- 
ming kandis endas Puškini lüürika 
peegeldust, nii võttis ka Saltõkov-Štsed- 
rin eluaeg mõõtu teiselt kuulsalt Niko- 
lailt — Gogolilt. Mõõtu võttis küll, kuid 
aeg oli teine — murranguline. Ning 
seal, kus Gogol, alles pisar silmanurgas, 
aimas ette murrangut, fikseeris Štsedrin 
ja naeris välja juba toimunut. Ning 
seal, kus Gogolil on «Surnud hinged», 
on ka Štšedrinil surnud hinged, kuid 
juba jutumärkideta — Golovljovide pere- 
kond. Suremine on Štšedrinil omanda- 
nud ajalehe kriminaalkroonika tõepära- 
suse ja jubeduse. Ja üks jälgimaid tege- 
lasi vene kirjanduses — Porfiri Golov- 
ljov, kelle hüüdnimi Juduška (Juudake) 
on saanud rahva hulgas üldnimeks, on 
arusaadav ainult tuhandete Golovljovide 
languse kontekstis. Seda suremist, lan- 
gust uurib Dodin samasuguse põhjalik- 
kusega, nagu kirjeldas seda Štšedrin. La- 
vastus kestab — enneolematu juhtum 
vene teatris — viis tundi, ja kui tehti 
katset seda lühendada, siis selgus, et 
lühendada ei tohi, kuna etenduse aeg vas- 
tab Štšedrini proosa reaalse liikumise 
ajale — see on reaalne faktograafia, 
mida keegi ei tohi rikkuda tervikut kah- 
justamata. Innokenti Smoktunovski tun- 
nistas, et «Idioodi» Mõškini rollist saa- 
dik pole ta tundnud sellist võimu saali 
üle kui nüüd, mil ta lahustus Juduškas, 
ei mänginud, vaid lahustus. Langus kul- 
ges laval aeglaselt, sest inimese langus 
vei saagi kulgeda teisiti. Vaataja oli 
sunnitud koos näitlejatega läbi käima 
kõik selle languse ringid, õudusega süü- 
vima sellesse protsessi ja polnud võima- 


* Nüüd vt ka Bella Mintsi retsensiooni «Kärbeste 

lust vähimalgi määral huvituda põnevu- 
sest. Vaevalt et vaataja suudab taastada 
sündmuste järgnevuse, kuid languse 
kulgemise taastab ta küll. Psühholoo- 
giline haakuvus on lavastuses sedavõrd 
tugev, et seda tajutakse kui ühtset 
tervikut, mitte lihtsalt kui episoodide 
järgnevust. Ning see pole üksnes lavas- 
taja, vaid eelkõige näitlejate teene. 
Dodini teatri näitlejad... Kui palju 
režissöörikontseptsiooni -näitlejapoolse 
vastuvõtu mudeleid me teame? Loendan 
neid, mis on rohkem käibel — näitlejad, 
keda kütkestab lahenduse efektsus? Ei, 
see pole see juhtum, mingist efektist ei 
saa ju juttugi olla. «Isemängivad näitle- 
jad»? Neid pole ega saagi olla — Dodini 
lavastustes ei leidu kohta soolopartiidele. 
Näitlejad-mõttekaaslased? Ei, mis mõtte- 
kaaslased, mõttekaasluse all mõiste- 
takse üheõiguslust, kuid mis üheõigus- 
lusest võib olla jutt, kui lavastuses on 
Dodini ja ainult Dodini mõtted! Seda 
kinnitab Dodini lavastuste sisemine üht- 
sus eri teatrites, erinevate firmasiltide 
all. Kõige täpsem on ehk väljend «üks 
usk» — mudel, kus näitlejad ei usu 
üksnes oma liidri annet, vaid ka tema 
mõistust, võtavad vastuvaidlematult 
omaks tema otsingud, olles kindlad, et 
nad ei jää ilma vaatajate tänust ja vastu- 
kajast. Dodin moodustab trupi põhiliselt 
oma õpilastest. Neid, alustades Nikolai 
Lavrovist ja lõpetades (jätkates?) Tat- 
jana Šestakova, Pjotr Semaki, Natalia 
Akimova, Igor Ivanovi, Sergei Behte- 
revi, Sergei Vlassoviga (tegelikult tuleks 
üles lugeda peaaegu kogu trupp), õpetas 
Dodin LGITMiK-is ja näitlejad on säili- 
tanud sellise suhte ka teatris, just ni- 
melt usu temasse kui õpetajasse. See- 
eest õpetab ta neid innukalt, naudin- 
guga. Oli juba juttu sõitudest sadade ja 
tuhandete kilomeetrite taha, kuid see 
toimub ju kõik puhkuse ajast. Või veel 
üks näide — Goldingi proovide ajal lasi 
Dodin kõigil osatäitjatel mängida 
kõiki rolle, misjärel režissöör võis 
valida maksimaalse sobivuse printsiibil 
(mida ei juhtu teatris just sageli), kuid ka 
näitlejad mõistsid laval üksteist pare- 
mini, põhjalikult, kuna olid otseses mõt- 
tes üksteise nahas olnud (mida teatris 
ei juhtu tegelikult iialgi). Kuid need on 
— õpilased. Kuidas aga liituvad teiste 
teatrite näitlejad, väljakujunenud meist- 
rid, kes töötavad teistsuguse mudeli 


järgi? Siinkohal tuleb rääkida juba pika- 
ajalisest oma usku pööramisest, mis 
pole naljaks öeldud: «Golovljovide» 
proove ühe parima tänapäeval elava 
vene näitleja Smoktunovskiga, suure- 
päraste näitlejate Georgijevskaja, Vas- 
siljeva, Burkoviga tegi Dodin peaaegu 
kolm hooaega! Egas ta nii kaua misan- 
stseene seadnud ega neile näitlejameis- 
terlikkust õpetanud, ta kudus vähehaa- 
val oma peenimat suhetepitsi, ehitas 
üles lavastuse hingelist infrastruktuuri, 
mis ühendaski need eredad isiksused. 
Samamoodi töötas ta ka Oleg Borisso- 
viga «Tasases», nii nähtavasti jätkab 
tööd ka edaspidi. Selline mudel on arva- 
tavasti ainumõeldav teatri jaoks, mis 
uurib elunähtusi ja mille usutunnistus 
on analüüs. 

Kirjandusliku algmaterjali konteksti 
säilitamine tingib ka kaotusi (ma räägin 
teadlikest kaotustest, mitte puudustest). 
Proosateater, analüütiline teater läheb 
teadlikult vaatemängulisuse kaotami- 
sele. See on loobumine teatrikunsti 
ühest võimsaimast kunstilisest väljen- 
dusvahendist. Seetõttu võib vaataja sel- 
lise teatri vastu huvi tunda, kuid seal 
on printsipiaalselt võimatu meelt lahu- 
tada. Ja tulemus: kindla teatriaudi- 
tooriumi kujunemine, oma publik, kuna 
tänulikuks vaatajaks võib saada vaid 
see, keda huvitab analüüsitav nähtus. 

Lisame mõningad Lev Dodini mõtted 
«oma» teatrist. 

«Loominguakt on tõsine, sügav psüh- 
holoogiline protsess, ja kulgeda võib see 
vaid erilistes tingimustes. Põhiline seis- 
neb selles, et rakendada inimhinge 
süvakihid. Sest orgaanilise elu teater 
pöördub vahetult inimese olemuse juur- 
de, kasutades seda kui materjali ja 
kui objekti ja kui loomingu lõppees- 
märki.» 

«Tuleb püstitada küsimus vaimsu- 
sest, vaimu saatusest. Kas võib seejuures 
karta tõsidust, karta vastu astuda elu 
tormilisele rütmile? Mida tormilisemaks 
muutub elu, seda tõsisemaks, rahuliku- 
maks, väärikamaks peab muutuma tea- 
ter.» 

«Mulle heidetakse aeg-ajalt ette kirge 
teha pikki lavastusi. Mis teha, olen 
veendunud — tänapäeva vaataja tuleb 
tema harjunud eluvoolust, tema argipäe- 
varütmist pikaks ajaks välja lüüa. Vaa- 
tajat, kes on pärast tööd teatrisse sisse 


hüpanud, tuleb sundida mõistma, et 
temaga ei juhtu midagi kõrgemas, hinge- 
lises mõttes, kui ta ei lülitu välja pealis- 
pindsest elukihist, kui ta ei soovi süve- 
neda laval toimuva reaalsusse. Minu 
jaoks pole tänane teatriideaal mitte see, 
mis kergelt sobitub 'minu tavalisse elu- 
voolu, vaid teater, mis rebib mind sel- 
lest välja, seab argipäeva kahtluse alla, 
sunnib midagi selles ümber hindama.» 

Oma artiklile tahaksin panna ala- 
pealkirja «apologeedi märkmed». Mulle 
näib, et selline teater nagu praegu Do- 
dini oma on vägagi seaduspärane näh- 
tus teatrikunsti arengus, enamgi veel — 
see on vajalik teater, nähtus, milleta 
tänapäeva vene lava jääks oluliselt vae- 
semaks. Objektiivselt ilmus ta kui reakt- 
sioon nüüd kõikjal eluõiguse võitnud 
kirjandusliku algmaterjali vaba tõlgen- 
damise vastu, kus teatripoolse kaas- 
autorsuse samaväärsus pole üksnes teo- 
reetiliselt põhjendatud, vaid isegi absolu- 
tiseeritud. (Muide, paljus on see seotud ka 
filmikunsti mõjuga, kus stsenaariumi 
vaadeldakse kui algpunkti režissööri 
otsingutele.) Kuid Dodini teater on kind- 
lasti ka intelligentsi reaktsioon meie 
kiirustava aja pealiskaudsele maailma- 
tajule, massikultuurile (kaasa arvatud 
massikirjandus ja massiteater), soovima- 
tusele järele mõelda olemise sügava- 
mate probleemide üle. Sündinud objek- 
tiivselt tingitud vajadusest, väljendades 
vaimselt enamarenenud ühiskonnaliik- 
mete ideesid ja olles leidnud kehastuse 
andekas näitejuhis ning andekates näit- 
lejates, on sellele teatrile, arvan ma, mää- 
ratud pikk elu ja oma sihtauditooriumi 
püsiv huvi. Mulle näib, et mida varem 
Eestimaa saab tutvuda Dodini tööde 
kogugammaga (seni oleme Tallinnas põ- 
gusalt näinud vaid F. Abramovi «Kodu- 
maja» afišši), seda viljakamaks võiksid 
kujuneda selle kohtumise tulemused. 

Kui see artikkel oli juba lõpetatud, 
avas Lev Dodin ajalehes oma lähemate 
aastate plaanid. Neis oli proosainstse- 
neeringute («Meister ja Margarita», näi- 
teks) hulgas ka A. Volodini ja A. Galini 
näidendeid. Mis siis ikka, on meeldiv, 
kui prognoosid osutuvad õigeks, kuid 
tõele au andes — siiski sootuks väärtus- 
likum on järjekordselt veenduda, et tõe- 
line talent on etteennustamatu. Selle 
populaarse tõega lõpetamegi. 

MARINA OTSAKOVSKAJA 

Soome filmielust 


Käesoleva aasta aprillis külastas Tallinna Soome Filmiliidu (Suomen Elokuvatyöntekijat ry) 
delegatsioon, kaasas hulganisti uuemaid mängu-, dokumentaal- ja multifilme. Arutleti 
teemal «Kunst — oma ja võõras» ning vahetati mõtteid filmikunsti praeguste suundumuste 
üle. Alljärgnevalt mõningaid külaliste vastuseid meid huvitavatele küsimustele. 


Anssi Mänttäri, 
Kohtumiselt Tallinna Kinomajas: Eila Hutri, 
Erkki Peltomaa ja Timo Linnasalo. 


" ANSSI MÄNTTÄRI: Olen elukutselt režissöör ja samal ajal ka produtsent. Kirjutan 


kõigile oma filmidele stsenaariumi ise. Vahel võib filmi aluseks olla ka mõni 
teos. Õpingud: pärast keskkooli pole ma midagi õppinud. Filmi tulin algul näitlejana, 
mängisin ühes filmis. Seejärel olin kolm aastat monteerija, siis tootmisdirektor. 
Siis hakkasin produtsendiks. Režissöörina olin enne seda teinud ühe lühi- ja ühe 
pika filmi. Olen olnud ka mõnede teiste režissööride produtsent. 


TIMO LINNASALO: Õppisin Soome filmikoolis 60.aastail, mis oli kooli arengus 
üsna kehv aeg. Olen lavastanud neli pikka mängufilmi, samuti lühifilme, 
millest suurem osa on olnud dokumentaalfilmid. Millal teen järgmise filmi, seda 
praegu ei tea, see sõltub majanduslikust olukorrast. 


EILA HUTRI: Kümme aastat olen teinud multifilme, kõigepealt «Koolitelevisioo- 
nile», seejärel hakkasin ka produtsendiks. Praegu on mul väike stuudio ja üks 
palgaline töötaja. Olen ka multifilmitegijate klubi «Animaatioklinikka» esimees. 
Viimati tegin koos Erkki Peltomaaga rockvideo-muuvi pealkirjaga «Mehe elu». Juba 
kaheksa aastat olen teinud tööd pooletunnise lastele mõeldud joonisfilmi kallal, see 
peaks valmima käesoleva aasta jooksul. 


ERKKI PELTOMAA: Peamiselt olen teeninud leiba filmioperaatorina. Olen ka ise 
teinud mõningaid filme ja tahan teha ka tulevikus. Mind huvitab lastefilm. Ideid 
on ka dokumentaalfilmide tarvis, aga võimalusi neid teha on vähe. 


Mis aega elab Soome film praegu? 


Anssi Mänttäri: Soomes üritatakse väi- 
ta, et praegu on suur kriisiperiood. No 
alati on seal kriis! Ja teisalt on päris hea, 
et on kriis, sest kriisid loovad loomin- 
gulist õhkkonda. Kui räägitakse krii- 
sist, peetakse silmas filmipubliku hulka. 
Tegelikult ei ole mingit Soome filmi 
kriisi, vaid see on filmi kriis üldse, 
laiemalt. Kui arvesse võtta kaabeltele- 
visiooni ja taevakanaleid, võib televii- 
sorist vaadata umbes paarikümmet filmi 
nädalas. Loomulikult tõmbab see vaata- 
jaid kinodest ära. Aga teiselt poolt — 
praegu jätkub pikem loomingulise tõusu 
periood. Viimase nelja aasta jooksul on 
meil tehtud aastas tunduvalt rohkem 
filme kui varem. Võrdluseks kõlbaksid 
vaid viiekümnendad aastat, kui «Tund- 
matu sõduri» kasude arvel tehti tohutu 
hulk igasugust jama. Siis tehti aastas 
filme rohkem kui praegu. Eelmisel aastal 
jõudsime 22 täispika filmini — see on 
üsna märkimisväärne saavutus viiemil- 
jonilise rahva juures. Muidugi — filmide 
tase on kõikuv, aga tore on see, et paljud 
tegijad saavad võimalusi filme teha. Ja 
kui filmide arv kindlasti järgmistel 
aastatel langeb, on minu arvates meie 
praegune žanriline mitmekesisus suur 
rikkus: on vägagi modernseid, võib-olla 
isegi raskeid filme, on põnevusfilme, on 
päris rahvalikke komöödiaid. Tervikuna 
on olukord minu meelest võrdlemisi 
hea. 


Eila Hutri: See, mis Anssi ütles, on küll 
õige. Aga kui räägin endast, siis olen 
viimane soome multifilmitegija, kes on 
end elatanud puhtalt multifilmidest. 
Praegu on olukord, kus pean loobuma 
multifilmidest ja hakkama illustreerima 
raamatuid. Loodan, et see majandus- 
kriis läheb mööda, aga suurim oht selle 
juures on, kuidas filmitegijad kriisi 
üle elavad ja veel nii, et nad lõplikult 
ei kaotaks tegemise võimalust. Vähemas- 
ti 1—2 aasta jooksul ei saa väga paljud 
toetust, et filmitegemist jätkata. 


Timo Linnasalo: See on tõsi, mis Anssi 
ütles, et läheb hästi, aga ainult vaimselt 
hästi. On häid ja huvitavaid režissööre, 
ent osa neist paneb mängu kogu omandi 
ja oma olemise üldse, et teha neid 
filme, mida nad ise tahavad. Majandus- 
likult läheb Soome filmielus eriti hal- 


vasti. Soome Filmikunsti Sihtkapital 
annab toetust üha vähematele. 


Kuidas Soomes filme finantseeri- 

takse? Anssi Mänttäri, kas sinul endal 

on täpsed aastaplaanid? 
Anssi Mänttäri: Mul on oma firma, isik- 
like tööde plaan kolmeks aastaks. Täpne 
plaan, aga see ei tähenda, et suudaksin 
seda ellu viia. Tavaliselt küpseb korraga 
mitu teemat. Mis finantseerimisse puu: 
tub, siis tähtsaim finantseerija on Soome 
Filmikunsti Sihtkapital. Selle kaudu 
võivad tulla ka televisiooni rahad, 
sest filmifondil ja televisioonil on 
omavaheline leping. Üks finantseerijaid 
on ka reklaamitelevisioon, MTV, kes 
teab suurepäraselt, kui raskes olu- 
korras filmitegija enamasti on, ja 
oskab seda ka ära kasutada. Ja edasi 
tuleb juba erasektor, pangalaenud. Siis 
on vaja fantaasiat, head pangadirekto- 
rit, häid närve ja peale kõige selle veel 
hulljulgust. 

Kas filmitegemiseks saadav toetus 

on kuidagi sõltuvuses publiku hul- 

gast? 


Anssi Mänttäri: Publiku peale ei 
maksa üldse loota. Kui film läheb halvas- 
ti, siis publikult saadavast sissetulekust 
ei jätku muuks kui lehereklaami kinni- 
maksmiseks. Aga kui film läheb publiku 
hulgas paremini, võib see juba tagada 
võimaluse teha kohe uus film. 

Eila Hutri: Meil on küllalt lai toetuste- 
süsteem — sihttoetused, eri maakondade 
ja linnade kunstnike abirahad jne. Ehkki 
need on nii väikesed summad, et nad ei 
mängi kuigi suurt osa pika filmi juures, 
on neist lühifilmi, tegemisel suur abi. 


Kui palju käib publik Soome filme 

vaatamas? V 
Anssi Mänttäri: «Tundrlatu sõduri» uus 
versioon tõi kinodesse pool miljonit ini- 
mest. Ka Spede Pasaneni komöödiatel on 
suur publikumenu, samuti umbes pool 
miljonit. Spede filmide kvaliteedile ei esi- 
tata suuri nõudmisi, sellele vaatamata 
lähevad nad hästi. Ilmselt on igal maal 
oma komöödiakangelane, keda jälgitakse 
ja kelle tähendus filmikunsti seisukohalt 
pole kuigi suur. Tagantjärele võib 
mõelda, kas ta peegeldas oma aega või 
mitte. Kui film, millel on küllalt kõrged 
kunstilised eesmärgid, läheb hästi, siis 

juhtub väga harva. Tavaliselt jääb arv 
10 000 või isegi 5000 peale pidama. See on 
lausa uskumatu. Aga seegi ei näita kogu 
tõde. Näiteks minu «Armastusfilmi» 
käis kinos vaatamas 5000 inimest, ent 
kui seda nüüd näidati televisioonis, vaa- 
tas seda 700 000 inimest. See oleks juba 
normaalne. Muidugi, televisioon saab 
filmid odavalt kätte. 

Kas Soome filme ka 

müüakse? 
Anssi Mänttäri: Õieti mitte. Ega see lä- 
hegi korda. Kulutused selleks, et õnnes- 
tuks midagi müüa, on nii suured, et 
sama rahaga saab juba uue filmi teha. 
Igal festivalil muidugi ikka mingi film 
kuhugi müüakse, aga hinnad on sellised, 
et tegemist on pigem kultuuriekspor- 
diga, mis majanduslikult pole kuigi tu- 
lemusrikas. 

Aga kas teised Põhjamaad ei huvitu 

Soome filmist? 
Anssi Mänttäri: Teised Põhjamaad ei 
vaata õieti Soome filme ja soomlased ei 
vaata teiste Põhjamaade filme. Aeg-ajalt 
muidugi esitatakse meil mõni Rootsi, 
Taani, juhtub, et isegi Islandi film. 
(Norra filme pole peaaegu näha.) Aga 
neid käiakse vähe vaatamas. Filmi sisse- 
tooja on saanud ilmselt filmifondilt 
eritoetust. 


välismaale 


Kas oleks mõeldav, et Soome filmi 
tase tõuseks plahvatuslikult ja Soome 
film jõuaks seeläbi muu maailma 
teadvusse? 


Anssi Mättäri: Seda me sooviksime. Ja 
muidugi on võimalik, et üks film avab 
tee, lööb nagu pudelil korgi pealt ja teised 
filmid tulevad järele. Aga see ei sõltu 
ainult filmide kvaliteedist. Kindlasti te- 
hakse maailmas mitmel pool huvitavaid 
filme, võib-olla näiteks Koreas või kui 
tahes ootamatus kohas, aga me ei näe 
neid. Enamasti on tegemist liiga väikese 
rahvaga, kelle filmid ei jõua rahvusvahe- 
lisse ringlusse. 


Milline on filmi osa soome kultuuris? 


Timo Linnasalo: Filmi vaadatakse 
praegu enamasti televiisoriekraanilt. Ki- 
noskäimine hakkab olema juba margi- 
naalne nähtus. 

Anssi Mänttäri: Selline tendents on eba- 
meeldiv ja ohtlik. Filmi enda areng on 
olnud positiivne. Veel 50. aastail elas 
film osaliselt kirjanduse abil: tähtsaks 
peeti neid filme, mis olid tehtud silma- 
paistvate raamatute põhjal või mis kuju- 
tasid kunagi elanud suurmeeste elu. 
Praegu aga hinnatakse neid filme, mille 
on sünnitanud nüüdisaeg, olgu tegemist 
kas või ajaloolise filmiga. Filmi kange- 


«Kuningas läheb Prantsusmaale». 


lased võivad olla väga tavalised ja argi- 
päevased, aga nad on kaasaja inimesed. 
Film on võitnud iseseisvust, ta on võit- 
nud endale koha kultuuris. Kuigi avalik- 
kuse hinnangutes pole ta veel võrdne 
kõigi teiste kunstiliikidega. 
Eila Hutri: Meil on organisatsioon ni- 
mega Filmi- ja Televisioonikasvatuse 
Keskus, mis on teinud üle kümne aasta 
sihikindlat tööd selle nimel, et rahvas 
kinos käiks. Mõningaid tulemusi on ka 
saavutatud. Varem peeti loomulikuks, et 
koolis ei õpetatud filmikunsti. See suhtu- 
mine on nüüd täielikult muutunud. Võib- 
olla osalt sellest tulenebki, et filmis on 
hakatud nägema kunstiliiki, varem peeti 
filmi ainult ajaviiteks, meelelahutuseks. 
Filmialane kasvatus ei torka võib- 
olla väliselt eriti silma, aga kes seda lä- 
hemalt on näinud, teab, et see on olnud 
väga sihikindel. Filmikasvatusega tege- 
levad inimesed toovad isegi filme sisse, 
ennekõike puudutab see noorsoo- ja laste- 
filme. Need jõuavad praegu juba meie 
kinodesse suures osas tänu filmikasvatu- 
sele, mis toimib ja mõjutab ometi 
filmide vastuvõttu. 

Kas oskate üldistada, millega Soome 

film praegu tegeleb? 
Timo Linnasalo: Seda üldistada tundub 
praegu võimatu: filmid on nii erine- 


vad — sisult, majanduslikelt võimalus- 
telt, kultuuriarusaamadelt. See oleks 
muidugi kriitiku ülesanne, ise olen filmi- 
tegija. 
Aastas tehtavate filmide arv on teil 
märgatavalt kasvanud. Kas see tä- 
hendab, et uut verd on juurde tulnud 
või on vanad tegijad ägedamalt tööle 
hakanud? 
Anssi Mänttäri: Uut verd pole tulnud 
just eriti palju. Aga viimase nelja 
aasta jooksul on tulnud uusi režissööre, 
kes on oma koha nii kindlalt sisse 
võtnud, et on teinud filme sagedamini, 
kui varem tavaks oli. Ka see on aidanud 
filmide arvu suurendada. 


Kust seda uut verd tuleb? Kas filmi- 
koolist? 


Timo Linnasalo: Soomes on filmikooli- 
tus koondatud tarbekunstiinstituudi vas- 
tavasse osakonda. Nii väikeses kultuuris 
on oma filmikool teataval määral majan- 
duslik luksus. Aga see kool on tegutsenud 
juba 50. aastate lõpust peale. Koolist on 
välja kasvanud suurem osa soome filmi- 
tegijaist — kõigil erialadel. Režissööre 
on küll tulnud ka väljastpoolt kooli. 
Filmikooli mõju soome filmikunstile 
on olnud suurem, kui seda tahetakse tun- 
nistada. See on samaaegselt nii positiivne 

kui ka negatiivne mõju. Ühelt poolt on 
kutseoskuste tõus 50. aastaist tänaseni 
olnud tohutu. Teisalt on kool mõnevõrra 
kasvatanud ka bürokraatlikku suhtumist 
filmikunsti. Sellist suhtumist on tõrju- 
nud need inimesed, kes on tööle asunud 
filmikoolis käimata. 


Kas filmiharidust käiakse ka välis- 
maal omandamas või on see haruldane 
nähtus? 


Timo Linnasalo: See on üsna harv juhus. 
Peaaegu pidevalt on küll 1—2 soomlast 
õppimas Moskvas ÜRKI-s, aga see kooli- 
tus on mitmete puhul tühja jooksnud. 
ÜRKI koolitusega on meil raske läbi 
lüüa, Soome ühiskond funktsioneerib tei- 
siti. 


Internatsionaalsus ja 
soome filmikunstis? 


rahvuslikkus 


Anssi Mänttäri: Mõned meie filmitegijad 
püüavad muidugi ilmselt ületada rah- 
vuse piire: nad üritavad teha nii amee- 
rikalikke filme, et need suudaksid võis- 
telda Ameerika filmide endiga ja levida 
maailmas seda teed pidi. Mina sellisesse 
võimalusse ei usu. Ainus võimalus jõuda 
rahvusvahelisele areenile on minu mee- 
lest see, kui filmis rõhutatakse rahvus- 
likku poolt. Filmi tehes ei peaks taotlema 
luua võimalikult head, vaid võimalikult 


isikupärast filmi, ja seegi ei tähenda min- 
git erilisuse taotlust. Tegija peab täitma 
teatava tühimiku selles kuntiliigis. Sa- 
mal moel võib minu arvates rahvuslik 
filmikunst läbi murda rahvusvahelisele 
areenile kõige paremini siis, kui ta täidab 
ühe tühimiku internatsionaalses kultuu- 
ris, st et ta on rahvuslikult huvitav. 
Nii toimus omal ajal, kui Poola film tõu- 
sis tänu Wajdale ja Tšehhoslovakkia 
filmid levisid üllatavalt hästi kogu Eu- 
roopas. Need olid selgelt rahvuslikud 
filmid. Rahvuslikkus toidab kunsti kõige 
paremini. Muidugi ei tähenda see ainult 
sissepoole suunatust. Impulsse tuleb 
vastu võtta igalt poolt, kus head 
kunsti tehakse. 


Kuidas Soome TV valib esitatavaid 

filme? 
Anssi Mänttäri: Osa filme, mida tele- 
visioonis näidatakse, on kindlasti pari- 
mate hulgast. Aga ise olen lavastanud 
12—13 pikka mängufilmi, enda meelest 
kolm parimat pole teleekraanil olnud. 
Üks neist küll vist jõuab sinna, üle- 
jäänud kaks vaevalt niipea. Ja kritee- 
riume pole otsustajal vaja esitadagi, ära- 
ütlemine toimub põhjendusega: see film 
ei sobi meie programmi profiiliga ..., 
Timo Linnasalo: Televisioon — nii tiik- 
lik kui ka MTV — on hakanud loendama 

vaatajate hulka. Muide, oma filmisaade- 
tega on TV teinud soome filmikunstile 
karuteene. Neis saadetes on väidetud, et 
Soome filmid on kehvad ja keegi ei lähe 
neid vaatama. Inimesed vaatavad seda 
saadet kodus ega lähegi kinno. Õnneks 
on erandeid. Tendents, et TV juhtkond 
ajab taga võimalikult suurt auditooriu- 
mi, on kohutavalt ohtlik. See tähendab, 
et kultuurililledest jäetakse kasvama 
ainult üks, ja seegi on ohakas... 


Kas Soomes on probleeme stsenaariu- 

midega? 
Anssi Mänttäri: Kriitikud ja filmiala 
bürokraadid väidavad alati, et stsenaa- 
rium on suurim probleem. Mina sellega 
nõus ei ole. Probleem on ikka režissuu- 
ris. Režissöörist oleneb, kas film kukub 
või tõuseb. Kui tõesti pole head stse- 
naariumi, võib ju ka kirjanduse järgi 
liikuma hakata. Kuid hea kirjandus- 
teose võib niisama hästi ära rikkuda 
kui algupärase stsenaariumigi. Küs*- 
mus on selles, kas režissöör suudab 
ainet käsitleda isikupäraselt ja hu- 
vitavalt. 

Millised tegurid mõjutavad teie ar- 
vates soome filmikunsti tulevikus? 
Anssi Mänttäri: Väga raske küsimus. 
Kavatsen alustada sügisel uut filmi, aga 


kuidas seda finantseerida, seda ma 
praegu ei tea. Nii et tulevik teeb ikka 
veidi skeptiliseks. Majanduslik reaalsus 
ripub kogu aeg pea kohal ja raske on 
arvata, kuhu pöördub kunstiline külg. 
Kui tõesti läheb nii, et sihtkapital tõm- 
bab abirahasid veelgi vähemaks, läheb 
mõni produtsent pankrotti, sest tema fil- 
me pole piisavalt vaatamas käidud. Sel- 
lised asjaolud võivad üsnagi palju mõju- 
tada. Näiteks võidakse sihtkapitalile kui 
riiklikule institutsioonile esitada nõud- 
mine, et toetusi tuleb anda filmidele, 
mida käiakse vaatamas. Aga seda on ju 
täiesti võimatu ette teada! Ja igal juhul 
mõjutab see filmitegijaid. Need, kes 
nõustuvad väljastpoolt tulevate nõud- 
mistega, saavad oma ideed läbi suruda. 
Selline oht on olemas. Ja rahapuudus 
võib mõjutada veel sel moel, et filmi vä- 
line vorm kui ka sisu, teemad muutuvad 
senisest anarhistlikumaks. 
Eila Hutri: Eks igaüks meist tahaks olla 
ka soome filmikunstile mõju avaldav te- 
gur, aga tähtsaim küsimus on, kes saab 
ja suudab... 
Paljudes kultuurivaldkondades on 
Soome ja Eesti kontaktid üsna tihe- 
dad. Millest tuleb see, et filmialased 
kontaktid on seni olnud vähesed ja 
juhuslikud? 

Anssi Mänttäri: Soome kinematorgafis- 
tidel on juba pikemat aega olnud suhted 
NSV Liidu Kinoliiduga. Selle kaudu on 
igal aastal käinud mõni filmiinimene 
Soomes — see on olnud kirgiis, ukrain- 
lane või keegi muu, eestlast pole mulle 
selles liinis vastu tulnud. Meie hõimu- 
sugulust pole kunagi neis suhetes rõhu- 
tatud. Nüüd , pärast Tallinnas veedetud 
nädalat tundub mulle, et need suhted 
avarduvad ja et siit kasvab välja pidev 
läbikäimine Soome ja Eesti filmitegijate 
vahel. 


Milliseid küsimusi selle nädala jooksul 

on arutatud? 
Anssi Mänttäri: Minu arvates on kõige 
kasulikum see, et oleme väga palju rääki- 
nud filmidest ja filmide sisust. See on 
tegijatele alati kõige tähtsam. Arutati 
ka delegatsioonide vahetust tulevikus. 
Tahame seda läbi viia nii, et neli 
imimest Eestist käib igal aastal Soomes ja 
vastupidi. Oleme uurinud muidki koos- 
töövõimalusi, need pole küll veel konk- 
reetsed. Muidugi rõhutame seda, et 
koostöö peab lähtuma mingist ideest, nii 
et film ise nõuaks seda. Pole vaja teha 
koostööd koostöö pärast! 


Olete vaadanud siin küllalt palju 
Eesti filme. Mis mõtteid need on 
äratanud? 


Timo Linnasalo: On selge, et kui soom- 
lane tuleb Eestisse, mõtleb ta olukorrale, 
milles ta ise teeb filme, ja olukorrale, 
mis on Eestis. Ja sel viisil vaadates 
ütleksin, et Eesti filmi vaevavad samad 
asjad mis Soome filmigi. Eesti film 
tahab erineda üleliidulisest keskmisest, 
parimal juhul võib see ka õnnestuda. 
See on täpselt sama asi, kui soom- 
lased püüavad tahtlikult teha teist 
laadi filme kui Ameerika omad, mida 
soome publik kõige rohkem vaatab. 
Tulemus ei ole ilmtingimata hea. Aga 
oleme näinud siin väga huvitavaid filme 
isikupärastelt filmitegijailt, tihedalt ees- 
ti kultuuriga seotud töid. On tähtis, et 
näeme neid. 


Eila Hutri: Multifilmide kohta võiks 
öelda, et siinsed filmid on väga head ka 
maailma mastaabis vaadatuna. Kindlasti 
on sellele kaasa aidanud, et multifilmi 
jaoks on leitud raha. Siin on stuudio, 
kus töötab umbes 40 inimest. Kui võrrel- 
da Soome oludega, kus üks inimene teeb 
valmis terve multifilmi, siis paistab see 

Kaasaegne» 


loomulikult välja lõpptulemuses. Teeb 
rõõmu, et kui üht asja ikka tahetakse 
arendada, siis ta ka areneb! 

Erkki Peltomaa: Dokumentaalfilmidest 
meeldis «Dirigendid» — huvitav mõte 
jälgida laulupidu organiseerija töö läbi. 
Timo Linnasalo: Söödi «Jaanipäev» on 
seda laadi film, mida meil tehakse liiga 
vähe. Nähtus ise on meile muidugi tut- 
tav. Teame, kuidas põrkavad kokku lin- 
nakultuur ja vana rahvakultuur, kuidas 
vale elukeskkonnaga hävitatakse ini- 
mest. Soome pole mingi «arhitektuuri 
tõotatud maa», nagu välismaal arva- 
takse. Elukeskkond on Soomes rikutud 
nagu igal pool mujalgi. Söödi film rää- 
gib sellest, mis juhtub inimesega, kui ta 
satub elama uusrajeoni. See pole ainult 
teie probleem. 

Anssi Mänttäri: Mängufilmide juures 
paneb muigama, et nad on sama tüüpi 
nagu Soomegi omad. Tõsi, neis on ka 
mingi vene joon, sellest hoolimata, et 
nad on selgelt Eesti filmid. Aga ka 
mitmes Soome filmis on vene jooni 
sees. Ka selle kaudu läheneme teine- 
teisele. Nähtud filmides tuli esile sama 
pürgimus jätta süžee kõrvale ja rõhutada 
rohkem neid tähtsaid sündmusi, mis 
toimuvad inimese sees. Sellest on natuke 
kahju, sest vaatajat saab kergemini kaa- 
sa tõmmata, kui filmis on selge lugu. 


F. Dostojevski «Ülestähendusi põranda alt» Timo Linnasalo nüüdisaja-töötluses. 


Ehk nagu ameeriklane ütleb — good 
story well talked. Sellest jääb mõlemal 
pool lahte puudu. Ja sellega kaasnevad 


nii head kui ka halvad jooned — meil 
mõlemal. 
Sel sügisel korraldatakse Soomes 


Eesti filmipäevad. 


Timo Linnasalo: Soome Filmikunsti 
Sihtkapital korraldab Helsingis oma ma- 
ja kinos mitme päeva jooksul Eesti 
filmide tutvustamise. See on tähtis üri- 
tus, kuna see on esimene samm, millega 
saame suhted liikuma. Saame 0Hel- 
singisse ürituse, mis tutvustab just ja 
ainult Eesti filme.- Loodetavasti seda 
laadi ettevõtmised tulevikus laienevad. 
Võib-olla hakatakse neid korraldama 
igal aastal. Aga teisalt võib tekkida 
probleem: milline on Eesti filmide saatus 
Soomes, kui need panna kommertskinno? 
Siis nad Soomes ei läheks, sest Soome 
on juba sedavõrd ameerikalike mõjude 
all. 

Lõputu lugu 


Liidu suurima (1,7 milj) tiraažiga filmi- 
ajakirja «Sovetski Ekran» ilme on alates möö- 
dunud aasta viimastest kuudest oluliselt 
muutunud. Selle eelduseks sai muidugi Kino- 
liidu kongress ning ajakirja peatoimetaja 
väljavahetamine. Nüüd avaldatakse pikemaid 
artikleid filmiautoritest, kellest siiani napilt 
kirjutati (A, German, K. Muratova), terava 
kriitika osaliseks on saanud seni puutuma- 
tud «pühadused» (S. Bondartšuk), palju on 
arvustatud filmilevi korraldamatust, rohkem 
tähelepanu pälvivad välismaised väärtfilmid, 
kaanelegi on jõudnud pildid Lääne näitle- 
jatest (Eesti «Ekraani» puhul on see praegu- 
seni välistatud). 

Aprillikuus ilmus ajakirja esimene nn noor- 
tetoimetuse koostatud number (nr 7), mille on 
täielikult kokku pannud 30-aastased kriitikud 
ning filmiajakirjanikud. Erinemata küll radi- 
kaalselt ajakirja teistest numbritest, on noorte 
väljaanne (see ilmub kord kvartalis) siiski 
oma näoga. Kõrvuti traditsioonilist laadi 
arvustustega võib 7. numbrist lugeda R. Bõ- 
kovi ning filmivaatajate telefonidialoogi, 
muidugi on seal A. Tarkovski loomingule 
pühendatud lehekülg, intervjuu J. Noršteini- 
ga jm. Kirjutises «Mis on hea — kas video- 
buum või kriminaalkoodeks?» käsitletakse 
meie videotehnika ja -fondide viletsat seisu- 
korda: kui siin midagi järsult ei parane, 
jäävad ka edaspidi mõjukamaks erakogud, 
sest ega paragrahvi ähvardusega videokas- 
settide levi enam peata. Välisfilmidest oli 
vaatluse all J. Machulski menufilm «Seks- 
missioon», mis meie kinodesse jõudis oluliste 
kupüüridega: mahendati poliitilist teravust, 
kärbiti välja naisnäitlejad, kes olid rõivasta- 
tud nii, nagu nõukogude massivaatajal näha 
ei kõlba, ära jäeti lõike ja repliike, mis pol- 
nud «ideoloogiliselt välja peetud» ning kõige 
krooniks monteeriti «Lenfilmis» juurde ka 
uus poolakeelne pealkiri «Nowe amazonki» 
(«Uued amatsoonid»). Tallinna filmihuvilis- 
tel on siiski olnud võimalus võrrelda se- 
daviisi «modifitseeritud» varianti varem Soo- 
me televisioonis näidatud originaaliga. 

Sergei Lavrentjevi artiklile tuleks lisada, 
et k.a 2. juulil andis NSV Liidu Kinokomitee 
esimees A. Kamšalov KTV filmiperestroikat 
puudutaval foorumil sõna, et edaspidi välis- 
filme enam ei kärbita, neid lihtsalt kas oste- 
takse või jäetakse ostmata. Ons see lootus 
lohutus? S. T 


Alles see oli, kui meie keskajalehed raevu- 
kalt kritiseerisid välisfilmide repertuaari. 
Artiklite peamine mõte oli, et meelelahutus- 
ja kommertsfilmid demoraliseerivad vaa- 

Välismaiseid linateoseid süüdistati nö fron- 
taalselt, pööramata tähelepanu nende kunsti- 
väärtusele. Lindpriiks kuulutatute loetelus 
seisid kõrvuti maotu «Sinine paradiis» ning 
«Lahutus Itaalia moodi», primitiivne «Disko- 
tantsija» ja «Džässis ainult tüdrukud». Võiks 
koguni oletada, et kinopatriotismi seesugune 
puhang tekkis kellegi näpunäitel. Ent pigem 
avaldus siin teravalt meil aastatepikku kul- 
tiveeritud suhtumine välismaisesse filmi kui 
mingisse varjatud pahesse. 

Kinofikatsiooni ja Filmilaenutuse Peavalit- 
suses on välisfilmide toimetamise ja dublee- 
rimise osakond. Juba nimetus osutab, mida 
siin eelistatakse, mis on esmatähtis; kuid ega 
see kedagi hämmastagi. Kellelegi ei tule pähe 
küsida, miks üldse on vaja välismaiseid filme 
«toimetada»? Säärane küsimus mõjub üle- 
mustele ilmselt pühaduserüvetusena. Kuidas 
siis teisiti, see on ju traditsioon, ja pealegi 
ammune traditsioon! 

Tõepoolest, ammune — välisfilmide «toime- 
tamise» = traditsiooni rajas juba 0. Eisen- 
stein, kes kahekümnendate aastate algul 
lõikas Fritz Langi kolmetunnise šedöövri 
«Mängur doktor Mabuse» hasartselt ümber 
poolteisetunniseks agitfilmiks nimetusega 
«Kullatud roisk». Vaevalt et tänased «ümber- 
lõika jad» seda ajaloolist fakti mäletavad. Re- 
volutsioonijärgsed äärmused — nõnda võib 
südant kõvaks tehes seletada hilisema maitre'i 
õelat tegu —, on tänaseks asendunud harilike 
ametnike bürokratismiga. 

«Meie nõukogude vaatajale pole seda vaja» 
on «toimetajate» peamine tööloosung. Sellega 
relvastatud onud-tädid kõrvaldavad välis- 
maalt ostetud filmidest episoode, tegelasi, 
terveid süžeeliine . 

Kuid näiteks mina olen samuti nõukogude 
vaataja, ja kujutlege vaid, et ma tahan väga 
näha Bernardo Bertolucci lavastatud «Kon- 
formisti». Üks tund ja viiskümmend viis 
minutit kestnud värvifilm on vapustanud 
kõiki, olgugi et vaieldava, kuid ometi veenva 
režissöörikontseptsiooniga. Meie kinodes sama 
nime all jooksnud film vapustas peamiselt 
sellega, et võimatu oli üht episoodi teisega 
seostada ning üldse taibata, mis mustvalgel 
ekraanil tunni ja kahekümne viie minuti 
jooksul toimus. 

Toodud näide on krestomaatiline ning filmi- 
maailmas ülihästi teada. Just nimelt «Kon- 
formisti» lugu meenutati M. Gorki nim 


stuudios, kui valmistuti meie filmilevisse 
andma Fellini « Amarcordi». Seda lühendati 
esmalt samuti tubli pool tundi, ent meelde 
tuletades skandaali Bertolucciga, mõeldi jä- 
rele ning veendi ülemusi vähendama kärpeid 
miinimumini. Kuid «Amarcordi» juhtum on 
erand. Reegliks on hoopis muu. 

1973. aastal tuli meie filmilaenutusse Akira 
Kurosawa «Dodeskaden». Pealkirjastati see 
aga teisiti — «Trammirataste mürinal» —, 
et oleks arusaadavam. Isegi sõna «dodeska- 
den» jäeti dubleerimisel fonogrammist välja. 
Ilmselt peeti seda rataste kõlksumise hääli- 
kulist imitatsiooni liiga jaapanipäraseks ning 
meie vaatajale ülearuseks. Venekeelses va- 
riandis kujutab hull poisike trammi uue kõla- 
kombinatsiooniga «dodetutam». Mis seal ikka, 
täitsa vajalik muudatus! 

Kahe tunni ja kahekümne minutisest fil- 
mist lubati meil näha ainult üks tund 
ja kolmkümmend minutit. Arvatavasti tundus 
film ametnikele pikk ning nad otsustasid 
muuta selle n-ö dünaamilisemaks. Aga võib- 
olla hoopis kardeti, et jaapani «põhja» vabad 
kombed võivad kahjulikult mõjuda nõukogu- 
de noorte ebateadlikule osale? 

«Dodeskaden» on Kurosawa esimene värvi- 
film. Režissöör nägi vaeva, lõi oma värvus- 
dramaturgia, ent meie vaatajale näidati filmi 
mustvalgena. Ma ei suutnud kaua taibata, 
miks. Hiljem sain teada: seoses värvifilmi 
terava defitsiidiga oli võetud vastu «tark 
otsus» lasta värvilisena ekraanile ainult ko- 
dumaised filmid. Meil olevat tarvis propa- 
geerida oma kunsti. Muidugi. Ent kunsti! 

Üks paremaid Itaalia poliitilisi filme, Da- 
miano Damiani «Politseikomissari ülestun- 
nistus vabariigi prokurörile», tuli ekraanile 
mustvalgena, sest värvi oli vaja mõnele 
«Njurka elu» tüüpi pildile. «Serafino», kus 
hiilgavalt esines Adriano Celentano, mustval- 
gete koopiate eest peame olema tänulikud 
mingile armetule komöödiale «Diplomiga 
Zozulja», Stanley Krameri filmi «Õnnista 
loomi ja lapsi» värvi kadumise eest täname 
mõnd «Suviste unenägude» või «Pompeji viim- 
sete päevade» vaimus filmi... 

Kuid keda tuleks tänada Roman Polahski 
«Tessi» mustvalge (ja enam kui poole tunni 
võrra lühema) variandi eest? See film nimelt 
sai «Oscari» ja «Cösari» parima operaatori- 
töö (ja järelikult ka värvilahenduse) eest. 

Kestuselt jaotatakse kõik välisfilmid meil 
kolme rühma. Kahejaolised, kestusega kaks 
tundi kümme (harva kakskümmend) minutit; 
ühejaolised kassafilmid — neil lastakse armu- 
likult meie silma rõõmustada üks tund ja 
kolmkümmend (vahel ka nelikümmend) minu- 
tit; ja viimaks need, mida filmilaenutuse 
ülitarkade asjameeste arvates «rahvas ei vaa- 
ta». Siin on demonstreerimise piirajaks tund 
viisteist minutit, vahel koguni tund ja viis 
minutit. 


Millele säärased piirangud õieti tuginevad? 
Kas filmide kunstiväärtusele? Ons selles min- 
gi süsteem? On küll. Süsteem väljendub kahes 
sõnas: kärpida kõike. 

Ühtviisi innukalt lühendatakse ülemaailm- 
selt tunnustatud šedöövreid ja tõesti ebaõn- 
nestunud filme. On tunne, et toimetamisosa- 
konna töötajatel hakkavad lihtsalt käed väri- 
sema, nähes mittevene kirjadega filmikarpe. 
Aga seda kõike pole muidugimõista vaja mitte 
vaatajatele. Seda on vaja filmilaenutusele. 
Kui film ei kesta mitte üks tund ja neliküm- 
mend minutit, vaid tund ja kümme minutit, 
saab päevas anda kaks seanssi rohkem ning 
järelikult paremini täita finantsplaani. Kui 
raha on käega katsuda, ei hakka keegi pärima, 
kuidas see on saadud. Seega milleks meile 
«Tootsie», «Maria Brauni abielu», «Daniel», 
«Reis Indiasse», «Jahipidu» jne, jne algu- 
pärasel kujul? 

Hiljuti kuulsin õudust tundes mitmete va- 
rasemate aastate tähtteoste ostust. Hästi, 
Fellini +8 !/2» on mustvalge, kestab kaks 
tundi viisteist minutit, seda vahest ei puudu- 
tatagi. Aga ameerika režissööri Francis Ford 
Coppola «Kõnelus» on üks tund viiskümmend 
kaks minutit pikk. See tähendab, et parimal 
juhul näete lisaks mõne amerikanisti kümne- 
minutist esinemist, kus selgitatakse Coppola 
eksikäike. Ja filmi näidatakse nagu kahe- 
seerialist. Kuid halvem võimalus — ikka see 
tund ja kolmkümmend. 

«Amadeus» kestab kaks tundi neliküm- 
mend minutit, «Fanny ja Alexander» ning 
«Gandhi» — koguni üle kolme tunni. 

Muide, ei maksa erutuda. Alati võib ju 
minna teise kinno, kus näidatakse originaal- 
kujul filme «Testament», ««Mercedese» juhi 
toimik», «Vasika aasta», «Katsu ellu jääda» 
ja nõnda edasi, lõputult... 


SERGEI LAVRENTJEV 


Ajakirjast «Sovetski Ekran» 
tõlkinud SULEV TEINEMAA 


Marc Chagall. Üksindus. 1933. The Tel Aviv Museum, Tel Aviv. 


Marc Chagall. Ajal pole kaldaid. 1930—1939. Moodsa Kunsti Muuseum, New York 

Eesti külast maailmajao tippu 


Eesti muusikaloos pole vist kontrastirohkema saatusega isiksust kui oli Olav 
Roots. Põlvnedes eesti maasoolasest keskkonnast (isa Udernas koolmeister), päris 
ta küll tugevad kultuurilised ideaalid, märksa napimalt aga majanduslikke eel- 
dusi nii kuluka ja riskantse eriala omandamiseks kui muusika. Vaid erakordne anne 
ja tohutu töövõime tõstsid ta professionaalses muusikas nähtavale kohale. Kui edu 
näis stabiliseeruvat, varises kogu ehitus ootamatult kokku... Nähtavasti just see 
asjaalu kurnas ta tervist niivõrd, et ka lõplik varing tuli järsku ja enneaegselt 
(63-aastaselt). 

S-aastaselt alustas ta klaveriõpinguid Pärnus (õpetajaks 1. Eschtam- Adamson), 
edasi Tartu Kõrgemas Muusikakoolis (A. Hippius, A. Lemba), viimases tutvus 
ta viiuliga ja jätkas tõsisemaid kompositsiooniõpinguid (H. Eller). Dirigendiks too- 
kord Eestis õppida ei saanud, kuid juba 19-aastaselt sai ta siiski kätt proovida 
«Vanemuise» aiakontserti juhatades. Õnneliku juhuse tõttu pääses vastne dirigent 
ka Riia ja Kaunase orkestri ette eesti muusikat esitama. 

Tookord toetas teda Heino Elleri autoriteet, kes tegi kõik oma andeka õpilase 
jaluleaitamiseks. Tema õhutusel sooritas Roots 1931. aastal pärast Tartu Kõrgema 
Muusikakooli lõpetamist justkui ühe hooga Tallinna Konservatooriumi lõpueksa- 
mid nii klaveri kui ka kompositsiooni erialal. Elleril ja teistel sõpradel õnnestus 
hankida Rootsile raha õppereisideks 1933. aastal Pariisi, kaks aastat hiljem taas 
samasse A. Cortot' kursustele; 1937. aastal täiendas ta ennast dirigendina juba 
Viini Muusikaakadeemia juures, külastas dr F. Weingartneri loenguid, suvel osales 
aga Salzburgi muusikakursustel, kus tookord olid pedagoogideks N. Malko, B. Baum- 
garten, C. Krauss ja B. Walter. Nüüd avanesid ka kodused uksed avaramalt. 
Lisaks avalikele sümfooniakontsertidele juhatas ta «Estonias», 1938 G. Donizetti 
«Don Pasgualet», 1939 F. Auberi «Fra Diavolot». Ja 1939. aastal kutsutigi O. Roots 
Eesti Ringhäälingu orkestri peadirigendiks, kus ta saavutas koosseisu järsu kasvu 
ja pani suurt rõhku algupärase repertuaari esitamisele. Lausa programniiliselt 
kõlavad ta sõnad 1939. aasta «Raadiolehes» nr 52: «Eesti heliloomingu võimalikult 
sagedane ettekandmine on kahtlemata ringhäälingu orkestri olulisim, tulemuste- 
tähtsam ja hinnatavam ülesanne. Sel teel saab elavaks ja mõjustavaks meie rah- 
vuslik helilooming, nii tutvub temaga kogu rahvas, õppides üha enam mõistma ja 
hindama rahvusliku muusika hingelähedasemat tukset ja kunstilist väärtust. See 
tiivustab ikka intensiivsemale tööle ka neid, kes end pühendanud loomingule.» 
Öeldu tõestuseks kõlasid orkestri esimesel uusaasta raadiokontserdil (1. I 1940) vaid 
eesti helitööd: A. Uritamme «Fantaasia», H. Elleri «Koit» ja «Videvik», E. Aava 
«Eesti tants», E. Tubina «Kolm eesti tantsu», A. Lemba «Hällilaul», E. Kapi «Neli 
temperamenti». Järgnema pidi suur Beethoveni sari, mis sai vaid alata ja pidi kat- 
kema sõjaolude tõttu. Selle kavatsuse realiseeris ta alles aastate pärast — Bogotäs. 
Kuid suurimaks teeneks eesti muusikale olid tema Tubina-interpretatsioonid, Tubina 
sõjaeelse ja -aegse loomingu esmaesitused. 

Olav Rootsi muusikaautoriteet kinnistus eriti tugevalt pärast 1940. aasta vapus- 
tavaid sündmusi. Peale püsitöö konservatooriumis ja orkestri juures usaldati temale 
kogu kavandatud Moskva dekaadi muusikaline ettevalmistamine. Ta organiseeris 
komisjone ja alakomisjone, rändas mööda maad, et välja selgitada parimad koo- 
rid, koloriitsemad rahvusliku muusika kandjad, et neid lülitada dekaadile sõit- 
jate koondrühma. Hooaeg 1940/41 oli talle vist küll elu tegevuskirevamaid... 
da siis tuli sõda, lagunenud orkester, lõpuks kultuurivaremed... 

1944. aasta sügisel lahkus O. Roots Eestist. Aasta pärast loeme tema intervjuust 
Rootsis ilmunud ajalehele «Välis-Eesti» (nr 50, 16. XII 1945, rubriigis «Nädala 
jutuajamine»): «Minul ei ole ju midagi öelda! Ja mida ongi kirjutada inimesest, 
kel isegi arhiivikohta pole, ning kelle ainuke nn. «kindel koht» on kord lauluõpetust 
nädalas ja seegi rongimatka taga Sigtunas — sealse Eesti gümnaasiumi juures. 

68 [— — —)] Olen esinenud siin ja seal, aga kui kõnelda minu enese tahtmisest, siis 


pole sellel vähematki kaalu, sest töötamiseks siin dirigendina väljavaateid ei paista 
olevat (— ——), sest Rootsis on suuri sümfooniaorkestreid ainult kolmes linnas — 
Stockholmis, Göteborgis ja Malmös. Seda on siiski sedavõrd vähe, et kõigil rootsi 
jõududelgi ei jätku võimalust nende juures tegutseda, rääkimata siis võõrast.» 
Ja küsimusele tulevikukavadest vastab ta siiralt: «Mul ei olegi neid. Ma ei julge 
neid veel püstitada, sest nii palju ebakindlust on õhus (— — —).» 

Kõigele vaatamata suutis ta selleski olukorras esile tõusta — pianistina. 1946. 
aasta 1. veebruaril tõi ta Stockholmi Konsertföreningen'i orkestri ja C. Garaguly 
juhatusel esiettekandele E. Tubina Klaverikontsertiino, millesse kohalik kriitika 
suhtus soodsalt. Jätkus ka juba kodumaal kõrgelt hinnatud kammeransamblisti töö 
(algul koos C. Aumerega, hiljem teistegagi). Neil Rootsis veedetud ja tema jaoks 
siiski pooltegevusetult möödunud aastatel avaldas ta eesti kultuuriloos vist küll 
ainulaadsemad ja unikaalsemad Tubina sümfooniate kirjeldused — ja muidugi õpetas 
lapsi ning juhatas koolikoori «rongimatka taga». Nii möödus seitse aastat, kuni 
saatus paiskas ta sootuks uutesse oludesse, millest lähemalt Kadi Purru artiklis. 
Omalt poolt lisaksin aga veel ühe värvika ladinaameerika hinnangu... 

25. märtsil 1961 avati Buenos Aireses Teatro Colõn'is järjekordne kontserdi- 
hooaeg külalisdirigendi Olav Rootsi juhatusel. Kohaliku suurajalehe «La Nacion» 
arvustaja mainis oma ülitunnustavas arvustuses sel puhul järgmist: «Mullu toodud 
Olav Rootsi muusika tõlgitsemiskunsti üksikasjalikuma ülevaate juurde võime 
nüüd lisada, et ta on osutunud meie kontinendi autoriteetseimaks dirigendiks.» 


AVO HIRVESOO 


Olav Roots 30. aastate fotol. 


Olav Roots 70. aastate algul. 


Olav Roots Colombia Sümfooniaorkestri proovil. 


Eestlasest Colombia aukodanik 


Colombias, teisel pool Atlandi ookea- 
ni, on väga raske tajutavaks teha eesti 
kultuuri omapära. Piirjooned vene ja 
teiste liiduvabariikide rahvuskultuuride 
vahel kipuvad ähmastuma. Igasugused 
abstraktsed ja teoreetilised seletused 
suubuvad ikka umbkaudsuse ja ligilähe- 
duse uttu. Ent viidates oma päritolule 
samast maailmanurgast, kust oli Colom- 
biasse tulnud maestro Olav Roots, koh- 
tate võõrapärase kaasvestleja näol taas 
selginevat ja mõistvat, samas väga lugu- 
pidavat naeratust. 

Kuhu küll pole sõda meie kaasmaa- 
lasi pillutanud! Maailmas ei ole vist 
riiki, kus ei elaks vähemalt üks maarja- 
maalane. Ajaloo keerukatel ja vastuolu- 
listel etappidel on suurem osa väliseest- 


KADI PURRU 


lasi otsinud küsitavat toetuspunkti are- 
nenud Lääne-Euroopa või Põhja-Amee- 
rika riikides. Ka Eesti Ringhäälingu 
sümfooniaorkestri noor andekas dirigent 
Olav Roots sattus 1944. aasta sõjakeeri- 
ses Rootsi. Jätkates seal aktiivset muusi- 
kalist tegevust, esines ta dirigendina ja 
pianistina nii Rootsis kui ka teistes 
Euroopa maades ja linnades: Münche- 
nis, Hamburgis, Zürichis, Londonis jm, 
kuni ta 1952. aastal kirjutab alla Colom- 
bia Rahvusliku Konservatooriumi (Con- 
servatorio Nacional de Musica) pedagoo- 
gi ja sümfooniaorkestri dirigendi töö- 
lepingule. See geograafiliselt nii oota- 
matu pööre Olav Rootsi elus sai teoks 
tänu tolleaegse Colombia Rahvusliku 
Sümfooniaorkestri (Sinfonica Nacional) 

esimesele viiulile — eestlasele Hubert 
Aumerele.* Ent astutud samm osutus 
saatuslikuks. Soostudes esialgu vaid aas- 
taks täitma töökohustusi Colombias, ei 
võinud Olav Roots ilmselt arvatagi, et 
ta jääb sellele kaugele ja eksootilisele 
maale kogu eluks, muutudes sealse muu- 
sikakultuuri harijaks ja suunajaks; et 
temast saab Colombia aukodanik, mille- 


* Hubert Aumere tegevuse kohta 
Colombias põhjalikumad andmed puuduvad. On 
teada, et Colombia Rahvusliku Sümfooniaorkest- 
riga sidus HA end 1950. aasta lõpus. Tegutsedes 
orkestri kontsertmeistrina esines HA sageli ka 
Kohaliku muusikakriitika hinnangud 
tema esinemiste kohta on olnud alasti kiitvad ja 
Colombia muusikaüldsus hindab kõrgelt HA tee- 
neid. HA tegutses Colombias 1955. aastani, siir- 
dudes siis (0. Rootsi lese Astrid Rootsi andme- 


muusikalise 


solistina. 

kohase medali president Heras Restrepo 
talle 1967. aastal üle annab; et Lõuna- 
Ameerika mullas, Colombia pealinnas 
Bogotäs asuval saksa kalmistul leiab 
puhkepaiga tema põrm. 


Olav Rootsi saabumisega Colombiasse 
1952. aasta lõpul algab tema küpse ea 
jõuline ja väidetavalt ka määravaim 
loomeetapp. Algab uus ajajärk ka Co- 
lombia süvamuusika arengus. Perioodi 
20. VII 1953, päevast, mil Olav Roots 
astus esmakordselt publiku ette Colom- 
bia Sümfooniaorkestri (Orguesta Sin- 
fonica de Colombia) peadirigendina, kuni 
30. 1 1974, päevani, mil ta suri, nime- 
tatakse Colombia muusikaringkondades 
+*Olav Rootsi ajastuks» (Za era de 
Roots). 


Iseloomustades kokkuvõtlikult Olav 
Rootsi muusikalist tegevust Colombias, 
leiab sealne kriitik Hernando Caro Men- 
doza, et seda saab väärtustada ainult 
ligilähedaselt — niivõrd hiiglaslik on 
olnud tehtu! Aastatel 1952—1974 oli 
Olav Roots kahe suure muusikalise kol- 
lektiivi, Colombia Sümfooniaorkestri ja 
Bachi-nimelise kooriühingu (Sociedad 
Coral Bach) peadirigent ja administra- 
tiivne juht, oli samal ajal pedagoog Rah- 
vusliku Ülikooli juures asuvas konser- 
vatooriumis (Conservatorio de Musica 
de la Universidad Nacional), esines soo- 
lokontsertidega ja klaverisaatjana, oli 
lugematute kammerkontsertide organi- 
seerija. Mälestusbrošüürist, mille andis 
välja Colombia Kultuuriministeerium 
aasta pärast Olav Rootsi surma, leiame 
statistilised andmed: Olav Roots on oma 
orkestriga 20 aasta jooksul ette kandnud 
200 helilooja loomingut kogu maailmast 
ning 26 Colombia helilooja ligi 150 teost. 

Ent võidukate arvude taga on, nagu 
märgitakse uurimuses «Muusika ajalugu 
Colombias», «... kakskümmend pik- 
ka aastat triumfe ja heitlusi, täis õnnes- 
tumiste ja raskustele allajäämise päevi, 
mille põhjused on enamikus tingitud 


Guillermo Uribe Holguin. 


maa ebastabiilsest olukorrast».' Riigis, 
mille majandus ja tööstus võitlevad 
suurte raskustega, ei eraldata just suuri 
summasid kultuuri tarbeks. «Maestro 
Rootsi töö oli range enesedistsipliini, 
ülima ennastsalgavuse ja suure andu- 
muse eredaks näiteks, mis sai riigi poolt 
nii tagasihoidlikult tasutud...»* Nii 
kirjutas Colombia nimekaim muusika- 
kriitik, Olav Rootsi üks lähedasemaid 
sõpru, maailmakuulsa Colombia poeedi 
Leõn de Greiffi vend Otto de Greiff. 
Colombia Sümfooniaorkestrile pandi 
alus valitsuse erakorralise dekreediga 
24. XI 1952. See aga ei tähendanud 
sugugi täiesti uue organisatsiooni sün- 
di. Pigem oli see vanale, ammuloo- 
dud organisatsioonile uue, elujõulisema 


vormi otsimine, efektiivsem ja kaas-* 


aegsem leping riigi mahajäänud majan- 
duslike tingimuste ning kasvavate kul- 
tuuriliste ambitsioonide vahel. 


Sümfoonilise muusika juured Colom- 
bias saavad alguse möödunud sajandi 
keskpaigast, kui Bogotäs hakkavad te- 
gutsema esimesed tõsist muusikat pro- 
pageerivad orkestrigrupid. 1846. aastal 
asutab Enrigue Price Bogotä Filhar- 
moonia Ühingu (Sociedad Filarmõnica 
de Bogotä), esimese 40 orkestrandiga 
sümfooniaorkestri Colombias, mis oma 
tegevuse kümne aasta jooksul jõudis 
korraldada 54 kontserti. Hääbuvaid 
muusikalisi algatusi püüdis taaselustada 
Enrigue Price'i poeg Jorge Price, rajades 
1882. aastal riigilt saadud dotatsiooniga 
Rahvusliku Muusikaakadeemia (Acade- 
mia Nacional de Musica), mille tegevusse 
oli planeeritud nii professionaalsete 
muusikute kasvatamine kui ka kontsert- 
tegevuse organiseerimine. 1910. aastal 
asub muusikaakadeemiat juhtima, mis 
tänu valitsuse 2. XI 1910 dekreedile muu- 
tub Rahvuslikuks Konservatooriumiks 
(Conservatorio Nacional de Musica), väl- 
japaistvaim Colombia helilooja Guil- 
lermo Uribe Holguin. 1920. aastal loob 
Holguin konservatooriumi baasil Süm- 
fooniakontsertide Ühingu (Sociadad de 
Conciertos Sinfönicos), «mis oma or- 
ganisatsioonilt sarnaneb vana konti- 


' J. 1 P. Escobar. Historia de la musica 
en Colombia. Colombia Ltda., 1980, lk 185. 

? 0. de Greiff. Olav Roots diez anos despues. 
Boletia de Programeas de Radio Nacional, 1984, 
nr 3. 

tooriumis. Ääremärkusena võib öelda, 


[ 4 i et niisugune õppejõudude-esinejate kut- 
| | id 4” sumine suuremate kultuuritraditsiooni- 
M dega maadest on Ladina-Ameerikas üld- 

| ks eit se väga levinud. Seda tingib ühelt poolt 
i ) rahvastiku etniline kirevus ja teiselt 
N poolt noorte rahvuskultuuride õhin kii- 

| v resti õppida vana maailma suurtest ees- 
| kujudest (milleks taasleiutada — jalg- 

K, e “ ratast?). Probleemid tekivad aga impor- 
| A ditud kultuuri mugandumisel rahvus- 

kultuuri. 


Rahvusliku Sümfooniaorkestri tege- 
vus dirigent Guillermo Espinosa juhti- 
misel aktiviseeris oluliselt Colombia 


OLAV ROOTS muusikaelu. Kontserttegevus muutus 


korrapäraseks, süvamuusika = tähtsai- 


TRAVECTORIA ARTISTIGA s maks stimuleerimis- ja propageerimis- 


vormiks said muusikafestivalid', üha 


* 1938. a toimus Bogotäs Iberoameerika muusika 
festival mitme Ladina-Ameerika riigi osavõtul. 

OMON MA MUKEKADOKUS 1945. aastast saavad alguse Cartagena muusika- 
festivalid. 


Olav Rootsi mälestusbrošüür, Colombia Kultuuri- 
ministeeriumi väljanne. 


nendi orkestritega».* Euroopas hariduse 
saanud ja end seal korduvalt täienda- 
mas käinud Holguin suudab orkestri 
taseme nii kõrgele viia, et saavad võima- 
likuks ka rahvusvahelise mainega solis- 
tide esinemised.* 

Seoses Rahvusliku Konservatooriumi 
üleminekuga Rahvusliku Ülikooli admi- 
nistratiivseks koostisosaks, organisee- 
rub 1936. aastal ümber ka Sümfoo- 
niakontsertide Ühing. Sünnib Colom- 
bia Sümfooniaorkestri otsene eelkäija, 
iseseisev organisatsioon Rahvuslik Süm- 
fooniaorkester, riikliku toetusega 32 000 
dollarit aastas. Seades eesmärgiks or- 
kestri kunstilise taseme olulise tõusu, 
sõlmib Colombia valitsus lepingud mitme 
Euroopa muusikuga: viiuldaja Herbert 
Froelichiga, altist Gerardo Rothsteiniga 
ja tšellist Fritz Wallenbergiga, kelle 
ülesandeks saab nii osalemine orkestris 
kui ka pedagoogiline tegevus konserva- 


' La Orguesta Sinfonica de Colombia. Bogotä, 


1954, lk 14. 
' 1927 — viiuldaja Remo Bolognini, 1931 — tšel- 
list Bougomil Sykora, 1932, 1934 — pianist 


Ignaz Friedman, 1932 — pianist Claudio Arrau, 
1933, 1935 — viiuldaja Joseph Matza, 1933 — 
74 viiuldaja Zimbalist jt. Esinemisel. 


sagedamini saabus Colombiasse rahvus- 
vahelise mainega külalisesinejaid." 
1947. aastal lõi Rahvusliku Sümfoo- 
niaorkestri loominguline stabiilsus kõi- 
kuma, dirigent Guillermo Espinosa suun- 
dus elama Ameerika Ühendriikidesse. 
Teda asendas äsja New Yorgis muusika- 
õpingud lõpetanud kolumbialane Jaime 
Leõn, kellel paraku jätkus entusiasmi 
vaid üheks aastaks. Kultuurilisi ette- 
võtmisi halvas ka Colombia erakorraline 
poliitiline situatsioon neljakümnendate 
aastate lõpul. Aasta 1948 on üks traagi- 
lisemaid Colombia ajaloos. 9. aprillil ta- 
petakse liberaalide partei vasakpoolse 
tiiva esindaja Jorge Gaitan. Järgneb 
mitmeaastane verine kodusõda liberaa- 
lide ja konservatiivide vahel, mille haa- 
vad veritsevad veel tänaseni. Kinnis- 
ideena painab vägivalla (hisp k — vio- 
lencia) teema Colombia kunstnike ja kir- 


* Mainigem mõningaid neist: 1938. aastal esines 
koos Rahvusliku Sümfooniaorkestriga pianist 
Arthur Rubinstein; 1941 tšiili pianist Claudio 
Arrau ning ungari päritoluga (Ameerika Ühend- 
riikides tegutsev) Bartõki ja Kodäly heliloomin- 
gu suurepärane esitaja Giörgy Sändor; 1946 osa- 
lesid Cartagenas korraldatud teisel muusikafesti- 
valil hispaania kitarrist Andr€s Segovia ja poola 
päritoluga Mehhikos elav viiuldaja Henryk 
Szeryng. 1947 esines Cartagenas viiulikunstnik 
Mischa Elman. 


Olav Roots ja Artur Rubinstein. 


Aukodanikuks pühitsemine. 


janike meeli. (Meenutagem meilgi tuntud 
Garcia Märgueze loomingut.) 

Rahvusliku Sümfooniaorkestri tege- 
vus sel ajal küll vaibub, ent siiski ei 
katke. Tänu Gerardo Rothsteini hoolit- 
susele ja juhtimisele, kellega Colombia 
valitsus oli sõlminud koostöölepingu 
1936. aastal, jätkuvad orkestri esinemi- 
sed külalissolistidega.” 

Rahvusliku Sümfooniaorkestri kont- 
serttegevus baseerus neil aastail rahvus- 
vahelise mainega külalissolistide esine- 
misel. See rahvusliku muusikaelu eden- 
damise kompromisslahendus kätkes sise- 
mist vastuolu. Ühelt poolt aitas sõja- 
järgse Euroopa keeruline poliitiline olu- 
kord ja kultuurielu ebastabiilsus (Co- 
lombiasse esinema sõitnud interpreedid 
olid enamjaolt kõik Ameerika Ühend- 
riikidesse emigreerunud eurooplased) 
kindlasti kaasa sellele, et rahvuslikud 
ääremaad maailma muusikaorbiiti üldse 


7 1948 — viiuldajad Jacgues Thibaud, Schön- 
bergi õpilane Adolf Busch, pianistid Rosita Re- 
kard, Rudolf Serkin, 1949 — pianist Nikita Ma- 
galoff, viiuldajad Jean Tomasow ning Joseph 
Matza. 1950 korraldati ülinoore dirigendi Roberto 
Benzi (s 1937!) juhtimisel suur turnee mööda 
Colombiat. 

1950. lõpul täienes orkester kahe uue solistiga: 
fagotimängija Alberto Fortinaga ja eestlasest 
viiuldaja Hubert Aumerega. 1951.—1952. a küla- 
lisesinejatest võiks mainida pianiste Lily Krausi, 
Wilhelm Backhausi, Jose 0Iturbit, viiuldaja 
Joseph Szigetit. 

tõmmati. Teisalt aga esitas külalisesi- 
nejate muusikaline meisterlikkus kõrged 
nõudmised Rahvuslikule Sümfooniaor- 
kestrile. 1936. aastast kestnud Rahvus- 
liku Sümfooniaorkestri tegevus oli kas- 
vatanud küllalt laialdase ja nõudliku 
muusikapubliku ning välja töötanud 
hinnangukriteeriumid, mis vajasid kin- 
nistumist ja edasiarendamist. Vajadus 
tõusta vana maailma professionaalsete 
muusikastandarditeni muutus mööda- 
pääsmatuks. Ent sümfooniaorkestri ees 
seisvad probleemid ei omanud kitsalt 
kunstilist aspekti. Nad olid sügavalt 
põimunud poliitikaga. Meenutagem, et 
maal, kus majanduslikud raskused on 
ikka olnud iga kultuurilise ettevõtmise 
põhiliseks nurga- ja komistuskiviks, on 
professionaalse muusikalise hariduse 
omandamine seotud suurte rahaliste 
väljaminekutega. Seetõttu on süvamuu- 
sikatraditsioonid (kuna see kunstiliik 
nõuab nii esinejatelt kui kuulajaskon- 
nalt kindlat ettevalmistust) Colombias 
sotsiaalselt determineeritud — see on 
majanduslikult hästikindlustatud eliidi 
kultuuriline tegevusala. Siit ka valitsuse 
soosing, toetus sellele kunstivormile. 


Nagu juba mainitud, valitses Colom- 
bias alates 1948. aastast kaos. Olukorda 
ei suutnud oluliselt muuta ka 1951. aas- 
tal uue presidendi Laureano Gomezi keh- 
testatud tsiviildiktatuur, mis 1953. aasta 
juunis asendus kindral Rojas Pinilla sõ- 
jalise diktatuuriga. Diktatuuriaegset pe- 
rioodi kuni 1957. aastani, s o Pinilla 
kukutamiseni, iseloomustavad lõputud 
dekreedid ja korraldused, valitsuse püü- 
ded reorganiseerida ja normaliseerida 
riigi elu. Kõik see puudutas ka kultuuri. 
Valitsus läkitas saadikuid Ameerikasse 
ja Euroopasse küll parima dirigendi, küll 
parima režissööri otsinguile. 

Kiratseva ja väljasuremistendentse 
ilmutava sümfooniaorkestri päästmiseks 
võttis valitsus ette hulga kultuuripolii- 
tilisi samme, millest tähtsamaks oli ra- 
halis-organisatsioonilise toetuse saami- 
ne mitmetelt riiklikelt institutsioonidelt 
(640000 dollarit). Sümfooniaorkestri 
koosseisu täiendati paljude Euroopast 
(enamasti Austriast, Saksamaalt, His- 
paaniast) Colombiasse tööle kutsutud 
muusikutega. Kohalikud orkestriliikmed 
pidid aga läbi tegema range loomingu- 

välja küllaltki internatsionaalne orkes- 
ter, kuhu kuulus 51 Colombia ja 26 välis- 
maalasest interpreeti. 

Väga teravalt seisis päevakorral süm- 
fooniaorkestri kunstilise juhi ja peadiri- 
gendi probleem. Oli juba tehtud ette- 
panek kahele saksa-juudi päritoluga 
Ameerika Ühendriikidesse emigreeru- 
nud dirigendile, Bruno Walterile ning 
Otto Klempererile, kui selgus, et potent- 
siaalne dirigent — eestlane Olav Roots — 
viibib juba Rahvusliku Konservatoo- 
riumi õppejõuna Colombia pinnal. 

1952. aastal reorganiseeriti Rahvus- 
lik Sümfooniaorkester Colombia Süm- 
fooniaorkestriks, mille peadirigendiks 
nimetas Colombia valitsus Olav Rootsi. 
Guillermo Uribe Holguin kommenteerib 
sündmust järgmiselt: «Lõpuks ometi, 
lausa tõelise ime läbi, tärkas taas 1952. 
aastal surmaagoonias viibinud orkester, 
millele anti nimi, mida ta tänaseni kan- 
nab, nimi, millel tänu orkestri kompe- 
tentseima dirigendi Olav Rootsi püüd- 
lustele on nii Colombias kui ka väljaspool 
Colombiat teenitud kuulsus».* 

1952. aasta novembris loodud Colom- 
bia Sümfooniaorkester alustas, vaata- 
mata sellele, et orkestri koosseis ei olnud 
veel täielikult komplekteeritud, 1953. 
aasta veebruaris proovidega. 

Sümfooniaorkestri esimene kontsert 
toimus 20. juulil 1953. Äsja oli kehtes- 
tatud sõjaline diktatuur, kindral Rojas 
Pinilla lootis kodusõja kaoses korda luua. 
Soovides jätta muljet näilisest korrast 
ja heaolust riigis, korraldati sümfoonia- 
orkestri ametlik, igati esinduslik ava- 
tseremoonia. Kohal viibisid president 
Rojas Pinilla, kardinal Crisanto Lugue 
ja teised kõrged aukandjad. Avakont- 
serdi kavas olid Beethoveni Kolmas 
sümfoonia, Bachi «Brandenburgi kont- 
sert» nr 3, Wagneri avamäng ooperile 
«Nürnbergi meisterlauljad». Orkestri ja 
dirigendi saavutuste kohta märgib krii- 
tik Hernando Caro Mendoza, et avakont- 
sert üllatas sügavasti, tekitades tuleviku 
suhtes kõige helgemaid lootusi. 

Tõepoolest oli järgnev aeg viljakas ja 
aktiivne. Publiku ette astuti kord, sageli 
isegi kaks korda nädalas uute kavadega, 
mis ainult erandjuhtudel tulid korda- 


* U. Holguin. Transformaciones de nuestra 
Sinfõnica. Brošüüris X aniversario de la Orgues- 
ta Sinfonica de Colombia. Bogotä, 1962, 1k 34. 


misele. Kohe hakati esinema ka väljas- 
pool Bogotäd ning andma õppekontserte 
üliõpilasauditooriumile. 

Paljude kriitikute meelest pälvisid 
erilist tähelepanu 1953. aastal Smetana 
avamäng ooperile «Müüdud mõrsja», 
Beethoveni Esimene sümfoonia, Dvoräki 
süit «Šeherezade» ja Stravinski süit 
«Tulilind». Väljapaistvate solistidena 
nimetatakse orkestri liikmeid, viiulda- 
jaid Hubert Aumeret, Frank Preussi ja 
Luis 0. Biavat, flötisti Oscar Alvarezt, 
harfimängijat Arlette Bezdechit. 

Erakordseks muusikasündmuseks ku- 
junesid kahe rahvusvaheliselt tuntud 
pianisti, Paul Badura-Skoda (esitas Mo- 
zarti ja Beethoveni loomingut) ja eriti 
Arthur Rubinsteini esinemised (kavas 
Chopini Teine ja Tšaikovski Esimene 
klaverikontsert). Arthur Rubinstein üt- 
leb Colombia ajakirjandusele antud in- 
tervjuus: +«Kohtusin suurepärase or- 
kestriga. Mind informeeriti, et selle or- 
kestri reorganiseerimine on alles äsja 
lõppenud. Kui te juba nii lühikese ajaga 
olete tõusnud praeguste tulemusteni, 
siis olen veendunud, et aasta pärast võite 
olla üks parimatest orkestritest Ladina- 
Ameerikas. Põhiliselt köitsid mind keel- 
pillid, mis kõlavad elavalt ja laitmatus 
rütmis. Vaskpillide hulgast tõstaksin 
esile esimest trompetit, mis on muinas- 
jutuline. Kohtusin kõrgetasemelise diri- 
gendi Olav Rootsiga. See kõik on ker- 
gendanud tunduvalt minu tööd. Olen 
harjunud esinema maailma parimate or- 
kestritega, maailma parimate dirigen- 
tide käe all. Kuid alati olen pidanud 
pühendama pikki tunde sellele, et koos- 
kõlastada temporütme, mida ma nõuan, 
ja nüansse, mis mulle meeldivad. Koos 
Colombia Sümfooniaorkestriga ja koos 
teie suurepärase dirigendiga ei näinud 
ma sellist vaeva. Olen teinud kõigest 
kaks proovi. Olen kindel, et tänu heale 
orkestrile ja tema dirigendile võin Bo- 
gotä kuulajaskonnale kinkida kõrgetase- 
melise kontserdi.»° 

Juba sama aasta detsembri algul 
toimusid Colombia Sümfooniaorkestri 
esimesed külalisesinemised Ecuadori pea- 
linnas Guitos. Nelja kontserdiga pälvis 
orkester nii publiku heakskiidu kui ka 
Ecuadori valitsuse tähelepanu (kontserte 
külastas Ecuadori president koos oma 


* La Orguesta Sinfonica de Colombia, Ik 36—39. 


saatjaskonnaga). Kavas olid kõrvuti 
maailma muusikaklassikaga Liszt, 
Tšaikovski, Mozart, Dvoräk, Weber, 
Enescu — Colombia heliloojate Uribe 
Holguini, Rozo Contrerase, Bermüdez 
Silva, Adolfo Mejia'' teosed. Eriti suur 
menu sai osaks Paul Duka orkestri- 
skertsole «Võluri õpilane», «mida ap- 
lausiga tungivalt korrata paluti ning 
missugust võimalust dirigent Olav Roots 
kohe entusiastlikult kuulajaskonnale ka 
pakkus».'! 

Ka Ecuadori ajakirjanduse hinnan- 
gud olid erakordselt kiitvad. Üks selle 
riigi autoriteetsemaid muusikateadla- 
si — Francisco Alexandre — kirjeldas 
ülevoolava vaimustusega Colombia Süm- 
fooniaorkestri esinemisi Guitos, vaadel- 
des seda kui erakordset sündmust maa 
kultuuriloos: +... Colombia valitsus 
on enda poolt Guitosse saatnud esindus- 


" Guillermo Uribe Holguin (1880— 
1970) omandas hariduse Pariisis. Ühendas oma 
loomingus orgaaniliselt rahvusliku kreooli alge 
impressionistliku muusikatunnetusega. Tema loo- 
mingupärand on hiiglaslik: ooper +«Furatena» 
(1946, baseerub tšibtšade mütoloogial), 7 süm- 
fooniat, sümfoonilised poeemid «Tsoruna» (1940), 
«Konkistadoorid» (1959), üks klaveri- ja kaks 
viiulikontserti, instrumentaalkvintetid, sonaadid, 
kooriteosed, laulud, lugematu hulk klaveripalu 
ning +300 pala rahvuslikus laadis», colombia 
muusikalise folkloori eredaim näide. Tema sulest 
on ilmunud autobiograafiline teos +Colombia 
muusiku elu» («Vida de un musico colombiano» ). 
Jose Rozo Contreras (s 1894) on Bogotä 
Rahvusliku Puhkpilliorkestri dirigent. Muusika- 
lise hariduse sai dirigeerimise ja kompositsiooni 
alal Roomas ja Viinis. Ta on tuntud just rahvus- 
liku suuna arendajana Colombia muusikas. Pari- 
mate teoste hulka kuuluvad orkestrisüit +«Co- 
lombia-maa» ja Avamäng nr 2 orkestrile. 

Jesus Bermüdez Silva (s 1884) omandas 
muusikalise hariduse hispaania helilooja ja peda- 
googi Conrado del Campo juures. Tema looming 
on tihedalt seotud Colombia folklooriga. Tähtsa- 
mateks teosteks on sümfooniline poeem +«Torbel- 
lino», keelpillikvartett, klaveritrio, klaverisonaat 
rahvuslikel teemadel, «Kolm balletitantsu». 
Adolfo Mejia (s 1906) omandas muusikalise 
hariduse USA-s (1927—1930). Seejärel töötas 
Rahvusliku Sümfooniaorkestri bibliograafina, 
jätkates samal ajal muusikaõpinguid Bogotäs. 
1939. sõitis Pariisi end kompositsiooni alal täien- 
dama. Naastes Colombiasse jätkab mitmepalgelist 
tegevust rahvusliku muusikakultuuri arendami- 
sel, olles põhiliselt Cartagena muusikafestivalide 
korraldaja. Tema heliloomingust on olulisemad 
«Improvisatsioon», «Bachiaana», «Hispaania kap- 
ritšo harfile ja orkestrile», «Hispaania tantsude 
süit». 12. X 1953 esitas Colombia Sümfoonia- 
orkester Bogotäs esmakordselt Adolfo Mejia süm- 
foonilise poeemi «Ameerika». 


'"' La Orguesta Sinfonica de Colombia, 1k 40. 

likema vaimse saatkonna — Colombia 
Sümfooniaorkestri. [---] Guitolastele 
avanes esmakordselt võimalus kuulata 
tõelist sümfoonilist muusikat kogu selle 
žanri rikkuses ja toreduses (...).» A ja- 
lehes «El Sol» kirjutas F. Alexandre 
Olav Rootsi kohta: «Orkestri dirigent 
Olav Roots on täiuslik muusik, kompe- 
tentne kõigis oma kunsti sfäärides ja 
rikkaliku muusikaliste kogemuste paga- 
siga. Lisaks dirigendioskustele on ta veel 
Euroopas tunnustuse võitnud kui vir- 
tuoosne pianist, kellel on olnud võimalik 
pikka aega koostööd teha selliste kuul- 
sate orkestrijuhtidega nagu Paul Paray 
ja Charles Münch. Need andmed Olav 
Rootsi eelneva muusikalise tegevuse 
kohta aitavad mõnevõrra põhjendada 
seda erakordset dirigendivõimekust, mil- 
lega ta oma orkestrit juhendab. Täiesti 
kindel: ta on oma taktikepi vahetanud 
võlukepikese vastu, mille abil orkester 
on muutunud kõigest mõne kuu vältel 
üheks parimaks sümfooniaorkestriks 
Lõuna-Ameerikas, = vääriline esinema 
ükskõik missuguses maailma linnas. 
Tõesti ei tea, mis paneb rohkem Olav 
Rootsi imetlema, kas tema tundlik 
kunstnikunärv, tunnetuse maalilisus, 
interpretatsiooni plastilisus, peen läbi- 
nägelikkus leida täiuslikem kooskõla 
muusikalise dünaamika ja staatika vahel 
või omadus, mis Olav Rootsi suurusjär- 
guga dirigentide juures peaks olema 
loomulik — esitatavate helitööde põhja- 
lik ja väga täpne tundmine, kuna ta 
dirigeerib peast maailma muusikaklassi- 
kasse kuuluva sümfoonilise muusika 
põhirepertuaari.»'° 

Isegi teadlik ladinaameeriklaste tun- 
deküllasuse ja ohjeldamatu temperamen- 
diga arvestamine eespool toodud tsitaadi 
puhul ei tohiks desorienteerida põhja- 
maist mõõdutunnet ja kainust — fakt 
jääb faktiks — Ladina-Ameerika kultuur 
oli Olav Rootsi muusikalist tegevust 
mõistnud ja hinnanud. 

Colombia Sümfooniaorkestri kont- 
sertmeistrit Hubert Aumeret tituleerib 
F. Alexandre suurepäraseks viiuldajaks 
nii laitmatu professionaalsuse kui ka 
huvitava muusikalise interpretatsiooni 
poolest.'* 

'* La Orguesta Sinfonica de Colombia, Ik 49. 


' Hubert Aumere esitas Colombia Sümfoonia- 
orkestriga Guitos 7.—8. XII 1953 Tšaikovski 

Tõestamaks, et Colombia Sümfoonia- 
orkestri ja Olav Rootsi esimene töö- 
aasta oli tõesti viljakas, võib mainida, 
et pärast Guito turneed osaleti kahek- 
sandal Cartagena muusikafestivalil. Esi- 
tati Mozarti, Beethoveni, Weberi, 
Brahmsi, Mendelssohni, Saint-Sašnsi, 
Dvofäki ja Stravinski loomingut. Tun- 
tumatest orkestriga esinenud solistidest 
võiks nimetada New Yorgi City-Opera 
koloratuursopranit Virginia Mc Watersit 
ja kuulsa prantsuse pianisti Robert 
Casadesusi poega Jean Casadesusi. Kahte 
kontserti juhatas ka Guillermo Espi- 
nosa.'' 

«Tõepoolest, Colombia Sümfoonia- 
orkestri esimene erakordselt aktiivne 
hooaeg demonstreeris selgelt loomingu- 
lisi ambitsioone, maestro Rootsi ja or- 
kestri liikmete tõsidust ning vastutus- 
tunnet, millega nad oma töösse suhtu- 
sid,»'* tõdes kriitika. 

Järgnevatel aastatel (1954—1956) jät- 
kus sümfooniaorkestri tegevus elavalt. 
Tähelepanuväärsemaks sündmuseks 
1954. aastal loeti kahte kuulsa ungari 
päritoluga Minneapolise sümfooniaor- 
kestri dirigendi Antal Dorati juhatatud 
kontserti. Pärast esinemisi ütleb Dorati 
intervjuus: «(Beethoveni) Kolmanda 
sümfoonia ettekandmiseks piisas ainsast 
orkestriga tehtud proovist. Minu prak- 
tikas on seda juhtunud ainult maailma 
parimate orkestritega töötades. Olav 
Roots on suurepärane dirigent, seda 
näitab tema lühiajaline koostöö orkest- 
riga.»'* Colombia konservatiivide partei 
ajaleht «El Tempo» märgib: «Muidugi, 
dirigent nagu Dorati võib korda saata 
imesid, ent mitte taevaseid. Nii et kui 
sümfooniaorkester, vaatamata väikeste- 
le eksimustele, on suutnud järgida Antal 
Dorati taktikepi lööke, siis sellepärast, et 
maestro Roots on kõigi oma oskustega 
suutnud orkestri taset oluliselt muuta.» 

1954. aastal külastas Colombiat heli- 
looja Paul Hindemith, kes dirigeeris 
kolme oma heliteost: +«Sümfoonilisi 
metamorfoose», «Nobilissima Visione't» 
ja «Maalikunstnik Mathist». 


'* Guillermo Espinosa kuulus sel ajal Washingto- 
nis asuva Ameerika Muusikafestivalide Liidu 
organiseerimiskomiteesse ning täitis Panamee- 
rika Liidu Kultuuriprobleemide Ühingu muu- 
sikasektsiooni juhi ülesandeid. 

'* La Orguesta Sinfonica de Colombia, Ik 51. 

'* Sealsamas, Ik 60. 


Sagedased olid 1954. aastal sümfoo- 
niaorkestri esinemised Colombia teistes 
suuremates linnades Medellinis ja Calis. 
Medellinis, millel tol ajal oli Colombias 
kultuurse ja progressiivse linna kuulsus, 
kirjutati muusikaajakirjas +«Medellin 
Musical» Olav Rootsi kohta: «(...) 
maestro Roots tõestas kolmel siin kor- 
raldatud kontserdil, et ta on suurepärane 
muusik, tunneb põhjalikult esitatavat 
repertuaari ja suhtub kriitiliselt selle 
ettekandmisse.» Samas märgiti, et tänu 
Olav Rootsi ja orkestri pingsale tööle 
on sümfooniaorkester võimeline inter- 
preteerima maailma muusikaklassikat 
ja näitama, et Colombia muusikakultuu- 
ri professionaalne tase on tõusnud. 

Ka Calis võeti Colombia Sümfoonia- 
orkestri esinemised vastu suure õhina ja 
paatosega. Ajaleht «Relator» tituleeris 
seda isegi Cali kultuuriloo kõigi aegade 
tähtsaimaks "sündmuseks, hinnates or- 
kestrit ja tema dirigenti parimateks 
Lõuna-Ameerikas. Kaalu lisas veel asja- 
olu, et solistina esines pianist Claudio 
Arrau, kellele suunatud kiiduavaldused 
olid muidugi lõputud. 

Olav Rootsi koostööst Claudio Arrau- 
ga on jäänud ka lühike dokumentaalne 
tunnistus. Ajalehes «El Pais» ütleb tšiili 
pianist Olav Rootsi kohta: «Seda muusi- 
kut ja dirigenti peate hoidma Colombias 
lukustatud uste taga, et ta ära ei saaks 
minna, sest ta on teile ja muusikakul- 
tuurile väga tähtis ja vajalik.» 

1954. aasta muusikahooaja ülevaade 
resümeeruski järeldusega, et Colombia 
Sümfooniaorkestri tegevus on kujune- 
nud rahvuslikuks uhkuseks, vääriliseks 
esindama Colombia kultuuri rahvus- 
vahelisel areenil.” 

Colombia Sümfooniaorkestri kont- 
sertprogramm täienes üha uute heliteos- 
tega. Pingsaim tähelepanu oli pööratud 
muidugi klassikale, eelkõige Beethoveni, 
Bachi, Brahmsi, Tšaikovski, Mozarti, 
Haydni, Wagneri, Sibeliuse muusikale. 
Suurt huvi pakkus orkestrile ka kaas- 
aegsema muusika — interpreteerimine, 
kanti ette Honeggeri, Raveli, Rousseli, 
Dukas', Poulenci, Debussy, Respighi, 
Pizzetti, Petrassi, Menotti ja Carlo 
Jacino'*, Este'vezi, Comargo Guarnieri, 


" La Orguesta Sinfonica de Colombia, Ik 60. 
'* Carlo Jacino — itaalia päritoluga Bogotä Kon- 
servatooriumi direktor. 


Britteni, Vaughan Williamsi, Ivesi, 
Sommersi, Barberi, Rodrigo, Stravinski 
ja Hindemithi helitöid. Tänu Olav Root- 
sile tutvuti Ladina-Ameerikas ka Eduard 
Tubina loominguga: 1955. aastal esitati 
tema Viies sümfoonia (Colombia pressi 
andmetel esiettekanne Lõuna-Ameeri- 
kas) ja 1957. aastal Kontrabassikontsert 
(solist — Manuel Verdeguer, Colombia 
pressi andmetel esiettekanne maailmas). 


Püüdes igati arendada rahvuslikke 
muusikatraditsioone, võeti sümfoonia- 
orkestri programmi ka paljude Colombia 
heliloojate teoseid, kusjuures kolumbia- 
lased leebusid väga võõramaalase Olav 
Rootsi innust mõista nende rahvusliku 
heliloomingu omapära. Nii jõudsidki 
kuulajateni Uribe Holguini 7 «Kolm 
kreooli balletti» («Tres Ballets Griol- 
10s»), Pidulik marss «Bochica», «In- 
diaani kontsert» («Concierto Indigena»), 
«Coriolanus», Neljas ja Viies sümfoonia; 
Luis Antonio Escobari'” Divertisment 
orkestrile (Colombia muusikakriitika 
peab seda üheks parimaks rahvusliku 
süvamuusika helitööks), Kontsertiino 
flöödile, «Lastesüit» («Suite Infantil»); 
Roza Contrerase «Romansid ja süit 
Colombia-maa» («Romanzas y Suite 
Tierra Colombiana»); Bermudez Silva 
«Rahvuslikud tantsud» («Danzas Tipi- 
cas»), «Torbellino»; Santiago Velasco 
Llanose”* Väike sümfoonia, Fabio Gon- 
zäles Zuleta «Heroiline estamp» («Es- 
tampa Heroica»), Andante ja fuuga. 


Olav Rootsi tegevus Colombias ei piir- 
dunud üksnes sümfooniaorkestri diri- 
gendi kohustega. Ta oli mitmete teistegi 
muusikaliste ürituste eestvedajaks. Ula- 
tuslikumaks ja tähtsaimaks ettevõtteks 


"* Luis Antonio Escobar (s 1925) oman- 
das muusikalise hariduse Bogotä Konservatoo- 
riumis, hiljem täiendas end Lääne-Berliinis. Esi- 
mese rahvusliku balleti («Avirama») autor. 
Tuntumad helitööd: sümfooniline «Epitaaf Jorge 
Gaitanile* (1962), kantaat «Vanne Bolivarile» 
koorile ja orkestrile (1964), mitmed ooperid, 
sümfooniad, klaveri- ja flöödikontserdid, Diver- 
tisment orkestrile, kaks keelpillikvartetti, kaks 
sonaati viiulile ja klaverile, klaverisonaadid ja 
kolm klaverisonatiini. 

” Santiago Velasco Llanos (s 1915) 
on helilooja, kelle teosed, olles allutatud neo- 
klassitsistlikule stiilile, püüdlevad ka rahvusliku 
väljenduslaadi poole. Colombia Sümfooniaorkes- 
ter on kandnud ette tema «Indiaani tantsu», «Lü- 
hikest sümfooniat», sümfooniat keelpillidele, 
süiti «Onu Guachupecito». 

kujunes töö Bachi-nim Kooriühingus. 
Ühing loodi 1952. aasta lõpul tänu en- 
tusiastlikule muusikapedagoogile Er- 
nesto Martinile, kes aga peagi suri. Kuigi 
Ernesto Martinit ajendas soov panna alus 
professionaalsele koorimuusikale Co- 
lombias, oldi sellest eesmärgist tege- 
likkuses väga kaugel: koori liikmeteks 
olid asjaarmastajad, kes sageli ei suut- 
nud isegi nooti lugeda. 

Olav Rootsi koostöö ühinguga algab 
1955. aastal. Ilmselt innustus ta koori ja 
sümfooniaorkestri kooslusest sündivast 
muusikaliste suurvormide interpretee- 
rimise võimalusest. H. Mendoza kirju- 
tab: «Maestro on kahtlemata üks kõigi 
aegade võimekamaid koorijuhte Colom- 
bias, ta pühendas suure osa oma ajast ja 
talendist gratis et amore suurejoone- 
liste heliteoste ettekandmiseks koori ja 
orkestriga.»*' 

Tõepoolest, Olav Rootsi käe all 
muutub asjaarmastajatest koosnev koo- 
riühing kollektiiviks, võimeliseks koos 
Colombia Sümfooniaorkestriga ette 
kandma selliseid muusikalisi suur- 
teoseid nagu Haydni «Theresia missa», 
Borodini «Polovetside tantsud» ooperist 
«Vürst Igor», Debussy «Sireenid» 
(1955), Mozarti Reekviem (1956), Beetho- 
veni Missa c-moll ja Üheksas sümfoonia 
(1957), Guillermo Uribe Holguini «Mä- 
lestades Bolivari», Luis Antonio Escobari 
«Talupojakantaat» (1958), Bachi «Mag- 
nifikaat», Händeli oratoorium «Messias» 
(1959), Fabio Gonzäles Zuleta «Te Deum» 
(1960), Haydni oratoorium «Maailma 
loomine» (1961), Brahmsi «Saksa reek- 
viem» (1962), Schuberti Missa G-duur 
(1964), Mozarti «Kroonimismissa» (1966), 
Fabio Gonzales Zuleta «Salmo 116» 
(1968), Orffi «Carmina burana», Beet- 
hoveni «Kristus Õlimäel» (1970), Guil- 
lermo Uribe Holguini Reekviem (1970). 

Kõige suurejoonelisemaks ja menuka- 
maks nii orkestrile kui ka dirigendile 
kujunes Beethoveni Üheksanda sümfoo- 
nia ettekanne 29. XI 1957, sümfoonia- 
orkestri tegevuse viiendale aastapäeva- 
le pühendatud kontserdil. Muuseas, sel- 
leks sündmuseks valmistudes oli orkester 
1957. aasta jooksul esitanud eelnevad 
kaheksa Beethoveni sümfooniat. 

Colombia muusikaüldsus vaatles koo- 


2? H.C. MendŠza. La era de Roots. Olav Roots. 


80 Trayectoria artistica. Bogotä, 1975, lk 11. 


riühingu loomingulisi saavutusi peaaegu 
et muusikalise imena, mis suures osas 
teostus «tänu Olav Rootsile — ühele 
kõige professionaalsemale, kohusetund- 
likumale ning austustväärivamale muu- 
sikategelasele, kes on meie keskel viibi- 
nud». 

Suurt osa Olav Rootsi tegevuses hõl- 
mas pedagoogitöö. Palju aastaid juhtis 
ta koorijuhtimise ja orkestratsiooni ka- 
teedrit konservatooriumis. Näiteks võib 
Olav Rootsi õpilastest märkida mõnin- 
gaid, kelle tegevus on oluliselt mõjuta- 
nud Colombia muusikakultuuri: Blas 
Emilio Atehortüa — Colombia Konserva- 
tooriumi direktor 70. aastatel, Ernesto 
Diaz — üks Bogotä Filharmoonia or- 
kestri juhtidest, Luis Biava — Phila- 
delphia sümfooniaorkestri viiuldaja, 
Jesüs Pinzõn Urrea — Bogotä Peda- 
googikaülikooli muusikaosakonna ju- 
hataja, Rito Mantilla — mitme Bogotä 
koori dirigent, Francisco Lumaguš — 
rahvusvaheliselt tuntud Colombia rah- 
vamuusika töötleja jpt. Siinhulgas 
tuleb veel esile tuua kolme Olav Rootsi 
eriti andekat naisõpilast: Jacgueline 
Novat, heliloojat, kelle looming on leid- 
nud tunnustust kodumaal ning märki- 
mist ka rahvusvahelistel konkurssidel; 
Amalia Samperit, ülikooli ZLos Andes 
koorijuhti ja dirigenti Elsa Gutierrezt. 

Peale professionaalsete muusikute 
koolitamise muretses Olav Roots ka süva- 
muusika kuulajaskonna kasvatamise 
pärast, organiseeris oma orkestriga 
regulaarselt nn üliõpilaskontserte oda- 
vate piletihindadega ja Otto de Greiffi 
põhjalike kommentaaridega. See muutus 
traditsiooniks ning on üliõpilaste seas 
populaarne praeguseni. Sümfooniaor- 
kestri liikmete muusikalise kogemuse 
täiustamiseks ja mitmekesistamiseks 
hakati Colombias 1954. aastal korralda- 
ma kontserte väljaspool orkestri põhi- 
programmi ning viljelema kammer- 
muusikat. Olav Roots võttis sellest osa 
küll kontsertide organiseerijana, solis- 
tide saatjana või kammerorkestri liik- 
mena, pianistina. Kahjuks puudub muu- 
sikaajaloolistes allikates Olav Rootsi 
selle tegevuslõigu kohta põhjalikum üle- 
vaade. Olav Rootsi edu aluseks intiim- 
semate muusikavormide viljelemisel oli 


2 H,. C. Mendõöza. La Sociedad Coral Bach y 
La Orguesta Sinfonica de Colombia. Lk 37. 


Colombia muusikainimeste arvates tema 
«täiuslik pianistitehnika, noodilugemise 
kindlus ja peenelt nüansseeritud löök, 
erinevate muusikastiilide ja iga üksiku 
noodi partituuris kompetentne tund- 
mine, absoluutne kuulmine».?° 

Erilist tänu ja tunnustust leidis Olav 
Roots klaverisaatjana. Paljud tema tee- 
ne?d kasutanud muusikud kinnitavad, 
et selles rollis oli ta ületamatu. Integree- 
rudes täielikult helilooja, muusikateose 
ja interpreediga, suutis ta alati jõuda 
kooskõlani ja maksimaalse väljendus- 
rikkuseni kõigi nende kolme komponendi 
vahel, ükskõik, kas oli tegemist modern- 
selt keeruka sonaadi või naiivse laste- 
lauluga. Austust äratas asjatundlikkus 
ja püsivus, millega Olav Roots, istudes 
klaveri taga, võttis läbi partituuri iga 
muusikalise fraasi. Colombia muusi- 
kute seas liikus Olav Rootsi kohta käibe- 
fraas: «Kõik, mida ta puudutab, muutub 
muusikaks! >» 


On jäänud rääkida veel ühest tegevus- 
alast, millele Olav Roots Colombias pü- 
hendas loomingulist jõudu ja energiat 
ja mida ta ise tagasihoidlikult luges 
üksnes oma hobiks — heliloomingust. 
Muusikapärand, mille Olav Roots ko- 
lumbialastele jättis (ja loodetavasti tekib 
kunagi võimalus kuulata ja hinnata seda 
ka Eestis) ei ole suur. Kõigepealt tuleks 
nimetada kaht sümfoonilist partituuri: 
«Variatsioonid ja passakalja» ja süm- 
foonia. Bogotäs asuvas kuulsas kulla- 
muuseumis (Museo del Oro) on külasta- 
jatel võimalik vaadata režissöör Fran- 
cisco Nordeni”” filmi Colombia alade va- 
nadest indiaanikultuuridest, millele on 
muusika kirjutanud Olav Roots. Huvi- 
tav, kuid ka traagiline on Olav Rootsi 
lõpetamata ulatusliku kantaadi saatus, 
mis oli loodud Leõn de Greiffi poeemide 
ainetel. Mendoza, kellel oli võimalik isik- 
likult viibida selle muusikateose sünni 
juures, jälgida maestrot klaveri taga 
ümisemas saatemeloodiat Leõn de Greiffi 
poeetilistele tekstidele, konstateerib hil- 
jem fatalistlikult, et teose partituur, mis 
Olav Rootsi surmahetkel oli juba pea- 


2 H, C. Mendõza, La era de Roots, lk 12. 

* Sealsamas, Ik 13. 

*5 Francisco Norden — üks võimekamaid Colom- 
bia filmirežissööre, kes suutis Colombia filmile 
anda rahvusvahelise maine. Eriti tuntud on tema 
1984. a valminud film «Kotkaid ei maeta iga 
päev» («Los condores no entierran cada los dias»). 


aegu valmis, ilmselt ei kohta oma 
SüBmayrit... 

Colombias oli eestlase muusikaliste 
kujutelmade vastuvõtt ühene: Olav 
Rootsi helitööd on vaieldamatult kõrge- 
tasemelised, mida tõestab sümfooniliste 
väljendusvahendite hea valdamine, teo- 
sed on põhjamaiselt karged ning era- 
kordselt hästi instrumenteeritud...” 
Ent hinnates kõrgelt Olav Rootsi muusi- 
kalisi võimeid ja oskusi, heidetakse 
talle ette samas liigset tagasihoidlikkust 
loomevallas. Otto de Greiff kirjutab: 
«Paistis, et ta püüdis innukalt varjata 
neid väärtusi, mida polnud lausa häda- 
vajalik ilmutada. Seetõttu ei saavu- 
tanud Olav Roots suurt kuulsust ei oiva- 
lise pianistina (nagu ta oli!), esinedes 
vaid juhuslikult oma sõprade-solistide 
klaverisaatjana, ega ka küpsete heliteos- 
te loojana, mis väljendasid kaasaegse 
muusika tendentse ning baseerusid ran- 
getel klassikalistel kaanonitel.»°* 

«Üllas Don Guijote, kel elu viimase 
hetkeni tuli kaitsta oma ideaale paha- 


tahtlike interpreteerijate eest, kes oma 


pahatahtlikkusega haavasid teda... »”° 
Olav Rootsi Achilleuse kannaks oli tema 
võõramaine päritolu. See andis põhjust 
ülekohtusteks etteheideteks, nagu oleks 
Olav Roots propageerinud ainult «välis- 
maist» muusikat, pööramata tähelepanu 
rahvuslikule muusikapärandile. Nii tuli 
Olav Rootsil veel elu lõpupäevadel tegel- 
da oma loomingu kainelt asjaliku loetelu 
koostamisega, kummutamaks seda arva- 
must. Olav Rootsile assisteeris Otto de 
Greiff, kes põhjalikult analüüsis antud 
probleemi: «Enne maestro Rootsi tege- 
vust oli meie kõige väljapaistvama heli- 
looja Uribe Holguini looming vaevalt 


tuntud, paljude aastate jooksul kanti 


seda ette vaid harvadel juhtudel helilooja 
enda või mõne teise muusikategelase di- 
rigeerituna. Maestro Roots esitas mitte 
vähem kui 26 Uribe Holguini helitööd: 
sümfoonilist, vokaalsümfoonilist ning 
esimese vaatuse ooperist «Furatena», 
mis vastasel juhul oleks võinud jääda 
hoopis avalikult kõlamata. 

Jätkates Colombia muusika vana 
kaardiväega, piisab kui meenutada Mo- 
* La era de Roots, Ik 13. 

* Sealsamas, Ik 11. 
* O.de Greiff. La obra de Olav Roots. Olav 


Roots. Trayectoria artistica. Lk 6. 
2 Sealsamas, lk 5. 

rales Pinot, Bermüdez Silvat, Jerõnimo 
Velascot, Santos Cifuentest, Daniel Za- 
mudiot, Rozo Contrerast, Adolfo Mejiat, 
Antonia Maria Valenciat. Teised, noore- 
ma põlvkonna heliloojad, tegi muusika- 
üldsusele tuttavaks just maestro Rootsi 
tegevus. [ - -- ] Kokku 26 nime ja üle 140 
helitöö, mille kohta keegi ei peaks söan- 
dama ütelda, et seda on vähe. Kõigist 
nendest muusika loojatest võib ainult 
üks näidata üles rahulolematust selles, 
et tema loomingut on vähe ette kan- 
tud — see on Olav Roots ise. Autor, 
kes esitas oma kaht helitööd (väga kõrge- 
tasemelist!) ainult üksikutel harvadel 
juhtudel. Oletatavale egoismile vas- 
tandus hoopis altruistlik suuremeel- 
sus.» 

Olav Rootsi poolehoidjad ei unusta 
seda külgetõmbavat südamlikku siirust, 
mis õhku: tema publiku ees seisvast 
mehiselt sihvakast graatsilisest kogust. 
Iga tema esinemine sünnitas samasugu- 
se innuka vaimustuse, tunnetepalangu, 
mida suured kunstnikud ikka esile kut- 
suvad. Need, kellel polnud võimalust 
hoomata Olav Rootsi vahetut lähedust, 
ei saa ka tunnetada selle inimliku soojuse 
tõelist sügavust, mida endast kiirgas 
selle isiksuse tark headus. Olav Roots 
oli maestro selle sõna kõige ülevamas 
tähenduses! 

Ta oli õpetajaks-teejuhiks mitte üks- 
nes õpilastele, vaid kõigile, kes tema 
juurde tulid nõu või üksnes informat- 
siooni saama. Olav Rootsi loomingulist 
pärandit ei tule idealiseerida ega ka ala- 
hinnata. Seda on vaja tundma õppida. 
Praeguseks seisneb tõde selles, et Olav 
Rootsi elutöö on läbi uurimata ja mõtes- 
tamata nii Colombias kui ka Eestis. 
Käesolevas artiklis püüti mõningate 
Colombias ilmunud muusikaa jalooliste 
kirjelduste põhjal anda esmast ettekuju- 
tust Olav Rootsist, tema isiksusest ja 
tegevusest Colombias sealsest kultuuri- 
kontekstist lähtudes. Pole kahtlust, et 
Olav Rootsi Colombia-aastate loomin- 
guline pärand on huvitav ja rikas. Ka 
ajaloolisi dokumente on selle kohta roh- 
kesti (Colombia Süinfooniaorkestri ar- 
hiiv, Olav Rootsi enda kirjutised ja päevi- 
kud); informatsiooni Olav Rootsi tege- 
vusest võivad veel anda Bogotäs elav 


0. de Greiff. La obra de Olav Roots, Ik 


g2 11—12. 


Olav Rootsi lesk Astrid Roots ja tema 
poeg Jaan Roots, endised orkestriliik- 
med, õpilased... 

Käesolev artikkel saigi teoks tänu 
Olav Rootsi lese Astrid Rootsi kaasabile, 
kes lahkelt lubas need kokkuvõtlikud 
brošüürid, mis on pühendatud Olav 
Rootsile ja tema tegevusele Colombias 
jätta Eestisse, Teatri- ja Muusika- 
muuseumile. 


KADI PURRU — Kadi (Cady) Purru de Rey 
(sünd. 1954 Tartus), teatrikriitik, aastast 1983 
elab Colombias. On praegu Leningradi Riik- 
liku Teatri-, Muusika- ja Kinematograafia- 
instituudi aspirant. Kirjutab väitekirja Co- 
lombia teatrist. 


[ 

Peeter Linnap, Rein Kotov. Miniatuurid. 


kei, 


Ühest AN 
fotovõistlusest 


AGO RUUS 


Üleüldisel eesti fotoelu elavnemise ajal' 
mõjus aastavahetusel korraldatud «Tallinn- 
filmi» stuudiosisene fotovõistlus veelkordse 
meeldiva kinnitusena eespool öldule. Nii 
nagu praegu kogu eesti fotokunstis, olid 
ka sellel võistlusel uute tuulte toojad eel- 
kõige noored fotomehed. 

Filmistuudios on ka varem korraldatud 
selletaolisi fotoüritusi, seda eelkõige tänu 
Peeter Toominga ja Peeter Ülevainu energi- 
lisele tegevusele. Tänavune fotovõistlus kuu- 
lutati välja mõnevõrra uuendatud reglemen- 
diga. Põhieesmärk — saada väärtuslikku 
lisa filmistuudio töid ja tegemisi kajastava- 
tele fotodele. 

On tekkinud paradoksaalne olukord, et 
asutusel, kus enamik töötajaid tegeleb kas ot- 
seselt või kaudselt ajahetke talletamisega 
fotograafilisel menetlusel, puudub oma pildi- 


| Vt P. Tooming. «Eesti foto '86». SV 13. II 
1987. 

Rein Kotov. Arvo Iho 


Aare Leinpere. 1905. Barrikaad filmivõtete eel. Leningrad, 23. november 1986. 


ajaloo kogu. Ajakirjanduses ilmub vähe hea- 
tasemelisi pilte filmitegijatest, stuudio tege- 
vust kajastavatel näitusestendidel korduvad 
aastast aastasse ühed ja samad ammunähtud 
võtted. Ometi pildistavad stuudios assisten- 
did ja operaatorid, kunstnikud ja toimetajad 
ning kümned teised. Aastate jooksul peaks 
järelikult olema kogunenud mahukas pildi- 


s4 materjal, mille tegelikust väärtusest aga puu- 


dub informatsioon. Arvatavasti pole kõik pil- 


did võrdsel professionaalsel tasemel ning 
selektsiooni ülesandeid peaks hakkama täitma 
stuudiosisene fotokonkurss. Iga aasta lõpus 
täieneks filmistuudio fotoarhiiv võistlusele 
saabunud parimate fotodega. 

Oleme jõudnud viimaks ka äratundmisele, 
et on aeg alustada eesti filmikunsti ja seal- 
juures ka stuudio «Tallinnfilm» ajalugu kä- 

sitlevate materjalide süstemaatilist korralda- 
mist (valdava osa neist moodustavad fotod). 
On räägitud Eesti kinomuuseumi loomise va- 
jalikkusest. Vastavate ruumide puudumisel 
pole siiski tegudeni jõutud, olgugi et entusias- 
te jätkub ja tahet ka. 

Möödunud aegu meenutades tuleb praegu 
mõelda ka sellele, mis on ja mis jääb meie 
tänast elu tulevikus meenutama. Stuudios 
on mitu kutselist fotograafi, kuid nende töö 
piirdub eelkõige mängufilmide teenindamise 
ja nendele fotoreklaami valmistamisega. 
Praeguse töökorralduse juures, kus fotorek- 
laami komplekti ei kuulu enam fotod filmi- 
grupi tööst, ei ole fotograafid huvitatud fil- 
mitöö köögipoole pildistamisest. Seega on 
fotoaparaadiga kolleegide õlgadele laskunud 
tähtis ja vajalik missioon — aidata jõudu- 
mööda kaasa meie tänase päeva jäädvusta- 
misele, fotokogu loomisele. Huvi ja head tahet 
selleks paistab jätkuvat, nagu näitas oodatust 
palju agaram osavõtt toimunud fotovõistlu- 
sest (15 fotohuviliselt üle 200 töö). 

Lõpetuseks «Tallinnfilmi» 1986. aasta 
fotovõistluse tulemused. Zürii (Peep Puks, 
Ants Säde, Jaan Klõšeiko, Hardi Volmer ja 
Ago Ruus) jagas seekord preemiad järgmi- 
selt: 


Peaauhind (100 rbl) — fotoseeria  +«Minia- 
tuurid I—IX», au- 
torid operaatori as- 
sistendid PEETER 


LINNAP ja REIN 


KOTOV 

I preemia (75 rbl) — fotoreportaaž män- 
gufilmi +«Näkima- 
dalad» — filmivõte- 


telt, autor operaa- 
tori assistent KADI 
TÕKKE 

fotod «Arvo Iho 1» 
ja «Arvo Iho Il», 
autor REIN KOTOV 


Preemia said veel Karl Lõhmus, Heikki 
Aasaru, Tõnu Talivee, Mart Taevere, Jaak 
Elling ja Villu Reimann. Kõige aktiivsemaks 
ja ka resultatiivsemaks osutus Rein Kotov, 
saades konkursil neli preemiat. 

Jääb loota, et uuel aastal võib vaadata uut 
fotokollektsiooni meie filmielust. 


I preemia (75 rbl) — 


RAHVUSLIKKUSEST TEATRIS 


1986. aasta lõpul toimunud 4. Varssavi rah- 
vusvaheliste teatrikohtumiste ajal korraldas 
ITI Poola keskus sümpoosioni «Rahvuslikku- 
sest teatris». 
Kanada kriitik Don Rubin rääkis oma kodu- 
maal vallandunud diskussioonist teemal «Mil- 
list teatrit võib nimetada rahvuslikuks?». 
Selle põhjustajaks sai nende Rahvusteatri 
välisreis, mida kritiseeriti rahvusliku oma- 
pära puudumise ja Kanada autorite mitte- 
mängimise eest. Kanadas on kahte tüüpi teat- 
reid: riigi subsideeritavad ametlikud teatrid 
ja avangardistliku suunitlusega väikelavad. 
Rubini arvates peab Kanada rahvuslik teater 
olema selline, mida ei näe kusagil mujal. 
Poola TV teatriosakonna juht Jerzy Koenig 
meenutas professor B. Korzeniewski seminare, 
kus õpetati tudengeid leidma oma rahvus- 
identsust. Loojad jätavad oma jälje ka teatri- 
kunsti. Seepärast on Shakespeare erinev ing- 
lastel, prantslastel ja poolakatel. Seepärast 
jäi Mihhail Tšehhov kui suur näitleja ka 
Ameerika Ühendriikides vene näitlejaks. Poo- 
lakate «eriline rahvuslikkus» on tingitud 
nende ajaloost. 
Rootsi kriitik Claes Englund rääkis «rända- 
vate kriitikute» probleemist. Festivale külas- 
tades ei näe nad teatris ei rahvuslikke prob- 
leeme ega spetsiifikat. Välja otsinud mingi 
«maailmateatri» etaloni, ei esita nad endale 
küsimust, kus ja kelle jaoks on etendus teh- 
tud. 
Antoine Vitez, Thödtre National de Chaillot' 
direktor, juhtis tähelepanu asjaolule, et prant- 
suse keeles tähistab üks sõna nii rahvuslikku 
kui ka riiklikku. See on omamoodi kena, kuid 
ka kohustav. Vitez rõhutas teatri tähtsat osa 
rahvusliku mälu kujundamises. Teater pöör- 
dub tihti ajaloo poole — see annab tunnis- 
tust meie minevikuigatsusest. 
Tuleviku kohta arvas Vitez, et satelliittele- 
visioon võib muuta teatrit, nii nagu foto- 
graafia tõukas omal ajal maalikunsti teistele 
teedele. Maalikunst kaotas oma tähtsuse te- 
gelikkuse peegeldajana ja võis tegelda teiste 
küsimustega. Teatrile jääb elav kontakt, see 
on tema eelis. 
Läänesaksa kriitik Manfred Linke andis lühi- 
kese ülevaate teatri arengust Saksamaal ala- 
tes 1767. aastal Natzionat Theater'i asuta- 
misest. «Rahvuslikust vaimust» olid kantud 
Lessingi draamad, samuti Max Reinhardti 
neoromantilised lavastused. Ainuke periood, 
mil saksa teater ei olnud rahvusidentne, olid 
aastad 1944—1960. Pärast sõda häbenesid pal- 
jud sakslased oma rahvust. 60-ndatel aasta- 
tel hakkasid saksa laval taastuma rahvus- 
likud traditsioonid, eriti etenduste visuaaalse 
(Järg lk 91) 


Veel kord uutmisest «Eesti Telefilmis» “- 


ALLAN KULLASTE: 


Jaan Ruusi ääremärkustelt «Äraspidi 
uutmisest «Eesti Telefilmis»» (TMK nr 6) 
ei saa nõuda uutmise sügavat analüüsi. Küll 
aga oleks tahtnud «Eesti Telefilmi» stsenaa- 
riumi kolleegiumi liikme selleski korrespon- 
dentsis näha suuremat asjatundlikkust ja 
faktitäpsust, samuti enesekriitilist meelt. 
Autoril on uutmisest filmitootmises pisut 
lihtsustatud ettekujutus. Kui uutmine seisaks 
«riiulifilmide» ekraanile toomises ja hääleta- 
mise korraldamises filmide vastuvõtmiseks, 
siis peaksid tulemused olema tõepoolest juba 
näha. Asi on hoopis keerulisem. 

Kõigepealt on vaja muutusi filmide, eriti 
minevikku ja tänapäeva kajastavate mängu- 
ja dokumentaalfilmide sisus, teiste sõnadega 
filmide stsenaariumides. Neid polegi nii lihtne 
teha, kui minevikku vaadates pidada silmas 
vajadust mõndagi ümber mõtestada, uurida 
arhiivides ja asuda täitma ajaloo valgeid 
laike. Suurt süvenemist nõuavad tänapäeva 
keerukad uutmisprotsessid majanduses, veel 
rohkem aga inimeste teadvuses, võitlus uue 
ja vana vahel, esimeste kogemuste avamine. 

Muutusi on vaja samuti töökorralduses, 
sest kord ja distsipliin on uutmise kõige käe- 
gakatsutavamad reservid. Korda hakati Tele- 
filmis nõudma juba mõni aeg tagasi, kuigi 
püsis legend, et loominguks on kõige viljasta- 
vam tegutseda ««Eesti Telefilmi» nimelises 
partisanisalgas». Kuid korrast ja distsiplii- 
nist on asi veel kaugel. Hädad algavad stse- 
naariumide kolleegiumi tööst ja kanduvad 
üle kogu filmitootmise protsessi, mis kulgeb 
väga ebarütmiliselt. 

Ja samal ajal on tarvis mõelda ka tulevi- 
kule, kaadri ettevalmistamisele. 

Need on uutmise tõelised probleemid. Nüüd 
aga äraspidi uutmisest, mille kinnituseks on 
autori arvates «riiuliladestuste» kasv, filmide 
kollektiivse vastuvõtmise muutmine karika- 
tuuriks, suur ja ebamäärane bürokraatia- 
mehhanism filmitootmise ümber. Nendes as- 
jades on vaja jõuda selgusele. 

Kõigepealt «riiulifilmidest». 

Eesti Televisiooni selleks eraldi moodus- 
tatud komisjon vaatas läbi 13 telefilmi, mis 
valmisid ajavahemikul 1966—1986 ega jõud- 
nud vaataja ette. Mõnede filmide tee ekraa- 
nile tõkestati omal ajal selle tõttu, et nad 
näitasid tegelikkust ausalt, mis aga ei mah- 


KRIITIKAVASTUSEKS 


tunud väljatöötatud skeemidesse ega toeta- 
nud vastuvõetud otsuseid. Ühekülgsete otsus- 
te alusel seismajäänud filmid on tänaseks ek- 
raanile jõudnud («Rõõmuratas», «Postscrip- 
tum», «Liivi rannal») või jõuavad sinna lä- 
hemas tulevikus. 

«Riiulifilmide» inventuur vastab uutmise 
vaimule. Oli tarvis selgusele jõuda seismajää- 
nud filmide tõelises väärtuses («riiulifilm» 
ei tähenda kvaliteedimärki), tunnustada vigu 
ja võtta õppust. Tänase tarkuse ja nõudlikku- 
sega võib öelda, et «riiulifilme» on tunduvalt 
rohkem, sest nende hulka oleksid pidanud 
kuuluma ka need telefilmid, mis ilustasid 
tegelikkust, näitasid unelmaid tõe pähe ja 
jäid pärast ekraanil näitamist sisuliselt «riiu- 
lile» nagu paljude ettevõtete toodang kaup- 
lustes. 

Majanduses püütakse praegu olukorrast 
välja pääseda riikliku vastuvõtuga. See karm 
administratiivne abinõu ei vasta täiel mää- 
ral küll uutmise vaimule (lahendus on ikkagi 
majanduslike meetodite rakendamises), kuid 
üleminekuperioodil tõkestab see siiski praagi 
tee ja sunnib täitma kvaliteedi nõudeid. Ana- 
loogiliselt võib talitada ka filmitootmises. 
Sel puhul «riiuliladestuste» kasv ei pruugi 
tähendada ega tähendagi äraspidi uutmist. 

Kui uutmise sisu seisaks «riiulifilmidest» 
lahtisaamises, siis tuleks vaid latt allapoole 
lasta. Kuid uutmine nõuab vastupidist: fil- 
mide ideelis-kunstiline tase peab tunduvalt 
tõusma. Ja see tase on ainuke kriteerium, 
mille alusel saab uutmise käiku hinnata. Seda 
tuleb analüüsida ja siin on «Eesti Telefilmi» 
ja tema stsenaariumide kolleegiumi töös suuri 
puudusi. 

Mis puutub aga «Eesti Telefilmi» «riiuli- 
ladestuste» kasvu käesoleval aastal, siis fak- 
tides peab olema täpne. Ainus film, mille 
valmimine on takerdunud, on jutustus nn 
ärikatest. Ja seda põhjusel, et filmi autorid 
põhjendavad «ärikate» eksistentsi ja anna- 
vad sellega nende tegevusele tuge. Meil on 
aga tarvis filmi, mis mõistaks hukka sellise 
mõttemaailma, mille kõlbelised tõekspidami- 
sed rajanevad spekulatsioonile ja kergele ära- 
elamisele. 

Mis puutub kolme ülejäänud «riiulifilmi», 
siis «Võõrad öös» ning «Tõnise ja Mäe vahel» 
planeeriti saatekavva enne ajakirja kuuenda 
numbri trükkiminekut. Kas Jaan Ruus oli 
tõesti niivõrd haaratud oma kinnisideest või 

on tegemist lihtsalt kontrolli puudumisega? 
Dokumentaalfilm «210 sammus» on valmis ja 
jõuab peatselt ekraanile. Loomingulisel aru- 
telul soovitati filmigrupil materjali täiendada 
1987. a alguse sündmustega, mille tõttu filmi 
tootmistsükkel pikenes. Kui tahetakse rahul- 
davast head või heast väga head teha, siis 
pole tegu küll äraspidi uutmisega. 

Edasi filmide vastuvõtmisest. 

Uutmise tingimustes on mõistetav soov 
suuremale demokraatiale ja avalikustamisele 
filmide vastuvõtmisel. Neid nõudeid peavad 
täitma eelkõige filmitootmise juhtimise kolle- 
giaalsed organid — telefilmide stsenaariu- 
mide kolleegium ja kunstinõukogu. Kuid de- 
mokraatia ei välista ainujuhtimist, asjade 
* kollektiivne arutamine personaalset vastutust. 
Võib välja mõelda filmitootmise mitmesugu- 
seid mudeleid, kuid kollegiaalse ja ainujuhti- 
mise põhimõtete ühitamisest ei saa mööda 
minna. 

Need põhimõtted leiavad «Eesti Telefilmis» 
rakendamist. Vastuolud on tekkinud sellel 
pinnal, et telefilmi stsenaariumide kolleegiu- 
mi ja komitee juhtkonna arvamused pole 
alati kokku langenud. Aga mis on selles hal- 
ba? Võib-olla on nendes vastuoludes just dia- 
lektiline mootor, mis aitab filmitootmist edasi 
viia? 

«Eesti Telefilmi» kunstinõukogu moodus- 
tati aga hoopiski mitte konfliktsituatsiooni 
tõttu stsenaariumide kolleegiumiga, vaid toot- 
misest sõltumatu kollegiaalse organi loomi- 
seks filmide vastuvõtmisel, kes igakülgselt 
analüüsiks filmide ideelis-kunstilisi väärtusi 
ja puudusi ning teeks komitee juhtkonnale 
oma ettepanekud. Kunstinõukogu koosseisu 
määramisel arvestati, et selles oleksid esin- 
datud kõik loomingulised liidud ja erinevate 
kutsealade esindajad (nii kuuluvad kunsti- 
nõukogusse R. Maran, M. Põldre, R. Kangro, 
E. Vetemaa ja teised tuntud inimesed). 


Telefilmi kollegiaalsed organid ei vabasta 
komitee juhtkonda personaalsest vastutusest. 
Kunstinõukogu ei võta tõepoolest valmis filme 
vastu, sest üleliiduliselt kehtivate eeskirjade 
kohaselt peab seda tegema «filmitootmise or- 
ganisatsiooni juhtkond». Senise praktika põh- 
jal võib öelda: kui kunstinõukogu soovitab 
filmi vastu võtta, siis üldreeglina leiab see ka 
juhtkonna kinnituse. Viimase viie aasta jook- 
sul on loodud 198 telefilmi ja neist pole ekraa- 
nile jõudnud kunstiliste puudujääkide tõttu 
kolm filmi («Piim», «Sinise taeva all» ja 
«Pasunakoor «Helikon»+). 


Kuid filmide tootmisprotsessis on ka juhtu- 
meid, kus filmiloojate ja juhtkonna arvamu- 
sed ei lange kokku. Siin on juhtkonnal tarvis 
oma hinnanguid ja arvamusi nii kunstinõu- 
kogule kui ka filmiloojatele põhjendada. Se- 
nini on need põhjendused vahenditult jõudnud 


88 küll filmi režissööri ja toimetajani, kuid tule- 


vikus peab informatsioon juhtkonna otsus- 
test olema avalikum ja konkreetsem. 

Juttu oli ka sellest, et teravate elunurkade 
mahaviilimiseks on kasutatud mitmesuguseid 
meetodeid. Ühe näitena tuuakse ametkondade 
arvamuse arvestamine, kelle probleeme film 
puudutab. Kuid ka teravate nurkade allesjät- 
mise huvides on kasulik ära kuulata oponendi 
arvamus. Sellest võib ainult kasu tulla. 

Lõpetuseks filmitootmise planeerimisest ja 
1988. aasta plaanist välja jäänud filmidest. 

Telefilme tootvate organisatsioonide üks 
praktilisi ülesandeid on rikastada kohalikke 
ja üleliidulisi teleprogramme. Seetõttu ütle- 
vad filmide tootmise plaanide aruteludel oma 
sõna Eesti Televisiooni nõukogu ja komitee 
kolleegium, samuti üleliidulise komitee filmi- 
tootmise organisatsiooni esindajad, kes tunne- 
vad üleliiduliste programmide vajadusi ja 
koordineerivad ühtlasi eri liiduvabariikide 
tegevust. 


On selge, et nõuandjate ja kooskõlastajate 
pikk rida venitab plaanide koostamist, kuigi 
praktika kinnitab, et vajaduse korral võib 
plaan elu nõudeid küllaltki operatiivselt ar- 
vestada. Praegu otsitakse teid, kuidas filmi- 
tootmise pidurdusmehhanisme kõrvaldada. 

1988. aasta telefilmide plaani formeerimi- 
sel oli aeg mõelda Nõukogude Eesti 50. aasta- 
päeva tähistamisele. Niisugune film oli ka 
komitee kolleegiumile esitatud plaanis. Alles 
arutelu käigus selgus, et aastapäevafilmi all 
mõeldi portreefilmi J. Käbinist. Oleme arva- 
misel, et sotsialistliku töö kangelase J. Kä- 
bini elu ja tegevus väärib filmiloojate tähele- 
panu. Kuid see film ei asenda rahva saatuse 
ja viimaste aastate sündmuste eepilist jääd- 
vustamist. 

Teine etteheide puudutab fosforiidiprob- 
leemi väljajätmist 1988. aasta telefilmide 
plaanist. Jääb mulje, nagu televisioon hoiduks 
kõrvale rahvast erutavast ja aktuaalsest 
teemast. Kõik teavad, et asi pole nii. Fosfo- 
riidiga seotud keskkonnakaitse probleeme on 
üles tõstetud ja käsitletud mitmetes saadetes, 
eeskätt aga saatesarjas «Panda». Loomuli- 
kult on probleem oluline ja kaalukas, et seda 
ka filmidokumendina jäädvustada. Kuid Jaan 
Ruus peaks teadma, et dokumentaalfilm ei 
saa võtta endale ülesannet regulaarselt infor- 
meerida vabariigi üldsust uurimistööde käi- 
gust. Seda tehakse operatiivselt ja järjekind- 
lalt saatesarjas «Panda» ja informatsiooni- 
programmides. Kuid ka dokumentaalfilm fos- 
foriidiprobleemidest lülitati 1988. aasta plaani 
üleminekufilmina 1989. aastasse, sest on ju 
teada, et esialgsed uuringud fosforiidi kae- 
vandamise võimaluste väljaselgitamiseks on 
kavas lõpetada 1988. a III kvartalis. 


Need on faktid, mida tuleb ausalt oma 
lugejatele serveerida. Uutmine pole moeasi 
ega moesõna, see on pikaajaline ja raske prot- 


sess. Vastutust ja tööd nõutakse igalt inime- 
selt. Tänapäeval ei piisa sõnaseadmise osku- 
sest ja retoorilistest küsimustest. 

«Eesti Telefilmi» stsenaariumide kollee- 
gium peab hakkama täitma oma põhiüles- 
annet — looma õigeaegselt valminud stse- 
naariumidega filmitootmise aluse. Seniajani 
käivitub tootmine igal aastal alles suve hakul, 
millele järgneb tormamine ja plaani täitmine 
iga hinnaga. Aasta algul lõpetatakse eelmise 
aasta töid. Vähe korraldatakse heade stsenaa- 
riumide saamiseks võistlusi, mitte alati ei 
lähtuta loomingu hindamisel kõrgetest idee- 
lis-kunstilistest kriteeriumidest. 

Kahtlemata on õige, et «Eesti Telefilmi» 
osa meie kultuuripildis on vaja tõsta. Täna- 
sed nõuded eeldavad senise töö hoopiski kriiti- 
lisemat analüüsi, kuid seda üksnes tõese fakti- 
lise materjali alusel. 


VASTUSE VASTUSEKS 


Tavaliselt kuulub kriitikavastuse rub- 
riik küll ajalehte, ajakiri oma pika ja 
kohmaka ilmumistsükliga ei suuda olla 
operatiivne. Käesoleval juhul on tege- 
mist Allan Kullaste, Eesti NSV Riikliku 
Televisiooni ja Raadio Komitee esimehe 
tungiva sooviga — publitseerida tema 
kriitikavastus. Selliseid ametikirju meie 
ajakiri tavaliselt ära ei trüki — sama- 
suguse tähtede hulgaga mahuks TMK- 
sse kolm filmiarvustust. 

A. Kullaste vastus ignoreeris kriiti- 
lisi märkusi Eesti NSV Riikliku Tele- 
visiooni ja Raadio Komitee juhtkonna 
aadressil, asudes arvustama arvustajat. 
See on mõistagi esimesi endakaitse 
viise — heita kõigepealt varju arvus- 
ta jale. 

Tunnistan, «autoril on uutmisest 
filmitootmises pisut lihtsustatud etteku- 
jutus», tõepoolest. Juhtisin tähelepanu 
sellele, et telefilmides on pikema aja 
jooksul omaks võetud tendents — läh- 
tudes dogmadest ilustada tegelikkust, 
kõnelemata juba terava probleemiseade 
vältimisest, ja et seda tehakse toetudes 
kohalike ja Moskva ametkondade huvi- 
dele ning üleliiduliste filmitellijate a r- 
vatavatele soovidele; et filmide käi- 
kulaskmise ja vastuvõtmise protseduur 
on äärmiselt kohmakas ja Teleraadio- 
komitee esimehe hinnangud valmis filmi- 
dele on jäänud avalikustamata ja on 
peatoimetaja või tegijate endi vahen- 
dusel — mitmel puhul vaieldavad, et 
mitte öelda mõistetamatud. 

Riiulifilmidest. Poleks mõtet vaid- 
lustel selle üle, mis planeeriti enne, kas 
artikkel numbrisse või filmid saate- 
kavva, lõppkuupäevad on sellised: «Võõ- 


rad öös» oli eetris 7. juunil, «Tõnise 
ja Mäe vahel» 16. juunil, « Auvahtkond» 
(+210 sammu» täiendatud variant, mis 
võeti nn. kahel lindil vastu üks päev 
enne seda, kui A. Kullaste oma kaastööle 
alla kirjutas) — 6. augustil, «Kadunud 
asjade hulgast» (mis pärast kriitikat post 
factum 5. juuni kuupäevaga lõpetamata 
kujul vastu võeti) pole veel eetris olnud. 
Ajakirja TMK nr 6 signaaleksemplar 
anti üle 11. juunil, tiraaž tuli müügile 
15. juunil (signaali üleandmine plaanis 
6. juunil, «Ajakirjanduslevile» üleand- 
mine plaanis 12. juunil). 


Heameel on tõdeda, et kirjutise trüki- 
kojas oleku ajal kahe filmi probleemid 
lahenesid (see siiski ei tee olnud bürok- 
raatlikku segadust ega filmitegijate 
närvikulu olematuks) ja et käesoleva vas- 
tuse kirjutamise ajaks on märgitud nel- 
jast kolm filmi eetris käinud. Tahaks aga 
siiski tagatist, et analoogilised tõkked ja 
segadused ei tõuseks järgmiste filmide 
ette nõndasamuti, sest vastusest tuleb 
ilmselt välja lugeda, et kriitika ja ette- 
heited on põhjendamatud ning need pole 
tehtud «tõese faktilise materjali alusel». 
Segaduste põhjustest ja mitmetest asja- 
oludest läheb A. Kullaste vaikides 
mööda, s. h «Eesti Telefilmi» kunstinõu- 
kogu esimehe küsimus; «riiulifilmide» 
all ei leia käsitust n-ö varjatud riiuli- 
filmid, need, mis on kord küll eetris ol- 
nud, kuid aastaid tagasi, ja mille kaardil 
märkus: näidata vaid erikorraldusel 
vms. (näit. «Helin», «Kuidas portretee- 
rida orelit», «Meie Arturi» esimene, 
kärpimata variant, « Arvo Pärt novemb- 
ris 1978» jmt.). Nende filmide kohal hõl- 
juvad ebamäärased eitused, samalaadsed 
ja samas vormis, mis konkreetselt 
vaidluse all oleva nelja filmi asjus, — 
vääriksid TMK-s eraldi käsitlust. 

«Eesti Telefilmi» probleemid on mui- 
dugi tunduvalt laiemad ja sügavamad. 
Juba aasta ja kuu tagasi kõneldi «Eesti 
Telefilmi» parteigrupi aruandluskoos- 
olekul valjuhääli, et telefilmis valitseb 
seisak, tuulevaikus, et enamik filmidest 
on hallid, pealiskaudsed, «elukauged 
õiendid kõrgemalseisvale organile». Rõ- 
hutati: «on' tarvis kõikide lülide psühho- 
loogilist ümberhäälestumist alates assis- 
tendist ja lõpetades komitee esimehega». 
Olukord aga püsib (monteerijate ja assis- 
tentide töökorraldus on koguni halvene- 
nud). 

Paljus olenevad need asjaolud «Eesti 
Telefilmi» enda töötajatest. Telefilmi töö 
algab määravalt stsenaariumide toime- 
tuskolleegiumist, ja siin on olulisi puu- 
dusi, ennekõike kergekäelisus stsenaris- 


tide ja režissööride valikul ning sageli 
ka orientatsiooni ebamäärasus. «Eesti 
Telefilmi» töö ümberkorralduse aluseks 
on piisav analüüsida Eesti Kinoliidu 
televisiooni sektsiooni 1986. ja 1987. aas- 
tal korraldatud ankeete «Telefilmi» töö- 
ta jatele, mis sisaldavad lehekülgede kau- 
pa etteheiteid, aga ka soovitusi stuudio 
töö parandamiseks. Selle «rahvaküsit- 
luse» süstematiseeritud eritlus annaks 
vajalikku informatsiooni ja võiks olla 
konstruktiivsete arenduste lähteks. Miks 
mitte neid ettepanekuid, «Äraspidi uut- 
mist» ja «Veel kord äraspidi uutmisest» 
arutada «Eesti Telefilmi» peatoimetuse 
üldkoosolekul komitee juhtkonna osa- 
võtul? 

Kui võrdluseks kasutada riikliku vas- 
tuvõtu põhimõtet, on «Eesti Telefilmis» 
muide alati de facto olnud riiklik vas- 
tuvõtt, sest filme võtab vastu komitee 
esimees. Kuigi — ainuisikuline otsusta- 
mine küllalt erinevate valdkondade üle 
(aeroobika, lehmakompuutrid, atonaalne 
muusika näiteks) pole sugugi kerge. 
Peaksin aga õigeks, et tulevikus infor- 
matsioon juhtkonna otsustest oleks mitte 
«avalikum ja konkreetsem», vaid et 
juhtkonna hinnangud oleksid avalikud ja 
konkreetsed, — seega ka avalikult 
vaidlustatavad; ning muidugi argumen- 
teeritud. 

Sest uutmise tagatiseks peaks olema 
filmitegijate initsiatiivi kasv koos nende 
vastutuse suurenemisega. Filmide auto- 
rid peavad samuti vastutama oma tööde, 
tegude ja sõnade eest, mitte ainult vastu- 
võtjad, nagu see praegu on. Tuleks 
juriidiliselt läbi vaadata telefilmide ja 
-saadete autoriõigus (kuigi paljud auto- 
rid ei pea isegi praegu lugu neid 
kaitsvaist seadustest: «riiulifilmid» saa- 
vad ju tekkida peamiselt siis, kui nende 
autorid keelduvad neile vastuvõtmatute 
paranduste tegemisest). Lugupidamist 
televisiooni autorite õiguste vastu aga 
näiteks «Eesti Telefilmi» kunstinõukogu 
esimehel V. 0. Lindströmil, otsustades 
intervjuu põhjal «Edasis» (23. aug 1987, 
kus käsitletakse nn telesaadete auto- 
reile tasu maksmist videopaljunduse 
korral)- ei näi igatahes olevat. Tõsi, 
seal esineb ta küll programmi pea- 
direktsiooni peadirektorina. 

Miks rõhutasin oma väitlust põhjus- 
tanud kirjutises «Äraspidi uutmisest 
«Eesti Telefilmis» » just kõrgeimate tele- 
juhtide mõistetamatuid otsuseid? Sest 
pean oluliseks tippjuhtide seatud suundi 
ja orientatsiooni. Ega demokraatia õppi- 
mine ja perestroika kunstis (ka muudes 
valdkondades) pole uute inimeste tege- 

(peaks küll ütlema: valimine, ja seda 
oleks sagedamini vaja), vaid tingimuste 
loomine eneseväljenduseks — eeldusel, 
et see väljendus ka publikule midagi 
ütleb. «Eesti Telefilmi» ja Riikliku 
Tele -Raadiokomitee juhtkonna ülesanne 
on — minu meelest — luua andekatele 
inimestele soodne loomingukliima, mitte 
neile peale suruda oma (või kuskilt 
saadud) argumenteerimata tahet ja 
hirme. Kunsti juhtimine on omaette 
kunst. 

Televisioonis on filmide kestev oote- 
seisund vastuvõtmise eel, seismapanek 
määramata ajaks ja nende autoritele 
vastukäivate nõuete esitamine saanud 
tavapraktikaks. Mäletan, olin H. Šeini 
dokumentaalfilmi «Dialoog» toimetaja. 
Film (sai hiljem Eesti Kinoliidu aasta- 
preemia TPI festivalil koos L. Laiuse 
tööga «Kodulinna head vaimud») vaat- 
les «Terase» galvaanikatsehhi inimeste 
töö- ja argielu. A. Kullaste tegi tõsiseid 
etteheiteid filmile, kuna igati sümpaatne 
brigaad töötas lausa algelistes oludes. 
Järelikult — vale objekti valik! E. Kerge 
lavastatud filmilugu «Püha Susanna ehk 
Meistrite kool» jõudis ekraanile alles 
pärast EKP KK sekretäri R. Ristlaane 
sekkumist (põhjuseks majandusjuhtide 
karikeeritud esitus — komöödias!). 

M. Müür võitis ideekavandiga «Tule- 
viku ajalugu» «Eesti Telefilmi» ideeka- 
vandite konkursil 1979.a (!) esikoha — 
ta tahtis juba siis käsitleda nüüd, aastaid 
hiljem aktualiseerunud fosforiidiprob- 
leemi. Esikoha võitnud kavand on tänini 
teostamata. Ega dokumentaalfilmi haka- 
ta tegema siis, kui teaduslikud uuringud 
lõpule viidud. Dokumentaalfilmi tehakse 
koos teadlastega, nende tõeotsimise prot- 
sess annabki filmile tema aktuanlsuse ja 
kaasakiskuvuse. Ei mõista ka, miks oli 
plaanist vaja välja võtta filmid 1. Sever- 
janinist ning fosforiidikaevandusest p ä- 
rast seda, kui nii kunstinõukogu, 
stsenaariumide kolleegium kui ka ülelii- 
duline telekomitee olid nende filmide 
planeerimise üksmeelselt heaks kiitnud. 
Esimesed kaks instantsi taotlesid pärast 
esialgset plaani «korrigeerimist» komi- 
tee esimehe poolt nimme nende filmide 
plaani ennistamist. Vaevalt et selline 
vaidlus on «dialektiline mootor, mis 
aitab filmitootmist edasi viia». 

J. Käbini filmi asjus on A. Kullastet 
ilmselt tema informaatorid eksiteele vii- 
nud: E. Hioni esildis filmi «Sügismaru» 
kohta tehti juba 1986. a ja polnud 
mõeldud nn juubelifilmiks. See taotles 
(ja taotleb senini) peegeldada aega ja 
ajastut läbi ühe eluloo. 

Meie vaidluse objektiks on saanud 


seigad, mis polnud ju stagnatsiooniaas- 
tail sugugi erandlikud. Kummalistena 
tunduvad nad ainult nüüd. Veel kumma- 
lisem on vana tööstiili edasikestmine. 

Loen A. Kullastet ja taban end 
mõttelt, et võib-olla pole juhus, et EKP 
KK sekretariaadi istungil 2.06.1987 mär- 
giti, et teleajakirjanik ei ole enesekrii- 
tiline, et eelkõige peaksid juhtivad aja- 
kirjanikud, kommunistid, olema enese- 
kriitilised oma loomingu avalikul hinda- 
misel. On siis võimalik, et «ülemused» 
töötavad hästi, «alamused» aga halvasti, 
nagu see järeldub A. Kullaste kirjast? 
Tahaksin loota, et stuudio probleemide 
avalik arutelu «Eesti Telefilmis» eelne- 
nusse selgust toob, ka siinkirjutanu 
võimalikud eksitused kõrvaldb. Kahtle- 
mata pole ta viimastest vaba. 


Lugupidamisega 

Telefilmi» stsenaariumide toimetus- 
kolleegiumi mittekoosseisuline liige 
JAAN RUUS 


«Eesti 


Oeatri- = + 


(loobus 

külje poolest. Täiel häälel võib rahvuslikust 
teatrist kõnelda jälle 1980-ndatel aastatel. 
Linke arvates peab teater olema eelkõige rah- 
vuslik. Kunstis on olnud erinevaid rahvus- 
vahelisi moode. Näiteks muusikas valitses 
pikka aega periood, kus Viini klassikat män- 


. giti ühtemoodi nii Austrias kui ka Jaapanis. 


Suured teatritegijad sellistele moodidele ei 
allu. 

Krystyna Mazur toonitas, et rahvusindentsus 
põhineb eelkõige keelel. Kaob keel, kaob ka 
rahvus. Keel on enesetunnetuse esimene ele- 
ment. Massimeediumid, poliitikud ja büro- 
kraadid on keelt vaesestanud. Vastupidiselt 
neile peab teater hoidma rahvakeele rikkust 
ja mitmekesisust. Poolas on teater rasketel 
aegadel aidanud hoida poola kultuuri. 

Peter Schumann, New Yorgi «Bread and 
Puppet» teatri looja rääkis, et ta pole kunagi 
püüdnud saada ameeriklaseks, vaid ikka jää- 
nud sakslaseks. Kuid termini «rahvusident- 
sus» suhtes oli ta skeptiline. Schumanni ar- 
vates ei peaks kunstnikud tegelema selle 
probleemiga. Kunst on individuaalne. Erilise 
vajadusega alla kriipsutada oma rahvuslikku 
kuuluvust on Schumann kokku puutunud 
kahel korral — Ühendriikides puertoriiko- 
lastega töötamisel ja Poznanis poolakatele 
seminari läbi viies. Schumanni arvates peaks 
kunstnik ületama oma rahvuse eksponeerimi- 
se vajaduse ning otsima üldisemat, mis üle- 
tab rahvuse piirid. 


Nõukogude kriitik Mihhail Švõdkoi ütles, et 
on raske kõnelda rahvusidentsusest riigis, 
kus teatris on üle 80 keele. Kuid kogu Nõu- 
kogude teatri jaoks on iseloomulik psühho- 
loogilisest traditsioonist lähtumine, mille 
alus on suures vene proosas. Stanislavski 
ja Meierholdi teatritöö põhialused on jõudnud 
igasse liiduvabariiki. Esineja viitas Leninile, 
kes kõneluses Kalininiga väitis tulevikus re- 
ligiooni asenduvat teatriga. Ei tohi unustada, 
et teater on inimestevahelise suhtlemise koht. 
Seepärast ei tohi see olla magus nagu jäätis, 
vaid peab kõnelema tõtt. Tuumasõjaohu tõt- 
tu peab teater kõnelema eelkõige üldinim- 
likest probleemidest. 


lan Herbert, kriitik Inglismaalt, rääkis liri 
teatri probleemidest. Iirimaal on teater — 
nagu sportki — kõrgemal poliitilisest jagune- 
misest. Kuna need jagunemised on iirlastele 
valusaks probleemiks, siis teater nendest rää- 
gibki. Herbert kõneles edust, mis saatis 
Christine Reedi näidendit «Tea in a china 
cup» Dublinis, Belfastis ja Londonis. Teater 
võib ühendada inimesi, kes seisavad teine 
teisel pool barrikaadi. 

TEATP. MY3bIKA. KUHO. OKTABPb 1987 
JKYPHAJI MHHHCTEPCTBA KYJIbTYPbI, TOCYHAPCTBEHHOCO KOMHTETA TIO 
KHHEMATOIPAPDHH, COFO3A KOMIIOBHTOPOB, COPBA KHHEMATOTPAPHCTOB H 
TEATPAJIPHOTO OBIIECTBA 3CTOHCKOH CCP. 


TEATP 


A. JAHTEMETC — Hersrpe kopoxa NOX NpoH3- 
BOOM pezxmccypei (32) 


Jlnreparypustii Kpuruk A. JlaHreMeTc paccMaTpH- 
Baer mocrasjeHHny10 P. Annaõeprom B TocyaapcrT- 
BEHHOM MO/10462%XHom Tearpe 9CCP niecy 4. Kan- 
JHHCKOrO +«JleHb MeTEIPEX KoPpoNe+, BBIABHTAR 
HA HEPBBIÜ NNAH CDABHEHHE OÕHLECTBEHHEIX H HAEO- 
NOPMUECKAX TevennÄ, XAPAKTEDHBIX AIA BDEMEHH 
HANMCAHHA IkECBl, C COBPeMeHHOH OÕIMECTBEHHO- 
mornuruaeckok curyannek. PeleH3eHT HAXOAHT, WTO 
HOCTAHOBKA HE CMON'IA IPEOKONETb COHEPKAILE- 
TOCA B IIbECE HOTOPHKO-KYAETYPDHOTO H HAUHOHAJB- 
HO-NCHXOHOTHYECKOTO NPOTHBOPEUHA. 


H. FPIOHDEIBT — 
ÕptTe (37) 


Mozonoä rearpanenreiž xpuruxk M. TpiondenbT 
ONHCBIBAET 7 PASHBIG BICHUATAGHAA, NONIYAEHHBIE 
OT MHOFOKPATHO'O IPOCMOTPA HOCTAHOBKH IIbECbI 
TI. 0. Snrancra «3 SHAHH AOKAEBBIX Vepsel.+ 
Tiponssenentrme HIBEACKO[O MpaMartypra NOCTAB- 
Mexo B BHJBAHIHCKOM JMDAMATHHECKOM TEATPE 
pexxnccepom M. Kapycoo. PemenseHT oTMevaeT, 
TO MOCTAHOBKA OÕOTANLAETCA B XOHE crekTakel 
PpaaiHUHBIMU OTTEHKAMH, BHOCHMBIMH AKTEPcKOH 
Hrpod HW HECYIIHM4 B Ceõe HeNpexOARUNIHE WeH- 
HOCTH HEHOBENECKOFO ÕBITHA. 


ÕÜama MW3Hb... MOKET 


1L.-P. [YPbE — Tpener n nanpawenmwe KOHTPACTOB 
(45) 


Mononož rearpanenstit xpurnx TI.-P. Ilypee pac- 
cCKASEIBAET 0 CHeKTAKNE No neece D. Monenmapa 
«Jinuma» 8 PaksepeckoM TeaTpe, NOCTABJEHHOM 
Pomamom BAaACKHHEIM. ÄABTOD HAXONHT, WTO 3TA 
paõora MOCTPOeHA NO NPHHUWIY KOHTPACTA H YT- 
BepxaaeT, WTO +JIM/JMIO0*> KaK HPpou3BeNeHHEe 
HCKYCOCTBA HEJIB3A OLEHHBATb ONHOSHAVHO. LLey10CT- 
HOE BIOLATJIEHHE POMKMAETCA OT WETKOrO COB- 
MECTHO'O BOINGÄCTBHA IOCTAHOBKH, OODOPMAEHHA 
H 3ByKOOPOPMIEHHA. 


Kro? JEB HOHHH (48) 


Sasnamwr TOcyAAPpcrBEHHO'O Pycckoro APaAMATHUE- 
cKoro Tearpa 9crodckol CCP Mapnna OuvakoBcKAS 
SHAKOMHT C TBODUECKHM NyTEM ONHOTO 43 BbIXA- 
VLIHXCH MOCTAHOBIIHKOB COBPEMSHHOT[O COBETCKOTO 
TEATPA, TAABHOrO pexwxnccepa JleHHHrpaackoro 
Mayoro apamarmueckoro Tearpa Jissa Jloxnna. 
PaccMaTpMBAOTCA BCE SHAUHTEJIBHEIE NOCTAHOBKH 
JL. Moanna n B XOMe aHANMSA ABTOP BEIKENAET 
OCHOBHHIE WEPTBI TBOPYUECKOFO METONA perxnccepa, 
XAPpakTEepHsyllMe KAK ero NOHHMAHHE TEATPA, 
TAK H PpaõoTy C aKTEPAMH. 


MY3BIKA 


Orsevaer 9PH KHAC (5) 


Trasnetiž anpmxep TAT +«Jcronna> Haponuslii 
aprmer CCCP Žpn Knac MBa cesoma npopaõoran 

HEIM KUDH2xepom. B HHTEPBBO ON TOBOPHT 0 cBoelt 
AEKTENLHOCTU B NPOILIKIH CESOH, CDABHHBAET NBA 
OHEPHBIX Tearpa H HOATOTOBKY ONEpEI B HUX. IPH 
Kaac roBOPHT TAKE 0 JOHAX, HA KOTOPEIX PAB- 
HANCA, NPHCTyNAA K MHpPpHxepckol paõore, 0 
ÕYAHAX sTOÄH PaõoTEi H NPOÕNEMAX, CBAIAHHEIX 
C MCHONHEHHEM 3CTOHCKOH MY3EIKH /B T. 4. HOBBIX 
orep/ KAK HA POAHHE, TAKH 3a pyõexom. MHTEPBEIO 
sea M. Ileinama9. E 


M. HBI11MRH9 — «Ilocnanne Hoonmaca» — kynb- 
MHHAHHA camonnneckoro cesonma (15) 


O63op cnmõonmueckoro cesoma 1986/87. Hamõonee 
SHANHTEBHBIM COÕBITHEM HIN CHMDOHHYECKOTO 
OPpKecTpa ABHIACb NOEsAKka B ÜHHNAHAHK, KOTO- 
poä rpeamecrBoBa't KOHUEPT, TA8 HA BBICOKOM 
ypoBHe WCIONHAIMCbB Hersepraa cumfponna Tyõn- 
ma, Poprenmanumit kommepT Monapra n Ilepsaa 
cnmwõonnz Cymepa. Booõmle B NporpamMe HAHÕoOsee 
CYIMECTBEHHBIX KOHMKEPTOB CeJOHA BAKHOL MECTO 
SaHHMAJA ICTOHCKAA MY3kIKA. CE3OH JABEPUIHJICA 
nerosrHennem cosaannof P. Toõmacom okoso 70 
Mer Hasan oparopum «Ilocranne Moonaca», MOHYy- 
MEHTAJIBHOCO MPOHIBERGHHA, BIEPBBIE NPOSBYAUAB- 
Wero AJA pornot IyYÕJHKH. 


Kro? KJAYIHO ABBA10 (20) 


O Tsopueckom nyrTm K. A66an0, MONTrONETHErO 
rxaaBHOro AHPH:Xepa MMxaHCKoro Tearpa Jla Ckaya, 
B HacToslllee BpeM rraBHoro ampnepa Tocy- 
Aapersennol BeHcKo ONEpkI, PACCKASKIBAET H ero 
MBICJIH KOMMeHTupyer K. Ilannenš. 


K. IYPPY — ?Žceronen — movwernrvii rpaxna- 
nunn Koaymõnn (70) 


Onas Poorc /1910—1974/ cuHHcka/ H3BECTHOCTB 
B HPeABOGHHBIC FOXBI B HCTOHHH KAK OHEHE TPe6O- 
BATOPHBIH H BBICOKONPODECCHOHAIbHHÄÜ AHPHKED. 
B 1952 roay oH mpmõbiJti B KOJIyMÕHIO H BCIO HOCJE- 
AVIOLLYyIO KH3HB PAÕOTAJ TAM FAABHBIM AHPDHKe- 
PpoM HAIUHOHAIEHOrO CHMPOHHNECKOrO OPKECTDA. 
C 23THM OPpKeECTPOM BBICTYIAJH HW TAKHE 3HAME- 
HuTOCTH kak A. Pyõnmmrein, K. Appay, P. Cep- 
KHH H MHOrHe KPyTHe, WEH OTSEIBBI 0 0. PooTce 
KaK AMpuXepe INPDHBELEHEBI B CTATbE. PACCMATPHU- 
BAETCA TAKKA MY3EIKAJIEHAA US3Hb KoJyMÕHN. 
Berynnenzne 0 nearesrtmocru 0. Poorca B 9CTOHHH 
HarnmcaHo A. XmpBeco0. 


KHHO 


A. PYYC — Hepsaa kosonka — Hnamsnu H 
macca (2) 

O B3aHMOOTHOMGHHH HHAHBHAA HW OÕILECTBA: MBI 
nperaK saõBeAHO NPABA HHAMBMAA H BCETMA OTI- 
PABABIBAJIH MaccoBOe COSHAHHE. 


A. BAJIHHT-KOBAU — Kuuopexnccep-sraorpadb 
Kan Pym (24) 

B cTarke paccMATpHBAETCA TBopuecrso JK. Pyuia 
napaniebHno cC mceropmeä passuTua cinema ve- 


ritš. ABTOD OÕpamaeT BHHMAHHE KAK HA XYyAO- 
2KECTBEHH YO, TAK H 3THONPADMUECKYIO HEHHOCTB 
duiemos JK. Pyma. Bonbllyl10 MacTB M3 CBOHX 
110 õ6nibmoB pexxnecep caeran B Adpnke /B 7.4. 
cepna1 0 zoronax B 1951—1981 rr./. 


0 dnnzcrom xnuo (56) 


B anpese 3Toro rona TANNMH NOCeTHAA KEHETAUMA 
Corosa knHeacTos Dunrnananu. B õecene A. MauT- 
rTapn, T. Jinnmmaca10, 2. Xyrpn n 9. Ilennomaa 
OÕPHCOBBIBAOT COBPeMEHHOE COCTOSHHE ÕHHCKOrO 
KHHo. Ocoõstii (POHA KHHOHCKYCCTBAa — OCHOBHOÜH 
ÕHHAHCHPYWIILHÄ OPraH — OKASKIBAET BCE MEHE- 
HIy10 NOAAEP:Xky cosnaTeram Guremos. Hnrepec 
HYÕJHKH K OTENECTBEHHOMY ÕHIEMY, CTDEMAUIE- 
MyCR K XYyAO?KECTBEHHOCTH, HEBEJIHK. TAKHE KAP- 
THHBI CMOTPAT Oõsiuto 5000—10 000 veroBek. 
TlosnaKOMHBIIHCE TAKKE C JCTOHCKHUMH ÕHJIEMAMH 
H BCTPETHBIIHCb C HX COSAATEIAMA, FOCTH Bhl- 
PASANU NOMKENJAHHE AKTHBHSHPOBATP KOHTAKTEI. 


C. JABPEHTbEB — Becronevnas meropua (64) 


B crarre, nepesenennmo n3 »xypnasa «Cosercknii 
axpan» N: 7/1987, kunosen C. JlaBpeHTeeB BO03- 
MyIMAETCA NO HOBONY TOFO, KaAK B KHHOTEATPAX 
nHanleä CTPDAHBH HAyT sapyõexHrle DHIEMBI. Kpu- 
THKYR PaõoTy OTAENA PEAAKTUPOBAHHA H AyÕAKA 


Sapyõe>xHEIxX ODHIbMOB T:aBHoro YNPABNEHAA 
KHHODHKAUHH H KHHONPOKATA, ABTOP NPHUBOAHT 
MHOFOWHCIEHHEIC TIPHMEPEI, KOPAA KAPTHHEI He- 
OÕOCHOBAHHO COKPAIMAJIHCB HAH HEBEPHO AYÕJHPO- 
sanee / «Honeckanen»> Kypocaszi, «KondopMuncerT» 
Beproryuun n Ap./. 


A. PYYC — 06 onnmom doroxonxypce (83) 
O dorokoHkypce CTyAHH «TAHJAHÕHJEM». 


A. KYJIMACTE — Eme pas 0 nepecrpoäke B 
«Dcronckom Tearednarme» (87) 


OTserT npecenarena TocyaapcTBehHoro KOMHATETA 
110 TENEBHAEGHHO H paanosemannio 9CCP HA KpH- 
Truxy 8 TMK N 6 1987. 


4. PYYC — Peaxuna ma xpurury (89) 
Hoscmenne K CAMOONPABAATENEHOMY oOTBETy A. 
KyanacTre HA KDHTHKY. 


PA3HOE 


M. KOJIbK — Cxpunru na monornax lIllarana (96) 
O My3blkalibHol Temarnke B TBopuecree Mapka 
Ilarana, B T.4. 0 pocnacH HOTOKaA napnxckoü 
Grand Opera. 


AApec peaakKUHH: 
Jceronckag CCP, 
200090 Tannnu, n/n 51 

teGter- mMUuuSIko KINO 


THEATRE. MUSIC. CINEMA. OCTOBER 1987 

JOURNAL OF THE MINISTRY OF CULTURE, THE STATE CINEMATOGRAPHY 
COMMITTEE, THE UNION OF COMPOSERS, THE UNION OF CINEMATOGRAPHERS 
AND THE THEATRICAL, SOCIETY OF THE ESTONIAN S.S.R. 


THEATRE 


A. LANGEMETS. Four kings under the sway of 
one Master of the Order and one Proprietor (32) 


The literary critic Andres Langemets analyses 
R. Allabert's production of J. Kaplinski's drama 
The Feast of Four Kings focusing on the compa- 
rison of social and ideological trends characte- 
ristic of the time when the drama was written 
and the social-political situation of today. The 
reviewer thinks that the production has not been 
able to overcome the historical-cultural and natio- 
nal psychological contradictions inherent in the 
play. 


1. GRÜNFELDT. It might be only... one life (37) 


The young theatre eritic Inna Grünfeldt des- 
cribes the different impressions which she got 
from having repeatedly watched the production 
of P. 0. Enguist's play On the Life of the Worms. 
The director of this work by a Swedish drama- 
tist staged at the Viljandi Ugala Theatre is Merle 
Karusoo. The reviewer notes the internal evolu- 
tion of the production in the process of perfor- 
ming it, marks in detail various shades which 
have been added to roles in the course of time 
and interprets them with relation to putative 
basic categories of human existence. 


P.-R. PURJE. The flicker and tension of con- 
trasts (45) 

The young theatre critic Pille-Riin Purje speaks 
about F. Molnär's play Liliom produced by Roman 
Baskin at the Rakvere Theatre. The author of 
the article considers the production to be construc- 
ted on the principle of contrast and claims that 
Liliom as a work of art allows more than one 
interpretation. The impressionistic whole is born 
out of concurrent interaction of the production, 
design and musical direction, 


Who's who? LEV DODIN (48) 


Marina Ochakovska ja, literary manageress at the 
Estonian State Russian Drama Theatre takes a 
look at the creative career of Lev Dodin, chief 
director at the Leningrad Little Drama Theatre, 
one of the most prominent directors in the Soviet 
theatre today. All noteworthy productions by 
L. Dodin have been dealt with and in her ana- 
lysis the author of the article sets forth the 
essential features of the director's method of 
work both as regards his theatrical convictions 
and his work with actors. 


MUSIC 


ERI KLAS answers (5) 


Eri Klas, People's Artist of the USSR, chief 
conductor of the State Academic Estonia Theatre 


94 has been working as the conductor of the Stock- 


holm Royal Opera for two seasons. In his inter- 
view he speaks about his work in the last season, 
compares the two opera houses and the prepara- 
tions for mounting operas. E. Klas also tells us 
about his examples at the start of his conducting 
career, the everyday work of a conductor and the 
problems connected with performing Estonian 
music (incl new operas) at home and abroad. The 
interviewer was M. Põldmäe. 


M. PÕLDMÄE. The season of symphonic music 
culminated in Des Jona Sendung (15) 


A survey of the 1986/87 season of symphonic 
music. The most important events for our sym- 
phony orchestra was a tour of Finland preceded by 
a highlevel coneert which featured Tubin's 
Fourth Symphony, Mozart's Piano Concerto and 
Sumera's First Symphony. On the whole, Esto- 
nian music occupied a prominent place on the 
main concerts of the last season. The season ended 
with R. Tobias' oratorio Des Jona Sendung written 
about 70 years ago, a powerful work which the 
home audience had not yet heard. 


Who's Who? CLAUDIO ABBADO (20) 


K. Pappel presents C. Abbado, a long-time chief 
conductor at the La Scala in Milan, now chief 
conductor at the Viennese Staatsoper, his career 
and his views. 


K. PURRU. An Estonian — honorary citizen of 
Colombia (70) 


Olav Roots (1910—1974) was noted in prewar 
Estonia as a very demanding and a highly pro- 
fessional conductor. In 1952 he travelled to Colom- 
bia, and for the rest of his life he was the 
chief conductor of the national symphony orchest- 
ra there. Such celebrities as A. Rubinstein, 
C. Arrau, R. Serkin, a. 0. performed with this 
orchestra and their opinions of Roots as conduc- 
tor are presented in this article. The musical life 
in Colombia has also been treated in a more 
detailed way. The introduction which deals with 
Roots' activity in Estonia was written by A. Hirve- 
800. 


CINEMA 


J. RUUS. The leading article. An individual and 
masses (2) 

The relationship between an individual and so- 
ciety; we have neglected the rights of an indi- 
vidual and justified mass consciousness. 


A. BALINT KOVACS. The ethnographer Jean 
Rouch as filmmaker (24) 


In this article the work of J. Rouch is discussed 
on a parallel with the development of cinema 
võrite. The author of the article emphasises both 
the ethnographic and the artistic value of 4. 
Rouch's films. Avoiding conventions the director 


has developed his own particular method which 
tries to approach man's natural way of seeing 
things. Most of 1. Rourh's 110 films have been 
filmed in Africa (incl the serial about the Dogons 
1951—1981). In his feature-like films Rouch has 
also made use of amateur actors — the Africans. 


On Finnish film life (56) 


This April a delegation from Finnish Filmma- 
kers' Association visited Tallinn. A. Mänttäri, 
T. Linnasalo, E. Hutri and E. Peltomaa in their 
conversation give a picture of the status guo of 
the Finnish film life. The chief financier, the 
Finnish Film Foundation is becoming more and 
more stingy in its support of the filmmakers. 
The interest shown by audiences to home film 
production with any artistic ambition is little, the 
attendance figures usually being from 5000 to 
10 000. Having watched Estonian films and met the 
filmmakers here the guests expressed their wish 
to strengthen ties in the future. 


S. LAVRENTYEV. An endless story (64) 

In this article (translated from the magazine 
Sovetsky Ekran No. 7, 1987) the film eritic S. Lav- 
rentyev expresses his annoyance at the practice 
of how foreign films are shown in Soviet cinemas. 


Criticising the work of the department respon- 
sible for editing and dubbing foreign films at the 
Head Office for Cinemas and Film Distribution 
the author of the article brings a number of examp- 
les of the films being abridged without any 
good reason or inaccurately dubbed (e. g. Kuro- 
sawa's Dodeskaden, Bertolucci's The Conformist, 
etc) 


A. RUUS — On a photocompetition (83) 
On photocompetition in “Tallinnfilm” studio. 


A. KULLASTE. Once more about perestroika in 
the Estonian Telefilm Studio (87) 


A response to criticism (Theatre. Music. Cinema 
No, 6, 1987) made by the Chairman of the Estonian 
State Television and Radio Committee. 


J. RUUS. Answering to criticism (89) 


An explanation to A. Kullaste's self-justifying 
answer to criticism. 


MISCELLANEOUS 


M. KOLK. The painter of violins (96) 


On the theme of music in the work of Marc 
Chagall, incl the ceiling painting at the Grand 
Opõra in Paris. 

VIIULIMAALIJA 


MAMA 


MADIS KOLK 


Pole vist paha, kui kultuurijuht on kunstiinimene. Kirjaniku ja kultuuriministri 
Andrö Malraux' kummalist ideed tellida Grand Opõra'sse algse laemaali, akadeemik 
E. Lenepveu kompositsiooni «Päevatunnid ajavad pakku öötunnid» asemele uus 
Marc Chagallilt olevat inspireerinud üks galaõhtu, kus Malraux kohalviibijailt 
tulemusteta päris Ooperi laemaali autori järele. Paljudele tundus kohatu kutsuda 
linnaarhitekt Charles Garnier' võimsa uusbarokse muusikapalee kupli alla moodne 
maalija. Chagall kahtles ka ise, oli «rahu kaotanud ja liigutatud», kuid asus siiski 
aegamisi visandite kallale, kohandama oma fantaasiat kullas ja purpuris toretseva 
dekooriga, ja eriti lähinaabritega, kuplivõlvi ääristava kaheteistkümne kuldse peaga. 
Visanditelt näeb ta töö kahte põhisuunda: leida peamiste värviväljade jaotus, 
leida «Grand Opera muusikute» paigutus. Võiks pakkuda huvi, keda ja mis värvides 
maalis Chagall oma Olümposele. 

Võlv on jaotatud viide värvitsooni. Sinises muigab troonil tsaar Boriss keset 
habemikke ja kirikukupleid, lind mängib alasti iludusele «võluflööti». Rohelisel 
väljal, mööda Triumfikaarest ja Üksmeele väljakust, omaette tõmbunud Tristanist 
ja Isoldest, libisevad suurel hobusel Berliozi Romeo ja Julia. Kollasega toonitud 
valge sektor on Rameau ja Debussy päralt, siin toob ingel lillekimbu Grand 
Opõra'le, metsasalu taga kammib oma pikki juukseid Mõlisande, tühjuses hõljuvast 
sinisest aknast vaatab Malraux* näojoontega Pellõas. Jõuliselt punases tsoonis on 
Raveli Daphnis ja Chloe ning vanakreeka bakhanaal, Stravinski (krooniga kana 
moodi) Tulilind ja vene külapulm rändmuusikutega. Ka kollane sektor on pühendatud 
ballettidele, «Luikede järvele» ja «Giselle'ile». Vägeva kroonlühtri varju jääb kupli 
sisering, kus austatakse Beethovenit, Bizet'd, Glucki ja Verdit. 

Avaratesse värvipindadesse hajuvad kujutised näivad sundimatult uitavat lae 
all, ühinedes suurde ringvoolu. Tervik toetub kolmele suurele teljele: Romeo ja Julia, 
Mussorgski ja Mozarti suured inglid (esimesel hoogne, punatiivuline, kahenäoline, 
teisel salapäraselt naeratav), Eiffeli torn, mille tipule nõjatub kunstnik ise, palett 
käes, jälgides keerlevat taevast enda ümber. Laemaali pidulikul üleandmisel 1964 
sõnas Chagall: «Tahtsin, et ülal peegelduks nagu kimbus unelmates suurte lava- 
kunstnike ja muusikute looming, pidasin meeles, et all hakkavad kihama publiku 
värvikad rõivad. Tahtsin laulda nagu lind, ilma teooria ja meetodita. Ja ülistada 
ooperite ja ballettide suuri komponiste.» 

Kui palju usaldada Chagalli muusikaasjades? Lapsepõlves Vitebskis sai ta mingil 
määral laulu- ja viiuliõpetust, laulis kaasa sünagoogis. Oli kõigepealt tahtnud 
lauljaks, seejärel tantsijaks, alles siis kunstnikuks saada. Maalis meelsasti muusika 
saatel. Eakamana oli sisse võetud Mozartist. 1964—1967 sündinud ülirikkalikku 
kujundust «Võluflöödile» Met'is võib julgesti kõrvutada Chagalli suurte seina- 
maalidega: kolmteist 17>X10 m suurust eesriiet, 26 väiksemat dekoratsiooni, 121 
kostüümi- ja maskikavandit. «Austan Mozartit, ma ei suutnud sellele pakkumisele 
vastu panna. Ta on jumal ja «Võluflööt» on jumalik, on kõigist ooperitest ülevam. 
Miks? Ei saa ju öelda, miks jumal on jumalik... Püüdsin jõuda Mozartile nii lähe- 
dale, kui suudan, nii rõõmsale, vaimukale, uskuvale Mozartile.» 

Chagalli monograafiates on sagedaseks teemaks tema loomingu eripärane musi- 
kaalsus, võetakse appi muusikaterminid. Värvi pehmus, hõõgus, tundejõud, figuuride 
unenäoline kaalutus, sujuvalt vaba ülesehitus Chagalli teostes ahvatlevad tõepoolest 
niisugustele analoogiatele. Hoopis otsesem, lausa käegakatsutav seos on musitseeri- 
mise ja muusikariistade ülirohke esinemine Chagalli maalidel: kõikvõimalikud 
külapillimehed, vilet puhuvad linnud ja karjused, sarve puhuvad inglid, tšelloga 
hobune, tšelloks muundunud tšellistid, kitarriga lehm; viiulit mängivad karu, sokk 
ja tiibadega kala, kel käsi pilli tarvis kasvab suust. Legendaarsed muusikud 
Orpheus ja piiblikuningas Taavet. Taavetit on Chagall mitmel korral poolehoiuga 
kujutanud — ikka tohutu pikana, kannel käes, tantsusammul oma rahvast juhtimas. 

Vist küll enam kui keegi teine on Chagall kujutanud viiuldajaid. Väga kuulsad 
on mitu tema maali katuste kohale ulatuvast hiigelkasvu viiulimehest oma helide 
ja rütmi võimuses. Kümnetel teostel tunnistavad viiulimängijad elusündmusi 
armastusstseenidest ristilöömiseni. Nii oligi Chagalli noorusmaal: viiulikõla soojen- 
das lihtsa agulielu põhijuhtumeid — sündi, pulmi, matuseid. Seetõttu peeti küla- 
viiuldajat oluliseks, isegi maagiliseks tegelaseks, kes on seotud (hassiidlikus imede- 
aldis õhustikus väga lähedalasuvate) teispoolsete jõududega. 

Mõnikord Chagallil viiul elustub, mängib mängijata. Näiteks kaua tehtud (1923— 
1933—1947) rängal menee-tekeel-meeleoluga maalil «Ingli hukk»: leekiva kosena 
variseb ingel taevast, siinsamas mängib end aga väike sinine viiul nagu...? Vast 
ütleb pilt. 


Marc Chagall. Pariisi Ooperi laemaal. 1964. 

